SunOnline: #VAAHAKA: #Thafaathuloaibeh - ep24\nތަފާތު ލޯތްބެއް (24)\nއައިޝާ ނަސީމް 27 Jul 2018, 08:57\n"އައި ޑިޑް އިޓް. އެކްސިޑެންޓަލީ......" ކެމީލާގެ ޖުމްލައިން ނާޔަލްވެސް ހައިރާންވިފަދައެވެ. ނަތާލީގެ އަނގަޔަށް ހަދައިލިގޮތުން ނުބައި ބޭހެއް ބޮވުނުފަދައެވެ. ކުއްލިއަކަށް ކުރިއަށް ޖެހިލީ ކެމީލާގެ މޫނަށް ހޫނު އެތިފަހަރެއް ވީއްލާލުމުގެ ނިޔަތުގައެވެ. އެކުވެރިޔާ ހުރުމުން އެކަން ބޭއަދަބީ ކަމަކަށްވިއެވެ.\n"ބޭބީފޭސްއެއް ހުއްޓަސް ހިޔެއްނުކުރަން ކުޑަކުއްޖެއްގެ އުޅުންކަމަށް ހުރީ. އަލިފާނާއި ކުޅެނީ ތަންދޮރު ވަކިނުވާވަރު ކުޑަކުދިންކަމެއް ނޭގުނު ދޯ. ސްޓޫޑިއޯ އަންދާލާފައި ނިންމައިލިކަން ރަގަޅު..........." ނަތާލީ ދަތްތަކުގެ ތެރެއިން އެހެން ބުނުމަށްފަހު އެކުވެރިޔާ ހުރިކަން ހަދާންވެ މޫނުމަތި ރީތިކޮށްލައިފިއެވެ. އޭނަ ވާހަކަދެއްކީ ސަމާސާއެއްކަމަށް ދައްކަންވެގެން ހިނިގަނޑެއް ޖަހާލިއެވެ. އަދި ކެމީލާގެ ގައިގާ ކުޑަކޮށް ޖެހިލިއެވެ. ނަތާލީއާއި އެޑްރިއާނާ އަދި ނާޔަލް ވާހަކަދައްކާލަން ސޯފާތަކުގައި ހަމަޖެހިލިތަން ފެނިފާ ކޮންމެވެސް އެއްޗެއް މެހުމާނުންނަށް ގެނެސްދޭން ކެމީލާ ނިންމިއެވެ. ކާކޮޓަރިއަށް ވަދެފާ ތައްޔާރުކޮށްލީ ނަޓެއްލާ ހޮޓް ޗޮކްލެޓެވެ. މާޝްމެލޯ އަދި ހިމުންކޮށްފައިވާ ހޭޒަލްނަޓް އަދި ޗޮކްލެޓް ޗިޕްސްއާއިއެކު ނަޓެއްލާކޮޅެއް ވިއްސާލުމުން ހީފިލުވައިލާނެ ބުއިމަކަށްވިއެވެ. ކްރީމް ޗީޒްޖެހި ރެޑް ވެލްވެޓް ކުކީސްވެސް ކުޅުދިޔާވާހާ މީރެވެ. އެކަތީގެ ރަހަ ބަލާލާފައި ކެމީލާ ދެލޯމަރައިލިއެވެ. ކެމީލާ ތަބައް ގެނެސް ކްރިސްޓަލް މޭޒުމަތީ ބެހެއްޓުމުން އެޑްރިއާނާ ޝުކުރު އަދާކުރިއެވެ. ތައުރީފުވެސްކުރިއެވެ. ނަތާލީ ފަޚުރުވެރިވާފަދަ ރީތި ގެވެހި ޅީދަރިއެއްކަމުގައި ބުނުމުން ނަތާލީ އެއަށް ވަކި ޖަވާބެއް ނުދިނެވެ. މަސްނޫއީ ހިނިތުންވުމަކުން ފުއްދާލީއެވެ.\nއެހާ ފަސޭހައިން އެކަން އޮބިގެން ދިޔުމުން ކެމީލާގެ ހިތަށް ކުޑަ ހަމަޖެހުމެއް ލިބުނަސް ހިތުގައިވާ ކުށްވެރިކަމުގެ އިހުސާސްތައް ދޭތެރެއަކުން އިތުރުވެގަނެއެވެ. އެފަދަ ކަމެއް ދުވަހަކު ނުކުރަން ހިތާ ހިތުން އަޒުމް ކަނޑައެޅިއެވެ.\nނަތާލީ ކެތްކުރެވޭނެ އެންމެ މައްޗަށް ކެތްކޮށްގެން ހުއްޓަސް އޭނަގެ ހިތުގައި ކެމީލާއަށްޓަކާ އުފެދުނު ރުޅިވެރިކަމާއި ހަސަދަވެރިކަން ހުރިހާކަމަކަށްވުރެ ބޮޑުވިއެވެ. ނާޔަލް އެހާ ލޯބިން ގެންގުޅޭ އަގުބޮޑުކުރެހުން ތަކެއް އަންދާލުމުން ނާޔަލް ހިމޭނުން އެހެރީ އެހިތުގައި ކެމީލާއަށްޓަކާ ވާ ލޯތްބެއްގެ ބޮޑުކަމުންކަމަށް ހީކޮށް ނަތާލީ މޮޔަވާވަރުވިއެވެ. އޭނަގެ ދަރިފުޅު މަންމައަށްވުރެ އެހެން އަންހެނަކު އިސްކުރީހެއްޔެވެ. އެހާ ލޯބިން ގެންގުޅެ ބޮޑުކުރި ދަރިފުޅު އެހެން ފަރާތަކަށް ގޮސް ހުސްވުމުން ހިތަށް އަސަރުނުކުރާ ވަރެއް ނޫނެވެ. ކަމުދާ މީހެއްނަމަވެސް އެންމެ ރަގަޅެވެ. ކުނި ގޮނޑުން ހޮވާލާފައިވާ ކުލަ ރީތި ދަޅަ އަރާ އެހެއްގެވެސް އަގެއް ނުހުންނާނެއެވެ. ކެމީލާވެސް އެފަދަ ބިއްލޫރި އެހަކާއި ތަފާތެއްނެތެވެ. އެއީ އޭނަގެ ފުރިހަމަ ފިރިހެން ދަރިފުޅާއި އެކަށީގެންވާ މީހެއްނޫނެވެ. ހިތާމައިން ފޯވެފައި ހުރި ނަތާލީ ނަތާޝާއަށް ގުޅައިގެން މަޝްވަރާ ކުރިއެވެ. ދެމީހުން ހުސް އަނގަ ތަޅައިގެން މިކަން ހައްލުވާކަށް ނެތެވެ. ފިޔަވަޅެއް ނާޅައިފިއްޔާ ހިތާމަކުރަން ޖެހިދާނެއެވެ.\nނަތާލީމެން ދިޔުމަށްފަހު ކެމީލާ ވަރަށް ވިސްނިއެވެ. ނާޔަލްގެ ކައިރިން މާފަށް އެދެން ނިންމިއެވެ. އޭނަ ނުފެނިގެން އެއޮތް ބޮޑު ގޭގައި ބުރެއް ޖަހާލައިފިއެވެ. ގޭގެ ފަހަތުބައިގެ ފެންޑާއަށް ނުކުތީ އެ ހިސާބުގައި އުޅެފާނެކަމަށް ޝައްކުކުރެވިގެންނެވެ. ފެންޑާގެ ދޮރުފަތް ހުޅުވާލުމާއިއެކު ފްރިޖަކަށް އެރެވުނުފަދަ އިހުސާސެއް ކުރެވުނެވެ. އެހާ ފިނިގަދައެވެ. ކޮންމެވެސް ވަރަކަށް އަވި ދީފައި އޮތުމުން ސްނޯ ވިރެން ފަށައިފިއެވެ. ނާޔަލް ރޯކޮށްފައިވާ އަލިފާންގަނޑު އަދާ ހުލިވެ އަޅި ފުންޏަކަށްވެފައިވާއިރު ކޮންމެވެސް ވަރަކަށް ކުރެހުންތަކުން ބައެއް ނާދާ ހުރިތަން ފެނުނެވެ. ކެމީލާގެ ހިތަށް އަސަރުކުރިއެވެ. އެކުރެވުނު ނުބައިކަން ހަނދާންވެ ލަދުވެސް ގަތެވެ. ސްވިމިން ޕޫލްކައިރިން ލާފައި ކެމީލާ ކުރިއަށް ހިނގައިގަތެވެ.\nގަސްތަކުގައި ހަރުލާފައިވާ ސްނޯތައް އިރުގެ އަވީގެ ސަބަބުން ވިރިގެން ފައިބަނީއެވެ. ތަންކޮޅެއް ދުރުގައި އޮތް ހިލަގަނޑެއްގެ މަތީ ނާޔަލް އިންތަން ފެނުމުން ކެމީލާއަށް ހަމަޖެހުމުގެ ނޭވާއެއްލެވުނެވެ.\n"ނާޔަލް ހާދަ އެކަނިވެރިވެފައި އެ އިނީ. ރުޅި ފިނިކޮށްލަން އެކަނިވެރި ހިސާބަކަށް އައިސް މިއިނީ....." ކެމީލާ އުދަގުލުން ނާޔަލް އިން ހިސާބާއި އަރާ ހާމަވެފައި ތިރިއަށް ބަލައިލިއިރު ބޮލަށް އެނބުރުން އެރިއެވެ. ރޯލިންހިލްސްތަކުގެ މަތީގައި އަޅާފައި ވާ ގެތަކުގައި ދިރިއުޅެން ކެމީލާ އެންމެ ބިރުގަންނަ ސަބަބަކީ މިއީއެވެ. ގޭގެ ވަށައިގެން ފެންނަނީ ކުދި ފަރުބަދައިގެ މަލަމަތި ފެންނާން އޮވެއެވެ. ހަމަ ބިންމަތިން ވެއްޓުމާއި މިފަދަ ތަނަކުން ކައްސާލުމާއި ހާސްބައި ތަފާތުވާނެއެވެ. ފަރުބަދަމަތިން ފުރޮޅާލައިގެންގޮސް އެންމެ ތިރީގައި ޖެހޭއިރު މީހާގެ ދުވަސް ހިނގައިދާނެއެވެ. އަދި މި ހިސާބު ވަކިން އުހެވެ. ނާޔަލް އިނީ އޮރެންޖްކުލައިގެ ފުޅިއެއް ހިފަހައްޓާލައިގެންނެވެ. އަނެއް އަތުގައި ސިގްރެޓެކެވެ. ގަނޑުފެން އަޅާފައި ހުރި ބިއްލޫރިތަށްޓަކަށް އެތިފޮދެއް އަޅާފައި ބޯލިއެވެ.\n"ނާޔަލް ވަޓް އާ ޔޫ ޑުއިން...." ނާޔަލް ބޮނީ ސްކޮޗް ކަހަލަ އެއްޗެއްކަން ވިސްނުމާއިއެކު ކެމީލާ އަނގަޔަށް ގޮތެއް ހަދާފައި ފަހަތަށް ޖެހިލިއެވެ. ކެމީލާ ބުނި އެއްޗެއް އޭނައަށް އިވުނުހެން ހިޔެއްނުވެއެވެ. ދެވަނަފަހަރަށް އޭގެ އެތިފޮދެއް ތަށްޓަށް އަޅައިގެން އެއް ނޭވައިން ހުސްކޮށްލައިފިއެވެ. ނާޔަލް ތެދުވެފައި ކެމީލާއާއި ދިމާލަށް ބަލައިލިއެވެ. ގާތްކަމެއް ނުވެއެވެ. އެކުވެރިކަމެއްވެސް ނެތެވެ. އެހާ ބީރައްޓެހި ނަޒަރެކެވެ. ކުއްލިއަކަށް އޭނަ ކެމީލާގެ އަތުގައި ހިފާ ދަމައިގަތްގޮތަށް އަނބުރުވާލިއެވެ. ކެމީލާއަށް ނާޔަލްގެ ކޯޓުގައި ހިފައިލެވުނީ ސަލާމަތަށް އެދޭ ފަދައަކުންނެވެ. އޭރު އޭނަގެ ބޫޓު ކިރިޔާ އެ ހިލައިގެ އެންމެ ކޮޅުގައި ޖެހޭކަމެވެ. ނާޔަލް އޭނަގެ ގައިން ދޫކޮށްލައިފިއްޔާ ނުބައިގޮތަކަށް ތިރިއަށް ވެއްޓޭނެކަމާއިމެދު ޝައްކެއްނެތެވެ.\n"ޑޫ ޔޫ ނޯ ވަޓްސް ސްޓޮޕިން މީ ފްރޮމް ލެޓިން ޔޫ ގޯ ދިސް އިންސްޓެންޓް؟ "ނާޔަލް ވާހަކަދެއްކިއިރު މަސްހުނި އަސަރުތަކެއްވިއެވެ. އެދެލޮލުގައި ވި ވިދުން އިތުރުވިއެވެ. " ސަބަބަކީ........ތި ކުއްޖާއާއި ގަޔާވެވޭތީ....."\nނާޔަލް ކައިރިވުމުން ކެމީލާއަށް އުދަގޫވާފަދަ ވަހެއް ދުވިއެވެ. ބޭންޑް އެއިޑްސް ނޫނީ ހޮސްޕިޓަލުގައި ދުވާ ކެމިކަލް ވަހެކެވެ. އޯކަށް ދަމާގޮތްވިއެވެ.\n"އެތައް އަހަރެއްގެ މަސައްކަތް ވިދިން ސެކަންޑްސް ހަލާކުކޮށްލީމަވެސް އައި ކާންޓް ޑޫ އެނީތިން ޓު ޔޫ. އެވަރުވާއިރު ކެމީލާދެކެ އަހަރެން ވާ ލޯބި ހަމަނޭގެނީތަ؟ އަހަންނަށް ހުރިހާ ގެއްލުމެއް ދޭއިރުވެސް އަހަރެން އެބަ ކަމެއް ކުރަންތަ؟ އެކަމަކު އެނގެއެއްނު ކޮންފަދަ ބޮޑު ގެއްލުމެއްކަން ދިނީ. " ނާޔަލްގެ ވާހަކަދެއްކުމުގައި ހިތާމައާއިއެކު ރުޅިވެރިކަން އެކުލެވުނެވެ. ހުރިހާ ޖަޒުބާތުތަކެއް އެކުވެފައިވާކަން އޭނަގެ ކޮންމެ ޖުމްލައަކުން ކެމިލާއަށް އިހުސާސްކުރުވާ ދިނެވެ.\n"އަހަރެން މިދުނިޔެއިން އެންމެ ލޯބިވި އެކައްޗަކީ އެކުރެހުންތައްކަން އެންމެނަށް އެނގޭ. އަދި ބައްޕަގެ ކުރެހުންތައްވެސް ނައްތާލީ. ކިހިނެއް އަހަރެން މާފުކުރާނީ. ހުރިހާ އެއްޗެއް ނައްތާލިޔަސް ބައްޕަގެ ކުރެހުންތައް. އެކަމުގެ އަދަބު ދޭނަން. ބައްޕަގެ މެމޮރީސްތައް............" ނާޔަލް ވާހަކަދެއްކީ ހުއްޓަ ހުއްޓާފައެވެ. ވާހަކަދައްކަން އުދަގޫވެގެން އުޅޭފަދައިންނެވެ. އޭނަ ކެމީލާގެ ލޮލަށް ބަލަން ހުރީ ނުރައްކާތެރި ނަޒަރަކުންނެވެ. ކުއްލިއަކަށް ކެމީލާގެ މެދުހަށީގައި ހިފާ ބިންމަތިން އުފުލާލުމާއިއެކު ކެމީލާ ރޮއިގަތެވެ. އެންމެފަހު ވަގުތުކަމަށް ހީކުރެވުނެވެ. އޭނަގެ ގައިން ދޫކޮށްލާއިރަށް އޭނަ ވެއްޓި މަރުވެސް ވެދާނެއެވެ. ނަމަވެސް ނާޔަލް އޭނަ ކޮނޑުމައްޗަށް ލީގޮތަށް ފިޔަވަޅު އެޅީ ގެއާއި ދިމާލަށެވެ. ވާހަކަދެއްކުމުގައި އުދަގޫކަމެއް ހުރިއިރު އޭނައަށް ހިނގެނީވެސް ކާލިއަޅަމުންނެވެ. ތަންކޮޅަކަށް ހިނގާލާފައި ވަރުބަލިވެގެން ކެމީލާ ބިންމަތީގައި ބެހެއްޓިއެވެ. އެއާއެކު ހިލަގަނޑެއްގައި އަޅައިގެންފައި ނާޔަލް ސްނޯގަނޑުމައްޗަށް ވެއްޓުނުތަން ފެނިފައި ކެމީލާއަށް އިރުކޮޅެއްވާންދެން ބަލަން ހުރެވުނީ ހަދާނެގޮތް ހުސްވެފައެވެ. ނާޔަލް ބޮއިގެން މަސްތުވެގެން ހުރެ ވާނުވާ ނޭނގިގެން އުޅޭއިރު ކައިރިވެއްޖެއްޔާ ހަދާލާނެގޮތެއްވެސް އެނގެނީއެއް ނޫނެވެ. ހާސްވެ ކަންބޮޑުވެފައި ހުރި ކެމީލާ ވަގުތުން ގުޅުނީ ނޯޔާއަށެވެ. ނާޔަލް ކޮންމެވެސް އެއްޗެއް ބޮއިގެން ޚަބަރުހުސްވެފައި އޮތްވާހަކަ ބުނުމުން ނޯޔާ ބުނީ އޭނަ ނާޔަލްގެ ބޮޑީގާޑުންނަށް ގުޅާނެކަމުގައެވެ. އާއްމުކޮށް އެމީހުން އުޅޭނީވެސް އެގެއާއި ކައިރީގައި ހުންނަ ކޮޓެޖެއްގައެވެ. ނަސީބަކުން އެމީހުންނަށް ނާދެވެނީސް ނާޔަލް ތެދުވެގެން ހިނގައިގަތުމުން ކެމީލާ ފަހަތުން އައީ ފުދޭވަރެއްގެ ދުރުމިނެއްގައި ހުރެއެވެ. ނާޔަލް ފަދަ ރާ ބޯ މީހަކާއިއެކު އުޅުމަކީ އޭނައަށް ކެތްކުރެވޭވަރުގެ ކަމެއް ނޫނެވެ. ރާބޮއިގެން އަމަލުވެގެން ތިބެ ކުރެވޭ ނުކުރެވޭކަމެއް ނޭގުނަސް ބޯން އެބަޖެހެއެވެ. އަބަދުގެ އަބަދަށްޓަކާ ނާޔަލްއާއި ވަކިވެގެން ދުރަށް ނުގޮސްފިއްޔާ ވަގުތު ފާއިތުވެދާނެއެވެ. މިއަދުވެސް އޭނަ ސަލާމަތްވީ ހަމަ ކިރިޔާއެވެ. އުމުރުގައި ތަންހުރީމައެވެ. އެގޮތަށް ރާބޯ މީހުންނާއި ކައިވެނިކުރުމަކީ އާއިލާއަށާއި ދަރިންނަށް ދެވޭ ކެތްނުކުރެވޭފަދަ އަނިޔާއެކެވެ. އެމީހުން ބޮއިގެން ތިބެ އަނބިދަރިންނަށް ކުރާ އަނިޔާތައް ވާހަކަތަކާއި ފިލްމުތަކުން އޭނަވަނީ ދެކެފައެވެ. ދީނުގައި އެކަން ހަރާމްކުރައްވާފައިވާއިރު މުސްލިމުން އެފަދަ ފާފަތަކަށް އަރައިގަންނަނީ ކީއްވެހެއްޔެވެ. ނާޔަލްގެ މައިންބަފައިން ބުނެނުދިނަސް އަމިއްލައަށް ދީން ދަސްކުރަން އޭނަ ނުޖެހޭހެއްޔެވެ. އޭނަ ނާޔަލްއާއިއެކު ނޫޅެން ޖެހޭ ސަބަބުތައް ފެންނަވަރަކަށް ފޫހިކަން އިތުރުވިއެވެ. ކައިޒާން ހާސްބައި ރަގަޅެވެ. ނާޔަލް އޭނަގެ ގައިގާ އަތްނުލާކަމީ ހެޔޮފާލެކެވެ. އެކަމުން އޭނައަށް ދޭހަވަނީ ކޮންމެވެސް ދުވަހެއްގައި ނާޔަލްގެ ފަރާތުން ސަލާމަތްވެ އޭނައަށް ކައިޒާންގެ ލޯބި ކާމިޔާބުކުރެވޭނެ ކަމެވެ.\nކެމީލާ ކޮޓަރިއަށް ވަދެފާ އެންމެ ފުރަތަމަ ހުޅުވައިލީ ފޯނެވެ. ކައިޒާންއަށް މެސެޖްކޮށްލަންވީއެވެ. އޭނަ ބަލާ އަވަހަށް އައުމަށް އެދި އަލުން މެސެޖްކޮށްލާނީއެވެ. ވައިބާއިން އިތުރު މެސެޖެއް އައިސްފައި ހުރިތަން ފެނިފާ ކެމީލާ ހުޅުވައިލުމާއިއެކު ހިތުގެ ވިންދު މަޑުޖެހިލިއެވެ. އެއީ އޭނަގެ ހާލަތު ބަޔާންކޮށްދިނުމުން ޝޭޚު ފޮނުވާފައިއިން މެސެޖެވެ. ޝޭޚު ބުނެފައިވާގޮތުން އެ ކައިވެނި ސައްހަވާނެއެވެ. ބައްޕަ ވަލީދިނުމަށްފަހ އަންހެންކުއްޖާ ރަން ކިޔާ ކައިވެނިކުރެވިފައިވާނަމަ ފިރިމީހާއާއި ނުރުހުނަސް އެއީ ރަނގަޅު ކައިވެންޏެކެވެ. އަންހެންކުއްޖާއަށް ނުޅެވޭކަމުގައިވާނަމަ ކޯޓަށް މައްސަލަ ހުށަހަޅައިގެން ވަރިއަށް އެދެވިދާނެއެވެ. ސަބަބު ބަޔާންކޮށްދެވިދާނެއެވެ.\nކެމީލާއަށް އެނދު މައްޗަށް ވެއްޓިގަނެވުނީއެވެ. އިރުކޮޅެއްވާންދެން ސީލިންއަށް ނަޒަރު ހުއްޓާލައިގެން އެސްފިޔަ ޖަހައިލަންވެސް ނޭގިފައި އޮތެވެ.\n"ބަދުނަސީއޭ ކިޔުމަކީ މުއުމިނުންނަށް އޮތްކަމެއް ނޫން. މިއީ ހައްތަހާވެސް އިމްތިހާނުތައް. އިރާދަކުރެއްވިއްޔާ ކޮންމެވެސް ދުވަހަކުން ލޯބި ކާމިޔާބުވާނެ. އެހާވަރަށް ދުޢާކުރެވިއްޖެ. ސައްހަ ކައިވެންޏެއްކަމަށް ވަންޏާ ނާޔަލް ކިތަންމެ ނުލަފާ މީހަކަށްވިޔަސް އޭނަވާނީ ފިރިމީހާއަށް ކަމުގައި ގަބޫލުކުރަން އެބަޖެހޭ. އަންބެއްގެ ހައްގު އަދާކުރަން މަޖުބޫރުވާނެ. އެއީ ދުނިޔޭގައި ހުރި އެންމެ ފޫހިވާ އެންމެ ރުޅިއަންނަ ފަރާތްކަމުގައި ވިޔަސް ދީނުގައި އެންގެވިގޮތަށް އުޅެން ބޭނުން. އިރާދަކުރެއްވިއްޔާ ދެރަގޮތެއް ނުވާނެ. ކޮންމެ ކަމެއްވާނީ އެންމެ ރަގަޅަށޭ ބުނެއުޅެއެއްނު. ފަހުންވާނެ ގޮތް މޮޅަށް ދެނެވޮޑިގެންވަނީ އެފަރާތުން ކަމަށްވާއިރު އަޅުތަކުންނަށް ޖެހޭނީ ކެތްކުރަން. ކޮންމެވެސް ދުވަހަކުން އެދޭ ކަންތައް ދެއްވާނެ......." ކެމީލާ ކުޝަން މޫނުގައި ޖައްސާ ބާރުކޮށްލައިގެން އޮތްއިރު ދެލޮލުގައި ގިނަވެގަތް ކަރުނަތައް ކުޝަންއަށް ފޭދުނެވެ.\n"ނުރޮއި. ނާޔަލް އެއުޅެނީ ދުރުން. އެއީވެސް ލެއްވި ރަހުމަތެއްކަން ނޭގޭ. އިރާދަކުރެއްވިއްޔާ އަދި މިކަންވެސްނިމޭނެ. ނާޔަލްކަހަލަ ނުލަފާ ފިރިހެނަކާއިއެކު އުޅޭކަށް ފަސޭހައެއްނުވާނެ. ނަމަވެސް މިހާރު ކައްކާ އޭނައަށް ކުރަން ޖެހޭ އެހެން ޚިދުމަތްތައް ކޮށްދޭން ޖެހޭނެ. ވަރިވާން ސިޓީ ލާފައި ވަރި ނަގަންދެން ހުރިހާ ކަމެއް ކޮށްދިނީމަ ރަގަޅުވާނެކަން ނޭގޭ......" ކެމީލާ އެކި ގޮތްގޮތަށް ޚިޔާލުކޮށް ހިތަށް ވިސްނައިދިނެވެ. އެންމެފަހުން ނޯޔާއަށް ގުޅިއެވެ. މިފަހަރު ނޯޔާ ފޯނު ނަގާކަށް ނޫޅުނެވެ. އޭނަ އުޅުނީ ނޯޔާ ގޮވައިގެން ބާޒާރުކުރަން ދާށެވެ. ކޮންމެފަހަރަކު ނަތާލީ މިގެއަށް ކާއެއްޗެހި ނުފޮނުވިޔަސް އޭނައަށް ދެމީހުންނަށް ވާވަރަށް ކެއްކިދާނެއެވެ. މިތަންތާ މީހުން ކައްކާ އެއްޗެއްސަށް ރާ ނާޅާ ކަމެއްވެސް އޭނައަކަށް ނޭގެއެވެ. އަމިއްލައަށް ސުޕަމާކެޓަށްގޮސް ހަލާލު އެއްޗެހި ގަނެގެން ކެއުމަށް ކެމީލާގެ ހިތް ބާރު އެޅިއެވެ. ގެރިމަހާއި ކުކުޅުވެސް ހަލާލު ގޮތަށް ކަތިލާފައި ނެތިއްޔާ ކައިގެން ނުވެސް ވާނެއެވެ. "ހަލާލު" މާކެޓްތަކާއި ރެސްޓޯރެންޓްތައް އެމެރިކާގައިވެސް ހުންނާނެކަމަށް އޭނަ ގަބޫލުކުރެއެވެ. މޫނުދޮވެލާ ހެދުމަށްފަހު ތިރިއަށް ފޭބިއިރު ނާޔަލް ކައުޗްގައި އޮށޯވެލައިގެން ބާލީސް މޭމަތީގައި ބާއްވާލައިގެން ދެލޯ މަރާލައިގެން އޮތެވެ.\n"ނާޔަލް އައިމް ސޮރީ...."\n"ފޯ ވަޓް؟ " ނާޔަލް ކުޑަކޮށް ދެލޯ ހުޅުވައި ނަމަވެސް ކެމީލާގެ މޫނަށް ބަލާނުލައެވެ. އެއް އަތް ނިތްކުރީގައި ޖައްސާލައިގެން އޮތްގޮތުން ފިކުރެއްގައި އޮތް މީހެއްފަދައެވެ.\n"އެކުރެހުންތައް ހަލާކުކޮށްލެވުނީމަ......" ކެމީލާ މާފަށް އެދުނީ ހިތުގެ އަޑިންނެވެ. ދުޝްމިނަކާއިމެދުވެސް ބައެއްފަހަރު ހިތުގައި ހަމްދަރުދީ އުފެދެނީ އޭނަ "ސްވީޓް" ކުއްޖަކަށްވީމަ ހެއްޔެވެ. ހަގީގަތުގައި އެއްވެސް މީހަކަށް އެފަދަ ބޮޑު އަދަބެއް ދޭން އޭނަގެ ހިތް ދެކޮޅެވެ. ނާޔަލްގެ ފަރާތުން އޭގެ ބަދަލުހިފަން ވެގެން އެއްވެސް ފިޔަވަޅެއް އެޅުމުގެ ކުރިން އޭނަ ބިރުންގޮސް މާފަށް އެދުނީކަމުގައި ނާޔަލް ހީކޮށްފާނެއެވެ. ހަގީގަތަކީ އެއީއެއްނޫނެވެ. އެފަދަ ބޮޑު އަމަލެއް ހިންގުމަށްފަހު ހިތަށް ހަމަޖެހުމެއް ނުލިބުނީ މީހެއްގެ ހައްގަކަށް އަރައިގަނެވުނީމައެވެ. ބަދަލު ހިފުމަކީ ރީތި ސިފައެއް ނޫނެވެ. ނާޔަލްއަށް އެހާ ބޮޑު ގެއްލުމެއް ލިބުމުން އޭނަގެ ގައިގާ ތަޅައިނުގަނެ އެހެރީ ތިމާގެ ޝަޚުސިއްޔަތު ގެއްލިދާނެކަމަށް ބާވައެވެ. ނޫނީ ކެމީލާގެ ކައިރި ދެރަނުވާންވެގެން ހަމަޖެހިލައިގެން ހުރީއެވެ. ހިތުން ކަރުނަ އޮއްސާނެއެވެ. ދެރަނުވާނީ ކާކުހެއްޔެވެ. ބޮއިގެން ހުރެ އަދި އެކަހަލަ ކަމެއް ކުރިޔަސް ނާޔަލްއަށް އެކަމެއް ނޭގޭނެތާއެވެ. އޭނަދެކެ ލޯބިވާ ކަމަށްވެސް އިއުތިރާފުވީއެވެ.\n"އެއްވެސް އެއްޗެއް ދާއިމަކަށް ނުހުންނާނެކަން އެނގޭ. އެންމެ އަގުހުރި މާތް ބަޔަކީ އިންސާނުން. އެމީހުންވެސް މަރުވުމަށްފަހު މަސްގަނޑު ހަލާކުވެގެންދޭ. ނަތިން ލާސްޓްސް ފޯ އެވާ. އެވަގުތު ރުޅިގަދަވީމަ އެހާ ބޮޑު ކުށެއްކުރެވުނީ. ވަރަށް ބޮޑަށް މާފު............" ނާޔަލް އެއްޗެކޭ ނުބުނުމުން ކެމީލާ އިތުރުކޮށްލިއެވެ.\n"އައި ކާންޓް ފޮގިވް..." ނާޔަލްގެ މޫނުމަތިން ރުޅިވެރިކަމެއް ނުފެނުނަސް ސަމާސާގެ ކުލައެއްވެސް ނެތެވެ. އެހެން އޮވެ ހަނި ނަޒަރަކުން ބަލައިލިއިރު ކައިޒާންގެ މަތިން ހަދާންވާފަދަ ގޮތެއް އެލޮލުގައި ހުއްޓެވެ. ކަތި ނަޒަރަން ބަލައިލުމުން ލޮލުގައި ހުންނަ ބާރު އިތުރުވާފަދައެވެ. ނާޔަލްގެ ލޮލަށް ބަލައިލެވުމުންވެސް ކައިޒާން ހަދާންވާތީ ކެމީލާގެ ހިތަށް ތަދުވިއެވެ. ނާޔަލް މާފު ނުދޭނަމޭ ބުނިކަން ރޭކާލީ އިރުކޮޅެއްފަހުންނެވެ.\n"ޔޫ ހޭވް ޓު ޕޭ ފޯ ދެޓް ކެމީލާ.........." ނާޔަލް ބުނެލިއެވެ.\n"އައި ވިލް ޓްރައި..ކޮންމެވެސް ދުވަހަކުން އިންޝާﷲ. މިލިއަނުން އަގުދޭވަރަކަށް ފައިސާ ނެތްކަން އެންމެ ރަގަޅަށް އެނގޭނީވެސް ނާޔަލްއަށް..............." ކެމީލާ އެކަމާއި ދެރަވިއެވެ. މިޖެހުނީ ކޮންފަދަ ބޮޑު މައްސަލަތަކެއް ހެއްޔެވެ. އެތައް މިލިއަން ރުފިޔާ އޭނަ އުމުރަށް މަސައްކަތްކުރިޔަސް ލިބޭނެކަމެއް ނޭގެއެވެ.\n"އޭގެ އަގު ފައިސާއިން ދޭން އުޅެގެން ދުވަހަކު އެކަމެއްނުވާނެ. އަހަރެން ބުނާކަމެއް ކޮށްދޭނީ؟ " ނާޔަލް ގެ އެ ޖުމްލައިން ކެމީލާގެ ހިތަށް ބިރުވެރިކަން ވަނެވެ. ކޮންމެ މަސައްކަތެއް ޖެއްސިޔަސް އެންމެ ރަގަޅެވެ. ނަމަވެސް އޭނައާއިއެކު އެއްވެސް ކަހަލަ ގުޅުމެއް ބާއްވަން ހިތް ދެކޮޅެވެ.\n"އަހަންނާއިއެކު ސުޕަ މާކެޓަށް ދެވިދާނެތަ؟ އަދި ބޭނުން މާމައަށް ވިޒިޓްކޮށްލަން......... " ކެމީލާ މައުޟޫ އޮޅުވާލަންވެގެން އަވަސް އަވަހަށް ބުނެލިއެވެ.\n"ހޫމް...." ނާޔަލް ވާހަކަދައްކަން ބޭނުންނުވާފަދައެވެ.\n"މަންމަ ކާ އެއްޗެހި ނުފޮނުވިޔަސް މިގޭގައި ކައްކަން ބޭނުން. ހަލާލު އެއްޗެހި ކަން ޔަގީންނުވާތީ ގިނަ އެއްޗެހި ކާން ނުކެރިފައި މިހުންނަނީ. ހަލާލު ސުޕަމާކެޓާއި މީޓް ވިއްކާ ތަންތަން ހުންނާނެތަ؟ " ކެމީލާ ސުވާލުކޮށްލިއެވެ. ނާޔަލް އާއެކޭ ބުނެލީ އިޝާރާތުންނެވެ.\n"ހަރާމް އެއްޗެހި ކައިގެން ކުރާ ދުޢާވެސް އިޖާބައެއް ނުވާނެކަން މުސްލިމް ކުދިންނަށް އެނގެންވާނެ....."\n"ރިއަލީ؟ " ނާޔަލް އަހައިލިއެވެ.\nޔަގީން ނުވެފައި އަހާލިނަމަވެސް ކެމީލާގެ ކޮންމެ ވާހަކައަކަށް ޝައުގުވެރިވާ ގޮތްވެއެވެ. ކެމީލާގެ ފަރާތުން ދީނީ ކަންތައްތައް އެނގެން ފެށުމުން ޝައުގުވެރިވެ ދީނީ ލެކްޗާތައް ބަލަން ފެށުނެވެ. ކުރިން އޭނަ ހުރީ ހަމައެކަނި ނަމެއްގައި މުސްލިމަކަށެވެ. ނަމާދުކުރުމާއި ރޯދަހިފުމާއި ޒަކާތް ދިނުން އެއީ އޭނަގެ ދިރިއުޅުމާއި މުޅިން ބީރައްޓެހި ކަންތައްތަކެވެ. އޭނަ ދިރިއުޅުނީ އޭނަގެ އެކުވެރި ކްރިސްޓިއަނުން ފަދައިން ދުނިޔަވީ އުފާތަކުގެ ތެރެއަށް ގެނބިގެންނެވެ. ހުރިހާ ފާފަތަކަށް އަރައިގަނެ ނައިޓްކްލަބުތަކުން ފެށިގެން ކެސިނޯތަކަށްގޮސް އެތަންތާ ހޭދަކުރި ވަގުތުތައް މަދެއްނޫނެވެ. ހެއްދެވިފަރާތާއިމެދު ވިސްނާނެ ވަގުތެއްވެސް މުއްސަދި ޒުވާނުންނަށް ނުވާފަދައެވެ. ވަށައިގެންވަނީ ބޭނުންހާ ނިއުމަތްތަކާއި އަރާމާއި އުފާތަކެވެ. ރީތި އަންހެންކުދިންނާއި އަގުބޮޑު ހުރިހާ އެއްޗެއް އެމީހުންގެ ފައިބުޑުގައެވެ. ނުލިބެނީ ހަމައެކަނި ރޫހާނީ ހިތްހަމަޖެހުމެވެ. ހެއްދެވިފަރާތާއި ގުޅުން ބަދަހިނުވެ ދިރިއުޅުން އެހިސާބަށް އައުމަށްފަހު މިހާރަކަށް އައިސް ނާޔަލްއަށް ހުސްކަމެއް އިހުސާސްކުރެވެން ފެށިއެވެ. މިއުޅެވެނީ އެންމެ ރަގަޅަށް ނޫންކަން ފުރަތަމަ އެނގެންފެށީ ކެމީލާ އޭނަގެ ހަޔާތަށް އައިފަހުންނެވެ.\nނާޔަލް ކޯޓު ލުމަށްފަހު ސްކާފް ކަރުގައި އޮޅާލިއެވެ. ގޭގެ މައިދޮރުން ބޭރުގައި ފިޔަވަޅު އެޅުމުން މޫނުގައި ބީހިލި ގަނޑުފެނުގެ އަސަރު އެކުލެވޭ ވައިރޯޅިތަކުގެ ސަބަބުން ކެމީލާ ހީކަރުވާގޮތްވިއެވެ. ސްނޯ ނުވެހެންޏާ މާ ބޮޑަށް ފިނިގަދަވަނީ ކީއްވެހެއްޔެވެ. ހާދަ ފިންޏެވެ. ނާޔަލްއާއި އެކު ބާޒާރުކުރަން ދިޔުމަށްފަހު ކެމީލާ ބޭނުންވާ އެތައް ސާމާނުތަކެއް ގަނެލިއެވެ. އޯގޭނިކް މޭވާއާއި ތަރުކާރީއިން ފެށިގެން ކައްކަން ބޭނުންކުރާ ސާމާނުތައް ގަނެލުމަށްފަހު އެތައް ކޮތަޅުތަކުން ކާރުގެ ޑިކީ ފުރާލައިފިއެވެ. ކެމީލާ ހިތްހަމަޖެހޭވަރުވިއެވެ. ބާޒާރުކޮށް ނިމިގެން ނާޔަލް އޭނަ މާމަމެން ދިރިއުޅޭ ގެއަށް ލާފައި މާމައާއި ވާހަކަދައްކާލަން އިރުކޮޅެއްވާންދެން ފެންޑާގައި މަޑުކޮށްލިއެވެ. ފަހުން ބަލާ އަންނާނެކަމަށް ބުނެފައި ދިޔައީއެވެ.\nއުލާ އާއި މާމާއާއިއެކު ހޮޓް ކޮކޯ ބޯލަން ކެމީލާ ފަޔާ ޕްލޭސްކައިރީ އިށީދެލައިގެން އިނެވެ. އުލާ "މަގޭ ލޯބިވާ ބްދަރަ އިން ލޯ" އޭ ކިޔާފައި ނާޔަލް ސްނޯތެރޭ ހުރި ފޮޓޯއެއް އިންސްޓާ ކުރުމުން އަރީން މޮޔަވާވަރުވިއެވެ. ވަގުތުން ވައިބާއިން ގުޅާފައި އުލާގެ ކައިރިން އޮޅުން ފިލުވިއެވެ. ހަގީގަތް އެގުމުން އަރީން މޮޔަވާވަރުވިއެވެ. ނާޔަލް މާލެ އަރައިފިއްޔާ ފުޑާލާނަމޯ ބުނުމުން އުލާވެސް ރައްދުދިނެވެ. ނާޔަލްއަކީ އެމެރިކަން ރައްޔިތެއްކަމަށާއި މާލެ ދާން ނުވެސް ޖެހޭނެކަމަށާއި ދިޔަސް ބަލިވާނީ އަރީން ކަމުގައި ބުނެލިއެވެ.\n"ހީ އިޒް ސޯ ކޫލް. އަބަދާއަބަދު ގަންސް ގެންގުޅޭ މީހަކާއި ކައިރިވާން އަރީންއަށް ކެރޭނެތަ؟ ނާޔަލް ގެ ބޮޑީގާޑުން ތިބޭ. ނޯޔާ ބުނިގޮތުން އެއީ ބިލިއަނަރެއް. ދޮންތައަށް ލިބުނީ އެންމެ ޕަފެކްޓް ހަޒްބެންޑް. އެކަހަލަ ހަޒްބެންޑެއް ލިބެން ހުއްޓާ އަރީންއާއި ދިމާލަށް ބަލައިލާނީ ހަމައެކަނި ސަފަރު ކަތްދަ. ކަލެއަށް ކުރާނީ އަސަރެއް. ދެން ހަނި ދޭތެރެއަކަށް ވަދެ އޮވޭ. ނޫނީ ހަކުރުބޮއިގެން މަގުމައްޗަށް ދެމިފައި އޮވޭ. ނޫނީ ފެންބަޑިއެއް ހިފައިގެން ހިންޏާއި މަދިރި މަރަން ދޭ. އެކަހަލަ ކަމެއް ކަލެއަށް ކުރެވޭނީ. އަހަރެމެން ނިއުޔޯކާސް އިންނާއިއެކު ހޭވިން ފަން. މާދަން މިއުޅެނީ ބްރައިންޓް ޕާކަށް ސްކޭޓްކުރަން ދާން................." އުލާ އިނީ ވޮއިސް ކޯލަށް ލައިގެން ކަމުން އެހުރިހާ ވާހަކަތަކެއް ކެމީލާއަށް އިވުނެވެ.\n"ކޭންޓް އިވެން ކޮމްޕެއާ ދޯ ތިކަހަލަ ހޫލިގަންއަކާ މަގޭ ހެންޑްސަމް ރިޗް ބްރޯއާ. ޔޫ ސަކް. ބިގް ޓައިމް......" އުލާ ދޫ ނެރެލާފައި ފޯނު ކަނޑާލައިފިއެވެ. އަރީން ކިތަންމެ ނުބައި މީހަކަށްވިޔަސް އެގޮތަށް ވާހަކަ ނުދައްކަން ކެމީލާ އެދުނެވެ.\n"މީހުންނަށް މަލާމާތްކުރާކަށް ނުވާނެ އުލާ. ދޯ މާމާ..." ކެމީލާއިނީ މާމަގެ ގައިގާ ބައްދާލައިގެންނެވެ. މިރަށް ކިހިނެއްހެއްޔޭ އެހުމުން މާމަ ބުނީ މާލެއަށް ވުރެ ހިތްހަމަޖެހޭ ކަމުގައެވެ. ހަމައެކަނި ކުޑަދޮރުތަކުން ބޭރަށް ބަލަން އިނަސް އުފާވާނެ ނޫންހެއްޔެވެ. މާލޭގައި އެކަހަލަ ހިތްހަމަޖެހުމެއް އޮންނަނީއެއް ނޫނެވެ. ކޮންކްރީޓް ޖަންގައްޔަކުން ލިބޭނެ އުފަލެއް މާމަމެންފަދަ މުސްކުޅިންނަކަށް ނެތެވެ. މާމަ ގެންގުޅުނީ ޖަލެއްފަދަ ތަނެއްގައެވެ. ނަމަވެސް އެމީހުން އެމެރިކާގައި ދިރިއުޅޭ ސަރަހައްދު ގުދުރަތީ ރީތިކަމުން ފުރިފައިވާ ތަނަކަށްވެފައި ވައި އެހާ ސާފެވެ. އަދި ބަހާރު މޫސުމް އައިސް ތަފާތު ވައްތަރުގެ މާލެލާމެލިން ގަސްތައް ބަރާވުމުން ހިތްތަކަށް ލިބޭނެ އުފާތައް ބަޔާން ނުކުރެވޭނެކަން ގައިމެވެ. ގޭގެ ފެންޑާގައި ހުންނަ ސޯފާ ގޮނޑިއެއްގައި އިށީދެގެން ތަސްބީހަ ކިޔަން ނޫނީ ގުރުއާން ކިޔަވަން އިނުމަކީވެސް މާމަ ހިތްހަމަޖެހޭ ކަމެކެވެ.\nކްރިސްމަސްއަށް ލިބުނު ޗުއްޓީ ހަމަވެ ސްކޫލްތަކާއި ކޮލެޖްތަކުގެ ކިޔެވުން ފެށޭނީ ޖެނުއަރީ ދޭއް ނުވަތަ ތިނެއްގައެވެ. އާ އަހަރުވެސް ފާހަގަކޮށްފައެވެ. އުލާ ހުންނަލެއް ފަލަކަމުން ސްކޫލްގައި ކޮންމެވެސް ވަރަކަށް ގަނާކޮށް ހެދިޔަސް އުލާއަށް ލިބިފައިވާ އުފާވެރިކަމާއި "ޕޮޒިޓިވް" ކަމުން އެކަން ހާމައެއްނުކުރެއެވެ. އެމެރިކާފަދަ ތަނަކަށް އާދެވުމަކީ ހުވަފެނެކެވެ. އޭނަގެ އަޒުމަކީ ކަސްރަތުކޮށް ހަދާލައިގެން ހިކިގެން އެހެން ކިޔާކުދިންގެ އަނގަ ބަންދުކުރުމެވެ. އޭނަ މަޖާކަމުންނާއި ސަކަރާތްޖަހާވަރުން ކްލާސް ޖޯކަރުކަމުގައި ވެފައިވާތީ ދެތިން އެކުވެރިންވެސް ލިބުނެވެ. އެއީ އުލާ އަށް ލިބުނު ފަޚުރެކެވެ. އެހެންނޫނަސް އޭނަ އިންސްޓަގްރާމަށް ލާ ފޮޓޯތަކުން ރާއްޖޭގައި ތިބި އޭނަ ދަންނަހާ މީހަކު ހަސަދަވެރިވާނެކަން އެނގޭތީ އުލާ ހުންނަނީ އިންތިހާއަށް ހިތްހަމަޖެހިފައެވެ. ދޮންތައަށް ރީތި ބައިވެރިޔަކު ލިބުނުކަމީވެސް އުފަލެކެވެ.\nއެރޭ ނާޔަލް ކެމީލާ ބަލާ އައިއިރު އޭނަ ސުޕަމާކެޓުން ގަތްހާ ކޮތަޅުތަކެއް ކާރުތެރޭގައި ހުރިތަން ކެމީލާއަށް ފެނުނެވެ. ނާޔަލްގެ މަގުސަދު އޭރު ކެމީލާއަކަށް ނޭގެއެވެ. ނާޔަލް ކާރުދުއްވީ ތަފާތު މަގަކުން ކަން ފާހަގަކުރެވުމުން ދަނީ ކޮންތާކަށްތޯ ކެމީލާ ސުވާލުކުރިއެވެ. ނާޔަލް ބުނީ އޭނަގެ ކެބިންއެއް ގަނެފައިވާ ކަމަށާއި އެތަނުގައި ދުވަސްކޮޅެއްވާންދެން ހުރެލަންކަމުގައެވެ. ކެމީލާ ކިތަންމެ ހިތްވަރުކުރިޔަސް އޭނައަށް ހިތުގެ މައްޗަށް ބާރު ފޯރުވޭގޮތެއްނުވިއެވެ. ހިތާހިތުން ނާޔަލްއާއި ދިމާލަށް އެތައް އެއްޗެއްސެއް ކިޔުނެވެ. މުއްސަދިން މިއުޅެނީ ކޮން ވައްތަރަކަށް ހެއްޔެވެ. ދުވަހަކު ގެއެއްގައި އުޅުމުގެ ބަދަލުގައި އެތަންތަން ޔަތީމު ޚާނާތަކަށް ހަދާލިޔަސް މާ ރަގަޅެވެ. ބޯ ހިޔާވަހިކަން ނެތި ކިތައް އިންސާނުން ދުނިޔޭގައި އުޅޭކަން ނާޔަލްއަށް ނޭގެނީހެއްޔެވެ. ޕެންޓުހައުސްއަކާއި ގެއަކާއި ހެމްޕްޓަންސްގައި ހުންނަ ހޫނުމޫސުމް ހޭދަކުރާ ގެއަކާއިއެކު ޖަންގަލީގައި ކެބިންއެއްވެސް ހުންނަން އެބަޖެހެއެވެ. ފަރުބަދަމަތީގެ މަގުތަކުން ދުއްވަންފެށުމުން ކޮންމެވެސް ވަރަކަށް ބޯ އަނބުރާގޮތްވެ ދެލޯ މަރާލައިގެން އިންދާ ކެބިންއާއި ހަމަޔަށް ފޯރައިފިއެވެ. އެގެވަނީ ތަންކޮޅެއް އުހުގައެވެ. ރީތި ޑިޒައިންއަކަށްވާ އެ ކެބިން ފެނުމުން ހާދަ ރޮމެންޓިކްއޭ ހިތަށް އެރިއެވެ. އެއާއިއެކު ނާޔަލްގެ ބަދަލުގައި އޭނަގެ ފިރިއަކަށް ކައިޒާން ވިނަމައޭ ހިތަށް އަރާފައި މޫނުގެ ކުލަ އޮއްސުނެވެ. " ނަމަ" އަކުން ކުރާނީ ކޮން ފައިދާއެއް ހެއްޔެވެ. ޑިޒައިންތަކެއް ހުރި ގަލުން ހަދާފައިވާ ހަނި މަގަކުން މައްޗަށް އަރަމުން ދިޔައިރު އަނެއްފަރާތުގައި ގާފޮޅުތަކެވެ. ގާފޮޅުތައް ހުރިފަރާތުގައިވާ ބޮޑެތި ގާގަނޑުތަކުގެ މަތީގައި ސްނޯ ހަރުލާފައިވާއިރު ހިތްގައިމެވެ. އަނެއް ފަރާތް އޮތީ ތަންކޮޅެއް އަޑި ގުޑަންކޮށެވެ. ވާދީއެއްފަދައިންނެވެ. ފަތްތައް ވެރި އެކަނިވެރިވެފައިވާ ގަސްތަކެވެ. ގެއަށް ވަންނަން އަރަން ޖެހުނީ ވަކަރަކުން ހަދާފައިވާ ފަތްތަރުތަކުންނެވެ. ފެންޑާގައި ހިޔާކޮށްފައިވާ ބައިގާ ސޯފާ ގޮނޑިއެއްވެއެވެ. ދެޕޮޓްގައި ރަތްކުލައިގެ މާތަކެއް ފޮޅޭ ގަސްތަކެއް ހުރިއިރު އެހެން ޕޮޓްތައް ހުރީ ފަޅަށެވެ. އާ ވައްތަރެއްގެ ވަކަރެއްގެ މީރުވަސް ނޭފަތުގެ ހިދުރީގައި ހަރުލިއެވެ.\n"މިއީ އަހަރެން ވަރަށް ފަހުން ގަތް ކެބިންއެއް. ވައިޓް ޕައިން އިން ހަދާފައިވާތީ ތާޒާ ގުދުރަތީ ޕައިންގެ ސެންޓްވަސް މިތާ ދުވަނީ. ހަނީމޫން ހަދާލަން އެންމެ ސަޅިތަނޭ އަހަރެން ބުނާނީ........" ނާޔަލް ދޮރު ހުޅުވާލައިފިއެވެ. ކެމީލާ ފިނިވާން ފެށުމުން ދެއަތްތިލަ އުގުޅަންފެށިއެވެ.\n"ކޮންއިރަކުން ދެން ގެއަށްދާނީ؟ ކޮލެޖްވެސް ފެށެން ކައިރިވެއްޖެ...."ކެމީލާ އަހާލައިފިއެވެ.\n"މިގެއަށް ވަންތާ މިނިޓެއް ނުވެ މިތަނުން ދާނެ އިރެއް ނެގިގެން ސުވާލުކުރަން ތި ފެށީ. ޑޯންޓްވޮރީ ގެއަށް އަދި ކޮލެޖަށްވެސް ދެވޭނެ. މި ކެބިންގައި ތިބެފައި އާހަރު ފާހަގަކުރަންވެސް ދާނީ. ޓައިމްސް ސްކުއޭގައި ކޮންމެފަހަރަކު ވަރަށް ކަންތައް އޮވޭ. ޔޫ ވިލް ލަވް ދަ ފަޔާ ވޯކްސް. އެކަމަކު ފުރަތަމަ އަހަރެން ބޭނުންވާ ގޮތަށް އުޅެބަލަ................" ނާޔަލް ކެމީލާ ކައިރި އެދުނީ ސިޓިންރޫމްގެ ސޯފާގައި ޖައްސާލުމަށެވެ. ނާޔަލްގެ އެ ކެބިންގައި ވައިފައި ނެޓްފްލިކްސްފަދަ ޚިދުމަތްތަކުގެ އިތުރުން ހީޓިން ސިސްޓަމް ހަރުކުރެވިފައިއެވެ. ތިން ނިދާ ކޮޓަރީގެ އިތުރުން ބަދިގެއަކާއި ކާބަޔެއް ވެއެވެ. ނާޔަލް ކޮތަޅުތައް ހިފައިގެން ގޮސް ބަދިގެއަށް ލާފައި އައިއިރު ކެމީލާ އިނީ ސޯފާއެއްގައި ޖައްސާލިގޮތަށެވެ. ނާޔަލް ކެމީލާގެ އަތުގައި ހިފާ ތެދުކޮށްލިއެވެ.\n"ވަރުބަލިވެފައިދޯ. ހިނގާ ބެޑްރޫމަށް......" ނާޔަލް ކެމީލާގެ މޫނުގައި އިނގިލިތަކުން ބީހިލުމުން ކެމީލާ ހާސްވިއެވެ. ދެލޯ ބޮޑުކޮށްލައިގެން ބަލާލީ ބިރެއްފެނިގެން ކަހަލަ ގޮތަކަށެވެ.\n"އަހަރެންދެކެ ބިރުންތަ؟ އައި ޑޯންޓް ތިންކް ސޯ. ބިރުގަންނަކަމަށް ހެދުނަސް ތިހާ ބްރޭވް ގާލްއެއް ނުދެކެން. ސޯ..............." ނާޔަލް ކެމީލާގެ ތުންފަތުގައި ފިރުމައިލިއެވެ." ބްރޭވް އެކަމަކު އެހާ ނާޒުކް އަންހެންކުއްޖެއް؟ ސޮފްޓް އެންޑް ޕްރިޓީ. ފިނިފެން މަލެއްގެ ފިޔަފަދައިން މިސާލު ޖެހިދާނެ. ނަމަވެސް ފިނިފެންމަލުގައި ކަށިތައް ހުރީމަ އެހާ ނުރައްކާތެރިދޯ. ބިންނަން އުޅުނަސް ކަށިތައް ހެރި އެމީހެއްގެ ގައިން ލޭ އޮހޮރުވާލާނެ. ޔޫ ޑިޑް ދަ ސޭމް ޓު މީ......................"\nކެމީލާ މަޑުމަޑުން ފަހަތަށް ޖެހިލިއެވެ. ނާޔަލްގެ އެ ގާތްކަމުން އޭނަގެ ހިތަށް ބިރުވެރިކަން ވަނެވެ. މިހާ އެކަނިވެރި ފަޅުތަނެއްގައި ނާޔަލްއާއިއެކު ވުމުން އެދޭތެރެއަށް ޝައިތާނާ ވަދެ ނާޔަލް ލައްވާ ކޮންމެފަދަ ޖަރީމާއެއްވެސް ހިންގުވާފާނެއެވެ. ކެމީލާގެ ފިކުރުތައް އެހިސާބަށް ދިޔުމުން އޭނަ ބޭނުންވީ އަވަހަށް އެތަނުން ދުވެ ފިލުމަށެވެ.\n"ވަރަށް ބަނޑުހައިވެއްޖެ. އެއްޗެއް ތައްޔާރުކޮށްލަންތަ؟ "\n"ހެހެ......އޯކޭ އަހަންނަށް ވަރަށް މީރު ޕެޕަމިންޓް ކްރީމް. މަންމަ ގެއިން ފޮނުވާފައި އެބަހުރި. ފުރަތަމަ ކެއުމުގެ ބައި ނިންމާލާނީ............."\n"މެގީ ތައްޔާރުކުރާ އެއްޗިއްސަށް ރާ އަޅާ ވާހަކަ ނޯޔާ ބުނި. ޝައްކެއްވެގެން އަހައިލީމަ ނޯޔާ ބުނީ. އެކަހަލަ އެއްޗެހި ހަލާލެއްނުވާނެ. ހޮޓް ޗޮކްލެޓްކަހަލަ އެއްޗެއް ކިރިޔާވެސް ކަމުދަނީ........"\n"ކީއްވެ ކުރިން ހުރިހާ އެއްޗެއް ކަމުން އައިއްސަ ކުއްލިއަކަށް ނުކާންވެގެން ދުނިޔޭގައި ލެއްވިހާ ބަހަނާއެއް ތިދައްކަނީ؟ ތިހާ ރަގަޅު އަންހެންކުއްޖެއް ވީމަ ކައިޒާންގެ ގައިގާ އަތްލަނީ؟ އޭނަ މޫނުގަޔާއި އަތުގައި އަތްލަނީ؟ އެކަންތައް ފޮބިޑްންއެއް ނޫންތަ؟....... "ނާޔަލް ޖިންސްގެ ޖީބަށް އަތް ޖަހާލައިފިއެވެ. ފުންނޭވާއެއް ދޫކޮށްލެވުނެވެ. ކައިޒާންއާއި މިފަހަކަށް އައިސް ހަސަދަވެރިވާންފެށީ ކީއްވެކަމެއް އޭނައަކަށް ނޭގެއެވެ. ކެމީލާގެ ފިރިމީހާއަށް އޭނަވެފައި އެހާ ކައިރީގައިވާއިރުވެސް ކެމީލާގެ ހިތްވަނީ ކައިޒާންއަށް ދީފައެވެ. އެއީ އިންސާފެއް ނޫނެވެ.\n"ދިނުގައިވާ ހާ ގޮތަކަށް އުޅެން ބޭނުން. ބަޓް އައިމް ނޮޓް ފްލޯލެސް. ބައެއްކަންތައް ނޭގިވެސް ހުރޭ. ހަމަ ދަސްކުރަމުން މިދަނީ. ކުރިން ދަސްވި އެއްޗެއް ދަސްވީ މާމަކައިރިން. ފަހުން ލެކްޗާސްތައް ބަލަންފެށީ. އެހެން ބަލަމުންގޮސް އެނގުނީ ކާއެއްޗެއްސަށް ޕޯކް ހިމެނޭ އެއްވެސް އެއްޗެއް ހުރެގެން ހަލާލުނުވާނެކަން. ހަލާލު އައިޓަމްތައް ކާން ބޭނުންވަނީ އެހެންވެ. ދީންވެރިވާން މަސައްކަތްކުރުމަކީ އަދި ދީނުގެ ހުރިހާ ކަމެއް އެނގުމެއްނޫން. ނަމަވެސް އެންމެންވެސް ހޯދަންޖެހޭނެ. ނޭގުނީމައޭ ކިޔައިގެން އެދުވަހަކު ސަލާމަތެއް ނުވެވޭނެ. ހަތަރުދަމު ފިލްމު ބަލާ ނޫނީ ސޯޝަލް މީޑިއާގައި ތިބޭ ބަޔަކު އެންމެ ކުރިން ދީން ދަސްކުރަން ޖެހޭ. އިރާދަކުރެއްވިއްޔާ ވަރަށް ގިނަ ކަންތައް އޮޅުންފިލައިފި. ލައިކް އައި ވޯންޓް އީޓް ރިބާ. ހިލޭ ފިރިހެނަކާއި އެއްވެސްކަހަލަ ރިލެޝަނެއް އޮތުމަކީ ހުއްދަކަމެއް ނޫންކަން ނޭގެނީއެއްނޫން. އެންމެ ފަހު ދުވަހު ކައިޒާން ރުއިވަރުން ކައިރިއަށްދެވުނީ. އެހެންވެ ކައިޒާންގެ ގައިގާ ކުޑަކޮށް ހަގްކޮށްލާފައި މޫނުގައި އަތްލެވުނީ. އެނގޭ ގޯސްކަމެއްކަން. އެކަމާ ހިތާމަކުރިވަރު ދެނެވޮޑިގެންވަނީ ހެއްދެވިފަރާތް. އައި ވޯންޓް ޑޫ ދެޓް އެގެއިން....." ކެމީލާ ބުނެލީ ދުރަށް ބަލައިލަމުންނެވެ.\nނިއުޔޯކަށް އައިފަހުން ދިރިއުޅުމަށް ބޮޑު ބަދަލެއް އައިސް ހީނުކުރާފަދަ ކަންތައްވާން ފެށުމުން ދީނާއި ދުރުވިކަން އިހުސާސްވެ އެކަމާއި އޭނަވަނީ ހިތާމަކޮށްފައެވެ. ހެއްދެވިފަރާތާއި ދޭތެރޭ އޮތް ރޫހާނީ ގުޅުން އިތުރުނުކޮށް ހިތަށް ހަމަޖެހުމެއް ނުލިބޭނެއެވެ. އޭނަބޭނުމީ ވިހާވެސް ރަގަޅު އަންހެންކުއްޖަކަށްވާށެވެ. ހިދާޔަތް ލިބުމަށް އެދި އެތައްފަހަރު ދުޢާކުރެވިފައިވެއެވެ.\nކައްކަން އުޅުނުއިރު ނާޔަލްވެސް އެހީތެރިވެދިނެވެ. އެއްފަހަރު ކެމީލާ އެނބުރުނުއިރު ނާޔަލްއާއި މުޑިޖެހުނެވެ. ނާޔަލްގެ ތުންފަތް މައްޗަށް ލާނެތް ހިނިތުންވުމެއްވެރިވިއެވެ. ސެންޑްވިޗަކާއިއެކު ހޮޓް ޗޮކްލެޓެއް ތައްޔާރުކޮށްލުމަށްފަހު ދެމީހުން ކާން ތިބިއިރު ނާޔަލްއާއި ކެމީލާ އެހާ ވާހަކައެއް ނުދައްކައެވެ. ކެއުމަށްފަހުވެސް ކެމީލާއަށް އެކަނި ނިދާ ކޮޓަރިއަށް ވަންނާކަށް ނުކެރުނެވެ. ފަޅުގެއެއްގައި އުޅެންވުމުން ބުނެދޭން ނޭގޭކަހަލަ ބިރުވެރިކަމެއް ހިތުތެރޭގައިވިއެވެ. ކިރިޔާ އަޑެއް އިވިލިޔަސް ކަނދުރާގައިވާހާ ލޯލިތައް ކޮޅަށް ޖެހިލައެވެ. ނާޔަލް ބޮޑު އަލިފާންގަނޑެއް ރޯކޮށްލާފައި ދަރު އަޅަންފެށުމުން އަލިފާނުގެ އޮރެންޖު އަލިން މުޅި ހިސާބު އަލިކޮށްލިއެވެ. މަޑު މަޑު އޮރެންޖްކުލަ ނާޔަލްގެ މޫނަށް އެޅިފައިވާއިރު ނިކަން ހިތްގައިމެވެ. މުށި އިސްތަށިގަނޑަށްވެސް އަރާފައި އޮތީ ރީތި ކުލައެކެވެ. ދަރުތަކުގައި އަލިފާން ރަގަޅަށްހިފުމުން އަޑުކިޔާފައި އަނދައިގަތްއަޑާއިއެކު ހުޅުތައް އެކިދިމާލަށްދާން ފެށިއެވެ. ފެންނަ ކޮންމެ އެއްޗެއް ދިރުވައިލަން އުޅޭ މަޚުލޫގެއްގެ ދޫތަކެއްފަދައިންނެވެ. މަޑުމަޑު ހޫނުކަމެއް އިހުސާސްވެ ހީފިލިއެވެ.\n"އާދޭ މިތާ އިށީދެލަން..." ނާޔަލް ދައުވަތުދިނެވެ. ފަރުބަދަމަތި ކަމުން އެހިސާބު އޮންނަނީ އަޑިގުޑަންކޮށެވެ. އަދި ބަލާނުލަ އުޅެންޏާ ދާދި ފަސޭހައިން ފުރޮޅެމުން ކިތަންމެ ތިރިއަށްވެސް ވެއްޓިގެން ހިނގައިދާނެއެވެ. ކެމީލާ އެދިމާލަށް ހިނގައިގަންނަން އުޅެނިކޮށް ފައި ކައްސާލިއެވެ. ހަޅޭއްލަވައިގަނެވުނީ ބިރުންނެވެ. އެއާއިއެކު ނާޔަލް ނިކަން ހުޝިޔާރުކަމާއިއެކު ތެދުވެ އޭނަގެ އެއަތުތެރޭ ހައްޔަރުކޮށްލަމުން އަލިފާންގަނޑު ކައިރީ އިށީދެލިއެވެ. ކެމީލާއަށް އިނދެވުނީ އޭނަގެ ފައިމަތީގައެވެ. އަލިފާނާއިއެކު ނާޔަލްގެ އަތުތެރޭ ވުމުން ފިނިކަން ކެނޑުނެވެ.\n"މާ ފިނިވީމަ ކަން ނޭގޭ ބިންމަތީ ހަރުނުލައިގެން ތިއުޅެނީ؟ ހީފިލުވާލަދީފާނަން. މިކަހަލަ ރެއެއް ބޭކާރުކޮށްލައިފިއްޔާ އަހަރެން ވާނީ ސައިކޯއަކަށް. ވަން މޯ ތިންގް. އެކްޓްނުކުރޭ. މައުސޫމް ބަސްއަހާ އަންހެންކުއްޖެއްގެ އިމޭޖް ދައްކަން އުޅުނަސް ގަބޫލުކުރާކަށް ފަސޭހައެއްނޫނޭ ކެމިލާ. ތިއީ އެހާ އިނޮސެންޓް ގާލްއެއްނޫން........" އަލިފާނުގެ ސަބަބުން ރަތްވެފައިވާ ކެމީލާގެ ދޮން ކޯތާފަތުގައި ނާޔަލް އަތް ބީއްސާލިއެވެ. ނާޔަލްގެ މޫނު ކުރިއަށްވުރެ ކައިރިވިއެވެ. ފިނިކަމުން ގަނޑުފެންކޮޅެއްހެން ވެފައިވާ ތުންފަތަށް ކުރެވުނު އިހުސާސުން ދެލޯ މަރައިލެވުނީ ބިރުންގޮހެވެ. ހިތް ތެޅޭވަރުން މޭ ފަޅާފައި ނުކުމެދާނެފަދައެވެ. ނާޔަލްގެ މޭގައި އަތްއަޅާ ދުރަށް ކޮށްޕާލަންވެގެން އުޅުމުން ނާޔަލް ނުލަފާ ހީލުމަކާއިއެކު އަދިވެސް ކައިރިކޮށްލައިފިއެވެ. އެދޭތެރެއަށް ވައިރޯޅިއަކަށް ސިއްރުން ވަދެނުލެވޭހާ ކައިރިއަށެވެ. އެވަރުންވެސް ކެމީލާ މަސައްކަތްކުރީ ނާޔަލް ދުރުކުރާށެވެ. އިސްތަށިގަނޑުގައި ހިފާ ދަމައިގަތެވެ. ކަނދުރާގައި ވިކައިގަތެވެ. އެއިން ތަދެއް ނާޔަލް އިހުސާސް ނުކުރާފަދައެވެ. ލިބުނު އެންމެ ސިކުންތުކޮޅުގެ ބޭނުން ހިފާ ކެމީލާ ނާޔަލްއާއި ދިމާލަށް ދެލޯ އަޅައިލިއެވެ.


Ibathihaal ge maruga ihumaalvi nama mihaaru hunnaanee jaluga - vNews.mv\n2015 ވަނަ އަހަރު ވ ރަކީދޫގައި އިހާނެތި ގޮތަކަށް މަރާލާފައި އޮއްވާ ފެނުނު މުހައްމަދު އިބްތިހާލް\nއިބްތިހާލްގެ މައްސަލާގައި އިހުމާލުވިނަމަ މިދިޔަ ސަރުކާރުގައި ޖަލަށްލީސް: ޝިދާތާ\nޝުރުފާ މުޙައްމަދު Male' | 18 January 2020, 19:09\nއަނިޔާވެރި ގޮތަކަށް މަރާލާފައި އޮއްވާ ފެނުނު ވ. ރަކީދޫ މުހައްމަދު އިބްތިހާލްގެ މައްސަލާގައި އިހުމާލުވެފައިވާނަމަ މިހާރު ހުންނަވާނީ ޖަލުގައި ކަމަށް ވިދާޅުވެ ޖެންޑާ މިނިސްޓަރ ޝިދާތާ ޝަރީފްގެ މައްޗަށް ކުރެވެމުންދާ ތުހުމަތުތައް އެކަމަނާ ދޮގުކުރައްވައިފިއެވެ.\nދެ އަހަރުގެ ތުއްތު ކުއްޖަކު ރޭޕް ކުރި މައްސަލާގައި ފުލުހުންނާއި ޖެންޑާ މިނިސްޓްރީ ގުޅިގެން ބޭއްވި ނޫސްވެރިންގެ ބައްދަލުވުމެއްގައި ނޫސްވެރިއަކު ދެންނެވި ސުވާލަކަށް ޖަވާބުދެއްވަމުން މިނިސްޓަރ ޝިދާތާ ވިދާޅުވީ އިބްތިހާލްގެ މައްސަލާގައި އެކަމަނާގެ މައްޗަށް ތުހުމަތެއް ކުރެވޭ ކަމަށް ގަބޫލުފުޅު ނުކުރައްވާ ކަމަށެވެ.\nމިނިސްޓަރ ޝިދާތާ ވިދާޅުވީ 2015 ވަނަ އަހަރު ހިނގައިދިޔަ މި ހާދިސާއާ ގުޅިގެން އެކަމާނާގެ ނަން ބޭނުންކޮށް އެފަދަ ވާހަކަތަކެއް ދައްކަން ފެއްޓީ ސިޔާސީ ދާއިރާގައި އެކަމަނާ އިސްކޮށް ހަރަކާތްތެރިވާން ފެށި ހިސާބުން ބަޔަކު ސިޔާސީ މަގްސަދެއްގައި ކަމަށެވެ. އަދި ވިދާޅުވީ އެފަދަ އެއްވެސް ތުހުމަތެއް ހަގީގަތުގައި އޮތް ނަމަ މިދިޔަ ސަރުކާރުގައި އެކަމަނާގެ މައްޗަށް ދައުވާކޮށް ޖަލަށް ނުލައި ހުންނާނެ ކަމަށް ގަބޫލުފުޅު ނުކުރައްވާ ކަމަށެވެ.\nތި ވިދާޅުވި ހާދިސާއާ ގުޅިގެން އަޅުގަނޑުގެ ނަން ބޭނުންކުރެވެން ފެށީ ސިޔާސީ ގޮތުން އަޅުގަނޑު ކުރިއަށް ނިކުތް ހިސާބުން. އެހެންނަމަވެސް އެކަމާ ގުޅިގެން އެއްވެސް ތުހުމަތެއް ނުވަތަ އަޅުގަނޑު ކުށްވެރިވާފަދަ އެއްވެސް ކަމެއް އޮތް ނަމަ އަޅުގަނޑުގެ ޒަމީރު އަދި ތިބޭފުޅުންގެ ޒަމީރުވެސް ގަބޫލުފުޅު ނުކުރައްވާނެ މިދިޔަ ސަރުކާރުގަ އަޅުގަނޑު ޖަލަށް ނުލާ ހުންނާނެ ކަމަކަށް\n2015 ވަނަ އަހަރު އިބްތިހާލްގެ މައްސަލަ ފެންމަތިވެގެން އައިއިރު މިނިސްޓަރ ޝިދާތާ ހުންނެވީ ޖެންޑާ މިނިސްޓްރީގެ ޑެޕިއުޓީ މިނިސްޓަރގެ މަގާމުގައެވެ. މި މައްސަލާގެ ތަހުގީގަށް 2017 ވަނަ އަހަރު މިނިސްޓަރ ޝިދާތާގެ ޕާސްޕޯޓުވެސް ވަނީ ދެފަހަރެއްގެ މަތިން ހިފަހައްޓާފައެވެ. އެހެންނަމަވެސް އެކަމަނާގެ މައްޗަށް އެއްވެސް ދައުވާއެއް ކޮށްފައެއް ނުވެއެވެ.\nއިބްތިހާލު މަރުވުމުގެ އެއްމަސްދުވަސް ކުރިން އެކުއްޖާއަށް އޭނާގެ މަންމަ އަނިޔާކުރާތީ އެކަމުގެ ރިޕޯޓްކޮށްފައިވާކަން ހާމަވެ އެކަމުގައި ޖެންޑާ މިނިސްޓްރީގެ ބައެއް މުވައްޒަފުންގެ އިހުމާލު އޮތް ކަމަށް ބުނެ ދައުލަތުން މިނިސްޓްރީގެ ދެ މުވައްޒަފެއްގެ މައްޗަށް ދައުވާވެސް އުފުލިއެވެ.\nއިބްތިހާލް މަރުގެ މައްސަލާގައި ދައުވާ ލިބޭ އޭނާގެ މަންމަ އާފިޔާ މުހައްމަދު\nކުޑަކުދިން އިބްތިހާލް ރާއްޖެ މޯލްޑިވްސް ޕޮލިސް ސާވިސް މިނިސްޓްރީ އޮފް ޖެންޑަރ ފެމިލީ އެންޑް ސޯޝަލް ސަރވިސަސް ސިދާތާ ޝަރީފް


America In Anehkaaves Handhah Dhanee, Mifaharu Handhugai Gina Dhuvas Heydha Kuraane - Vaguthu\nއެމެރިކާ އިން ހަނދަށް ގޮސް ނެގިކަމަށް ބުނާ ފޮޓޯއެއް\nއެމެރިކާ އިން ބުނަމުން އަންނަ ގޮތުގައި މީގެ 50 އަހަރުކުރިން އެމެރިކާގެ މީހުން ވަނީ ހަނދަށް ގޮސްފައެވެ. އެކަން ސާބިތުކުރުމަށް ފޮޓޯތަކެއްވެސް ދެއްކިއެވެ. އެހެންނަމަވެސް، އެކަން އެއީ ޤަބޫލު ކުރެވޭ ކަމެއް ނޫންކަމަށް، ފަހަކަށް އައިސް އެތައް ފަރާތަކުން ދަނީ ބުނަމުންނެވެ. އެފަދައިން ވާހަކަ ދައްކާ އެތައް ފަރާތަކުން ދަނީ ވަރުގަދަ ހެކިތަކެއްވެސް ދައްކަމުންނެވެ.\nއެގޮތުން، އެމެރިކާ އަށް ކުރިމަތި ކުރުވާ އެންމެ ވަރުގަދަ އެއް ސުވާލަކީ، އެޤައުމަށް ހަނދަށް ދިއުމުން ޤާބިލުކަން ލިބިފައިވާކަމަށް 50 އަހަރު ކުރިން ބުނިނަމަވެސް، ފަހުން އެކަން ނުކުރީ ކީއްވެގެންތޯއެވެ.\nރޭގެ ވަގުތެއްގައި، ނާސާގެ އެޑްމިނިސްޓްރޭޓަރ، ޖިމް ބްރައިޑެސްޓައިން ވަނީ ސައިންޓިފިކް ނޫހެއްކަމުގައިވާ "އޮޒީ" ގައި ލިޔުމެއް ޝާއިއު ކޮށްފައެވެ.\nމި ލިޔުމުގައި ޖިމް ވަނީ އެތައް ބަޔަކަށް ހައިރާންކަން ގެނުވި ކަމެއް ބަޔާންކޮށްފައެވެ. އެއީ ނާސާ އިން އަނެއްކާވެސް ހަނދަށް، އިންސާނުން ފޮނުވުމަށް މަސައްކަތް ކުރަމުންދާ ވާހަކައެވެ،\n"އަހުރެމެން އަނެއްކާވެސް ހަނދަށް ދާން މިއުޅެނީ ފަހުގެ އީޖާދުތަކާއި ފަންނިއްޔާތު (ޓެކްނޮލޮޖީ) ގެ އެހީގައި، ގޮސް ކުރިން ދެވޭނެ ކަމެއް ހީނުކުރާ (ހަނދުގެ) ތަންތަނަށްވެސް ދާނަން."..."މި ފަހަރު ދިއުމަށްފަހު އަހުރެމެމް ހަނދުގައި މަޑުކުރާނަން." ނާސާގެ ވެރިޔާ ބުންޏެވެ.\nއެހެންނަމަވެސް، ނާސާ އިން އެކަން ކުރާނީ ކޮން އިރަކު ކަމެއް ނުވަތަ ކިހާ މުއްދަތެއްގެ ތެރޭގައިކަންވެސް ބަޔާންކޮށްފައި ނުވެއެވެ. ނަމަވެސް، މިކަމުގައި ޖައްވީ މަސައްކަތްތައް ކުރާ އަމިއްލަ ކުންފުނިތަކުގެ ބައިވެރިވުން އޮންނާނެކަމަށްވެއެވެ.\nޖިމްގެ ވާހަކަތަކާ ގުޅިގެން، ކުރިން ލީކުވި ބައެއް ނާސާގެ ރޭވުންތަކުގެ އަޑުވެސް ވަނީ ގަދަވެފައެވެ. އެގޮތުން، ހަނދުގައި ނާސާ އިން ދެވަނަ އައުޓްޕޯޓެސް ޤާއިމްކުރުމަށް މަސައްކަތް ކުރަމުންދާކަމަށް ބަޔާންކޮށްފައިވާ ލިޔުންތަކެއް، މީގެކުރިން ލީކުވެފައިވެއެވެ.\nހަނދަށް ދިޔަތާ 50 އަހަރު ފުރުން ފާހަގަ ކުރަން ނީލް އާމްސްޓްރޯންގެ ސޫޓް ދައްކާލައިފި\nޖައްވުން ރަން ހޯދައިގަނެވިދާކަމަށް ސައިންޓިސްޓުން ބުނެފި\nއިރުގައި ބާރުގަދަ ގޮވުންތަކެއް ގޮވާނެ ކަމުގެ އިންޒާރު ދީފި\nފެބުރުއަރީ 12, 2019 13:15\nޔާރައްބި! މިލިޔުން އަވަހަށް ނަގާ . މިތިބަ ޖާހިލުން އައިސް މި ޚަބަރުތެރެއަށް ޖިހާދުވެގެންވެސް ފާނެ.\nފެބުރުއަރީ 12, 2019 22:28\nވިލި މާލެ މާލެއާއި ދޭތެރޭ ވެސްމހަނދެއް، ނާސާގެ ޤަމާރުންތައް އެއަށް އަރަން އާދެބަލާ.


Yameen Ge Shareeaiy Miadhu Ohnaane - Vaguthu\nޔާމީންގެ ޝަރީޢަތް މިއަދު އޮންނާނެ\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑަރިން މައްސަލައިގެ ދައުވާގެ ޚުލާސާ ބަޔާން އިއްވުން މިއަދު ކްރިމިނަލް ކޯޓުގައި ކުރިއަށް ގެންދަން ތާވަލް ކޮށްފިއެވެ. މިމައްސަލަ ތާވަލް ކޮށްފައި ވަނީ މިއަދު މެންދުރު ފަހު 13:00 އަށެވެ.\nމިއަދު އޮންނަ އަޑުއެހުމަކީ މައްސަލައިގެ ހުލާސާ ބަޔާން އިއްވުމަށް ބާއްވާ އަޑުއެހުމެކެވެ. އެހެންކަމުން ހުލާސާ ބަޔާން އިއްވުމަށް ފަހު ދެން އިތުރު ކަމެއް ސާފުކުރަން ނުޖެހިއްޖެނަމަ ބާއްވާނީ ކުށް ސާބިތުވޭތޯ ނުވަތަ ނޫންތޯ ކަނޑައަޅަން ބާއްވާ އަޑުއެހުމެވެ. ކުށް ސާބިތުވެއްޖެނަމަ އަދަބު ކަނޑައަޅަން އިތުރު އަޑުއެހުމެއް އޮންނާނެއެވެ.\nއޮކްޓޯބަރ 9, 2019 09:59\nrangalhu… evves hekkeh nuvaane… ekaku ves beynumeh nuvaane dhw nagulah fain erykah… heheheh… vedhun\nއޮކްޓޯބަރ 9, 2019 12:21\nޒަނާމް މެންކަހަލަގެ ދީނެއް ގަބޫލްނުކުރާމީހުނަށް ވިސްނޭނީ ތިޔަހެން.\nއޮކްޓޯބަރ 9, 2019 10:10\nހާދަ އެހެންކަހަލަ ފޮޓޯއެއް ؟\nއޮކްޓޯބަރ 9, 2019 11:35\nކަލޯ ތިޔަކަންމެއް ނުވާނެ ރައީސް އިބޫ ނޫޅެ މޮޔަވެގެންނެއް މިވެރިކަމުގަ ރައީސް ޔާމީނަކައް ހުކުމެއް ނުއިއްވާނެ ގޯސްކޮށެއް ނަޝީދު ބޭނުންވިޔަސް\nއޮކްޓޯބަރ 9, 2019 12:25\nރައީސް ޔާނިންގެ މައްޗަށް ތިޔަ ދައުވާ ސާބިތުވާވަރުގެ އެއްވެސް ހެއްކެއްނެތް އަދި މިހާތާކަށް ލިބިފައެއް. އެގިދާނެތާދޯ ދިނޭ ދީނޭ މިކިޔާމީހުން ދީނުގެ ހުކުމްތަކާމެދު ގޮތް ނިންމާގޮތެއް.\nއޮކްޓޯބަރ 9, 2019 12:28\nދެންގޮސްސަ ބުނާނީ ދެތްތޮ\nއޮކްޓޯބަރ 9, 2019 12:35\nއޮކްޓޯބަރ 9, 2019 12:52\nމިއަދު ބޭނުންގޮތެއް ހެދިދާނެ. އެކަމަކު ލާދީނީ ބައިގަނޑުގެ ނަގުލަށް ފައިން އެރޭނެ ދުވަހެއް އަންނާނެ. ސަހަރޯއޭ ކިޔާފަ ދުވާނެ ސަލާމަތްވެވޭނެ ކަމަށް. އެދުވަހަކުން ހީހީފަ ވެދުން ކުރޭ.\nކަހަނބު ވިތް ޔާއްކަޅެޭ\nއޮކްޓޯބަރ 9, 2019 15:25\nދޮގު ހެކިދިނުމާ އަދުލު އިންސާފުން ބޭރުވާނަމަ ﷲ ލައްވަފާނެ ލައުނަތަކަށްބިރުވެތިވޭ


SunOnline: Syria ah hamalaa dheegen America ah ehves kameh haasileh nuvi : Hizbullah\nހިޒްބުﷲ ޖަމާއަތުގެ ލީޑަރު ހަސަން ނަސްރުﷲ --- ފޮޓޯ: އޭބީސީ ނިއުސް\nސީރިއާއަށް ދިން ހަމަލާއިން އެެމެރިކާއަށް އެއްވެސް ކަމެއް ހާސިލެއްނުވި: ހިޒްބުﷲ\nހޮނިހިރު ދުވަހު އެމެރިކާ އިން ސީރިއާއަށް ދިން ވަރުގަދަ މިސައިލު ހަމަލާތަކުގެ ސަބަބުން އެމެރިކާ އިން ހާސިލްކުރަން ބޭނުންވި އެއްވެސް ކަމެއް ހާސިލް ނުވި ކަމަށް ލުބުނާނުގެ ހިޒްބުﷲ ޖަމާއަތުން ބުނެފި އެވެ.\nލުބްނާނުގެ ބެއިރޫތުގައި އިއްޔެ ހިޒްބުﷲގެ ލީޑަރު ސައްޔިދު ހަސަން ނަސްރުﷲ އޭނާގެ ސަޕޯޓަރުންނާ މުޙާތަބުކުރައްވައި ވިދާޅުވީ އެ ހަމަލާތަކުގެ ބޭނުމަކީ ސީރިއާ ސިފައިންގެ އަޒުމް ގުޑުވާލުން ކަމަށާއި އެހެން ނަމަވެސް ފެނިގެން ދިޔައީ ސީރިއާ ސިފައިންގެ އަޒުމް އިތުރަށް ވަރުގަދަވެގެން ދިޔަތަން ކަމަށެވެ.\nނަސްރުﷲ ވިދާޅުވީ، ސީރިއާ ސިފައިން ހައްދު ފަހަނަ އަޅާފައިވާ ހަނގުރާމަވެރި ގްރޫޕުތަކާ ދެކޮޅަށް ކާމިޔާބު ހޯދާ ކޮންމެ ފަހަރަކު އެމެރިކާއަށް އެކަން ހަޖަމު ނުވާ ކަމަށާއި އެހެންކަމުން ދެން ވެސް އެފަދަ ހާލަތެއްގައި ސީރިއާ ސިފައިންނަށް ހަމަލާދޭނެ ކަމަށެވެ.\nމިފަހަރުގެ ހަމަލާ ދިނީ، ސީރިއާގެ ސިފައިން ދިން ކަމަށްބުނާ ކެމިކަލް ހަމަލާގައި އެއްވެސް ބުރަދަނެއް ނެތުމުން އެކަން ފޮރުވުމަށް ކަމަށް ވެސް ނަސްރުﷲ ވަނީ ތުހުމަތުކުރައްވައިފަ އެެވެ.\n"ކެމިކަލް ހަމަލާ ތަހުގީގު ކުރުމަށް އިންޓަނޭޝަނަލް ކެމިކަލް ވެޕަންސްގެ މާހިރުން ކެމިކަލް ހަތިޔާރު ދިން ކަމަށް ބުނާ ސަރަހައްދަށް ދިއުމުގެ ކުރިން އެމެރިކާ އިން އެ ވަނީ ހަމަލާދީފައި،" ނަސްރުﷲ ވިދާޅުވި އެވެ.\nއެމެރިކާ ސީރިއާ ސީރިއާ ހަނގުރާމަ ހިޒްބުﷲ ޖަމާއަތް\nރަޝިއާ ދިފާއުކޮށް ދެއްކެވި ވާހަކަ ޓްރަމްޕް އަނބުރާ ގެންދަވައިފި 15 ގަޑި 47 މިނެޓް ކުރިން


Neymar ah bodu suspension eh aun kairi\nނޭމާއަށް ބޮޑު ސަސްޕެންޝަނެއް އައުން ކައިރި\nނޭމާ އާއި އަލްވާރޯ\nޕީއެސްޖީ އާއި އޮލިމްޕިކް މާސޭ ބައްދަލު ކުރި މެޗުގައި، ޕީއެސްޖީ ފޯވަޑް ނޭމާ ޖުނީއާ، މާސޭގެ ޑިފެންޑަރު އަލްވާރޯ ގޮންޒާލޭޒްގެ ގައިގައި ޖެހުމުން ބޮޑު ސަސްޕެންޝަނެއް އައުމުގެ ފުރުސަތު ބޮޑު ވެއްޖެ އެވެ.\nފްރާންސްގެ ކްލެސިކޭގެ ނަމުން މަޝްހޫރު ވެފައިވާ ޕީއެސްޖީ އާއި މާސޭގެ ކުރިމަތިލުމަކީ އަބަދުވެސް ފޯރިގަދަ ކުރިމަތިލުންތަކެކެވެ. މި ހަފުތާގައި އެ ޓީމު ދެ ޓީމު ބައްދަލު ކުރި މެޗުގެ އެންމެ ފަހުވަގުތުގައި ފަސް ކުޅުންތެރިންނަށް ރަތް ކާޑު ދެއްކި އެވެ.\nއޭގެ ތެރޭގައި ނޭމާވެސް ހިމެނެ އެވެ. ނާމާއަށް ރަތް ކާޑު ދެއްކި އަލްވާރޯގެގައި ގައި ޖެހުމުންނެވެ. ދަނޑުން ފައިބައިގެން ދަމުން ބަދަލު ރެފްރީ ގާތު ނޭމާ ބުނީ، އަލްވާރޯގެ ފަރާތުން ނަސްލީ ގޮތުން ދިމާކުރުން ކުރިމަތިވި ކަމަށެވެ. އޭނާގެ ގައިގައި ޖެހީ އެހެންވެ ކަމަށް ނޭމާ ބުންޏެވެ.\nރަތް ކާޑު ދެއްކުމުން އެއް މެޗަށް ސަސްޕެންޑް ވާއިރު، އަލްވާރޯގެ ގައިގައި ޖެހުމުން ނޭމާ ސަސްޕެންޝަން ބޮޑުވާނެ އެވެ. ބެލެވިފައި ވަނީ ހަތް މެޗުގެ ސަސްޕެންޝަނެއް އޭނާއަށް ކުރިމަތިވާނެ ކަމަށެވެ. ދާދި ފަހުން ކޮވިޑް-19 އިން ރަނގަޅުވި ނޭމާ ސަސްޕެންޑް ވުމަކީ ޕީއެސްޖީއަށް ކުރިމަތި ވާނެ މައްސަލަ އެކެވެ.\nފްރާންސް ލީގްގައި ކުޅުނު ދެ މެޗުންވެސް ޕީއެސްޖީ ވަނީ ބަލި ވެފަ އެވެ.\nނޭމާގެ ސަބަބުން ޕީއެސްޖީއަށް ބޮޑު ފައިދާއެއް\nޕީއެސްޖީގައި ޕެނަލްޓީ ޖަހާނީ ކޮން ކުޅުންތެރިއެއް؟\nނޭމާގެ ފުޓްބޯޅަ ހަޔާތުގެ ކާމިޔާބީތައް


މިސްކިތު މަސައްކަތު މަޤާމަށް މީހަކު ބޭނުންވެއްޖެ. – The Secretariat of F. Nilandhoo Council\nކައުންސިލްގެ އިދާރީ އޮނިގަނޑު\nކުރީގެ ވެރިކަން ކުރެއްވި ބޭފުޅުން\nފ. ނިލަންދޫ ޑިޒާސްޓަރ މެނޭޖްމަންޓް ޕްލޭން\n[9ޖުލައި 2020 ] 2020 ޖުލައި 10 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދު ކުރަން ހަމަޖެހިފައިވާ މީހުން\tނޯޓިސް ބޯޑް\n[9ޖުލައި 2020 ] ދިއްގާ ގަހަކާއި ދިއްގާ އަފިގަނޑެއް ނީލަން ކިޔުން\tއިޢުލާން\n[ 8 ޖުލައި 2020 ] ކައުންސިލްގެ އިދާރާއަށް ޕިކަޕެއް ވިއްކާނެ ފަރާތެއް ހޯދުން\tއިޢުލާން\n[6ޖުލައި 2020 ] ހިނގާ މީހުންނާއި ދުއްވާ އެއްޗިއްސަށް ދަތިވާގޮތަށް ހުރި އެއްޗެތި ކޮށަން އެންގުން\tއިޢުލާން\n[2ޖުލައި 2020 ] 2020 ޖުލައި 03 ވާ ހުކުރު ދުވަހު ފ. ނިލަންދޫ މިސްކިތްތަކުަގައި އިމާމުވެ ހުކުރު ނަމާދުކުރާ އިމާމުން\tނޯޓިސް ބޯޑް\nމިސްކިތު މަސައްކަތު މަޤާމަށް މީހަކު ބޭނުންވެއްޖެ.\nމަޤާމުގެ ނަންބަރު: J-309426\nމަޤާމުގެ ރޭންކް: އެސް.އެސް 1\nވަޒީފާ އަދާކުރަން ޖެހޭ ތަން: ފ. ނިލަންދޫ ކައުންސިލް އިދާރާ / ފ. ނިލަންދޫ މިސްކިތް\nމުސާރަ: 3,100.00 ރުފިޔާ\nސަރވިސް އެލެވަންސް: 1,000.00 ރުފިޔާ\nއެހެނިހެން އެލަވަންސް: 1. ސިވިލް ސަރވިސް މުވައްޒަފުންނަށް ހަމަޖެހިފައިވާ އުޞޫލުން ބޭސްފަރުވާ ޚިދުމަތް.\n3. ސިވިލް ސަރވިސް މުވައްޒަފުންނަށް ހަމަޖެހިފައިވާ އުޞޫލުން އިތުރުގަޑީގެ ފައިސާ.\n4. ސިވިލް ސަރވިސް މުވައްޒަފުންނަށް ހަމަޖެހިފައިވާ އުޞޫލުން ސަޕޯޓިންގ ކޯ އެލަވަންސް 1ގެ ގޮތުގައި ލިބިލައްވާ 1,200/- ރުފިޔާ (މަހަކު).\nމަޤާމުގެ މައިގަނޑު މަސްއޫލިއްޔަތުތަކާއި ވާޖިބުތައް: 1. ކައުންސިލުން ކަނޑައަޅާ ތާވަލާއެއްގޮތަށް ކަނޑައަޅާ މިސްކިތެއްގައި އިމާމު / މުދިމު އަންގާ ގޮތެއްގެ މަތިން މިސްކިތް ފޮޅާ ސާފުކުރުމުގެ މަސައްކަތް ކުރުން.\n2. މިސްކިތުގެ ކުޑަދޮރުތަކާއި ބޮޑުދޮރުތައް ފޮހެ ސާފުކުރުން.\n3. ކޮންމެދުވަހަކު މިސްކިތުގެ އެތެރެއާއި ފެންޑާ ހަޑިވިޔަނުދީ ކުނިކަހާ ފޮޅާ ސާފުކޮށް މޮޕްއެޅުން.\n4. މިސްކިތުގެ ވަޅު ހަޑިވުމުން ވަޅުދިޔަހިއްކާ ސާފުކުރުން.\n5. ކޮންމެ ނަމާދު ވަގުތެއްގެ ކުރިން މިސްކިތުގެ އިސްކުރުބަރިއާއި ފާޚާނާ ސާފުކުރުން.\n6. މިސްކިތުގެ ގޯތިތެރެ ކުނިކަހާ ސާފުކޮށް ބެލެހެއްޓުން.\n7. މިސްކިތުގެ ފަންކާތައް ފޮހެ ސާފުކުރުން.\n8. މިސްކިތުގެ ފުރާޅާއި ދިޔަދޮވި ރަނގަޅަށް ސާފުކޮށް ބެލެހެއްޓުން.\n9. މިސްކިތުގައި ހިފާ ގެންގުޅޭ ސާމާނު ރައްކާތެރިކަމާއެކު ބެލެހެއްޓުން.\n10. މިސްކިތުގައި އިންތިޒާމްކުރާ ދީނީ ނަސޭޙަތް ދިނުންފަދަ ކަންކަމުގައި ކުރަންޖެހޭ ކަންކަން ކުރުން.\n11. ކައުންސިލުން ހަމަޖައްސާފައި އޮންނަ އިންތިޒާމެއްގެ ދަށުން މިސްކިތުން ނެގޭ ކުނި އުކުން.\n12. ކޮންމެ ނަމާދު ވަގުތެއްގެ 15 މިނިޓް ކުރިން މިސްކިތުގެ ދޮރުތައް ހުޅުވުމާއި، ލައިޓްތައް ދިއްލުމާއި، ފަންކާތައް ޖެހުން. އަދި ނަމާދުގެ ޖަމާޢަތް ނިމުމުން މީހުން ނެތް ދިމާލުގައި ޖަހާފައި ހުންނަ ފަންކާއާއި ދިއްލާފައި ހުންނަ ލައިޓްތައް ނިއްވާލުމާއި ދޮރުތައް ލެއްޕުން.\n13. މިސްކިތުގެ ގޯތިތެރޭގައި ގަސްއިންދުމަށް ޚާއްޞަ ކުރެވިފައިވާ ބައިގައި ގަސްއިންދާ ފެންދީ ބެލެހެއްޓުން.\n14. ގޯތިތެރޭގައި އިންދައިގެން ހައްދާ ގަސްތަކުގެ އިތުރުން ގޯތިތެރެއިން ފަޅާ އެކިބާވަތްބާވަތުގެ ގަސްތައް ރީތިކޮށް ކޮށުމާއި، ވިނަތައް ނޮޅާ ސާފުކޮށް ބެލެހެއްޓުން.\n15. މިސްކިތުގައި ކުރަންޖެހޭ ކުދިކުދި މަރާމާތުތައް ކުރުން.\n16. މިސްކިތުގެ ޙުރުމަތް ކެނޑޭފަދަ ޢަމަލެއް ނުވަތަ އިޖްތިމާޢީ މިންގަނޑުތަކާ ޚިލާފު ޢަމަލެއް މިސްކިތުގެ ސަރަޙައްދުގެ ތެރޭގައި ނުކުރުން.\n17. މިސްކިތް ބެލެހެއްޓުމާ ގުޅޭގޮތުން ޙަވާލުކުރެވޭ އެންމެހައި މަސައްކަތްކުރުން.\nމަޤާމުގެ ޝަރުޠުތައް: 1. ލިޔަންކިޔަން އެނގުން.\nހުށަހަޅަންޖެހޭ ލިޔުންތައް: 1. ފުރިހަމަ ކުރައްވާފައިވާ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި ފ. ނިލަންދޫ ކައުންސިލް އިދާރާގެ ވެބްސައިޓުންނާއި ފ. ނިލަންދޫ ކައުންސިލް އިދާރާގެ ކައުންޓަރުން ލިބެން ހުންނާނެއެވެ.)\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު ބައްލަވާފައިވާ ތަޢުލީމީ ސެޓުފިކެޓުތަކުގެ ކޮޕީ (ރާއްޖޭގައި ރަޖިސްޓްރީކޮށްގެން ހިންގާ މަތީ ތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓުފިކެޓުތަކާއި، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ ފެންވަރު ބައްލަވާފައިވާ ސެޓުފިކެޓުތައް ނުވަތަ ކޯސް ފުރިހަމަކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެއްވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީއާއި ޓްރާންސްކްރިޕްޓްގެ ކޮޕީ)\n6. ވަޒީފާގެ މަސައްކަތު ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓުފިކެޓުތަކުގެ ކޮޕީ.\n8. މަސައްކަތުގެ ތަޖުރިބާއާއި ލިޔުންތަކުގެ ކޮޕީ.\n(ށ) އަމިއްލަ ކުންފުންޏެއް ނުވަތަ އަމިއްލަ އަމިއްލަ އިދާރާއެއްގައި ވަޒީފާ އަދާކޮށްފައިވާނަމަ އަދާކޮށްފައިވާ ވަޒީފާ، ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތު އަދި މަސައްކަތްކޮށްފައިވާ ތަނުގެ މުވައްޒަފުގެ ޢަދަދު ބަޔާންކޮށް އެ އޮފީހަކުން ދޫކޮށްފައިވާ ލިޔުން. ނުވަތަ ވަޒީފާ އަދާކުރިގޮތް އަންގައިދޭ ރެފަރެންސް ޗެކް ފޯމް.\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލޭނެ ކަންތައްތައް:  ލިބިފައިވާ ތަޢުލީމާއި ތަމްރީނު (ތަޢުލީމާއި، ދާއިރާއާ ގުޅޭ ކުރުމުއްދަތުގެ ތަމްރީނު) (26%)\n ލިބިފައިވާ މަސައްކަތު ތަޖުރިބާ (މަޤާމުގެ މަސައްކަތުގެ ދާއިރާއާ ގުޅޭ) (26%)\n ލިބިފައިވާ ހުނަރު (އިންޓަރވިއު/ ޕްރެކްޓިކަލްސް) (48%)\nމަޤާމަށް އެދެންވީގޮތާއި ސުންގަޑި: މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ، 2019 އޮގަސްޓް 27 ވާ އަންގާރަ ދުވަހުގެ 12:00 ގެ ކުރިން، ފ. ނިލަންދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް info@faafnilandhoo.gov.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nއިންޓަވިއު އޮންނާނެ ތަނާއި، މުއްދަތު: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ސެޕްޓެންބަރު 01 އާއި 02 އާ ދެމެދު، ފ. ނިލަންދޫ ކައުންސިލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޟިރުވުމަށް ތައްޔާރުވެގެން ތިއްބެވުމަށް ދަންނަވަމެވެ.\nޝޯޓް ލިސްޓްކުރުން: މި ވަޒީފާއަށް އެދި ހުށަހަޅާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތައުލީމީ ފެންވަރާއި ތަޖުރިބާއަށް ބަލައި ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ، 6740016 ނަންބަރު ފޯނާއެވެ. އީ-މެއިލް ކުރާނީ info@faafnilandhoo.gov.mv އަށެވެ.\n05 ޛުލްޙިއްޖާ 1440\n2020 ޖުލައި 10 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދު ކުރަން ހަމަޖެހިފައިވާ މީހުން\nދިއްގާ ގަހަކާއި ދިއްގާ އަފިގަނޑެއް ނީލަން ކިޔުން\nކައުންސިލްގެ އިދާރާއަށް ޕިކަޕެއް ވިއްކާނެ ފަރާތެއް ހޯދުން\nހިނގާ މީހުންނާއި ދުއްވާ އެއްޗިއްސަށް ދަތިވާގޮތަށް ހުރި އެއްޗެތި ކޮށަން އެންގުން\n2020 ޖުލައި 03 ވާ ހުކުރު ދުވަހު ފ. ނިލަންދޫ މިސްކިތްތަކުަގައި އިމާމުވެ ހުކުރު ނަމާދުކުރާ އިމާމުން\nއަރުޝީފް Select Month ޖުލައި 2020 ޖޫން 2020 މެއި 2020 އޭޕްރީލް 2020 މާރޗް 2020 ފެބުރުއަރީ 2020 ޖެނުއަރީ 2020 ޑިސެމްބަރ 2019 ނޮވެންބަރ 2019 އޮކްޓޯބަރ 2019 ސެޕްޓެމްބަރ 2019 އޮގަސްޓް 2019 ޖުލައި 2019 ޖޫން 2019 މެއި 2019 އޭޕްރީލް 2019 މާރޗް 2019 ފެބުރުއަރީ 2019 ފެބުރުއަރީ 2018 ޖެނުއަރީ 2018 ޑިސެމްބަރ 2017 ނޮވެންބަރ 2017 ސެޕްޓެމްބަރ 2017 އޮގަސްޓް 2017 ޖުލައި 2017\nCopyright © 2017 | F. Nilandhoo Council


04 އޮކްޓޯބަރ 2020 - 08:45 58 comments\nމަގުގެ މެދަކާ ހަމައަށް ދެވުނު އިރު ވެސް، އެއީ އެއްކޮޅަށް ދުއްވާ މަގެއް ކަމެއް ޒާހިރަކަށް ނޭނގެއެވެ. ޒާހިރާ ދިމާއަށް އައީ ކޯޗެއް ކަމެއް، އޭތި ޖެހުނީ ކޮން ތާކު ކަމެއް ވެސް ނޭނގެއެވެ. އެކަމަކު އެއްޗެއް ޖެހުނުކަން ޒާހިރަށް ޔަގީނެވެ. އެ ހިސާބުން ޒާހިރުގެ ލޯމައްޗަށް އަނދިރިވީއެވެ.\nމިހާދުގެ ބޮލަށާއި ކަކުލަށް ކުޑަކޮށް ތަދުވިއެވެ. އުޅަނބޮށްޓާއި އަތްތިލަ މަށައިގެންދިޔައެވެ. ބުމަ ކައިރިން ކުޑަ ތަންކޮޅެއް ކަނޑައިގެން ދިޔައެވެ. ގަމީހުގައި ކިލާ ހުއްޓެވެ. އިތުރު އެއްވެސް ކަމެއް ނުވެއެވެ. މިހާދުގެ ސައިކަލަށް ކުދިކުދި ގެއްލުން ލިބުނެވެ. ބޭސްއަޅަން ހޮސްޕިޓަލުގައި އިން އިރު ވެސް މިހާދު އިނީ ހިތް ނުތަނަވަސް ވެފައެވެ. ފިކުރަކަށް ގެއްލިފައެވެ. ހޮސްޕިޓަލުން ނުކުމެގެން މިހާދު އައީ ގެއަށެވެ. ގޭގެ ދޮރު ހުޅުވައިލި އިރު ރިފާ ދުވެފައި ކަހަލަ ގޮތަކަށް އާދެއެވެ. ރިފާ ހުރީ ވަރަށް ހާސްވެފައެވެ.\n"ކިހިނެއްވީ؟ ކޮން ތާކަށް ތި ދަނީ؟" މިހާދު އެހިއެވެ.\nރިފާ ފުރަތަމަ އުޅުނީ ނުބުނާށެވެ. އެ ކަން މިހާދަށް ފާހަގަވިއެވެ.\n"ރިފާ!" މިހާދު ބުންޏެވެ. "ކޮން ތާކަށްހޭ ތި ދަނީ؟"\n"ޒާހިރު އެކްސިޑެންޓެއް ވެގެން ހޮސްޕިޓަލަށް ގެންގޮއްސި،" އެންމެ ފަހުން ރިފާ ބުންޏެވެ. "ދެންމެ ނަޝްފާ ގުޅާފަ ބުނީ."\nމިހާދުގެ ބުމަ ކައިރީގަޔާއި އަތްތިލައިގައި ބޭސްއަޅައިފައި ހުރި ތަން ރިފާއަށް ފެނުނީ އެ ވަގުތުއެވެ.\n"މިހާދަށް ކިހިނެއްވީ؟" ރިފާ ސުވާލުކުރިއެވެ.\n"ސައިކަލު އަނބުރައިލިތަނާ ތުނިކޮތަޅަކަށް އެރުނީ،" މިހާދު ބުންޏެވެ. "އޭރު ވެސް ހިތަށްއެރި ކައްސާލާނޭ. އެ ދިމާލުގަ އޮތް ވަޅުގަނޑެއް ވެސް ކޮނެފަ. ހަމަ ކިރިޔާ އެ ތަނަށް ނުވެއްޓުނީ!"\nމިހާދު ލައިގެން ހުރި ހުދު ގަމީސް ކިލާވެފައި ހުރި ތަން ރިފާގެ ލޮލުގައި އަޅައިގަތީ އެ ވަގުތުއެވެ. ވީމާ، ގަމީސް ފޮޅައިލިއެވެ.\n"ނަސީބެއްނު!" ރިފާ ބުންޏެވެ. "ދޭ އަވަހަށް ގަމީސް ބަދަލުކޮށްލަން."\n"އެއީ ކީއްކުރަން؟" ހައިރާންވެފައި މިހާދު އެހިއެވެ.\n"ހޮސްޕިޓަލަށް ދާން،" ރިފާ ބުންޏެވެ. "މިހާދު ނުދާނަންތަ؟"\nނުދާނަމޭ ބުނާކަށް މިހާދަކަށް ފަސޭހައެއް ނުވިއެވެ. ދާކަށް ހިތްހަމައެއް ނުޖެހުނެވެ. ޒާހިރުގެ ކުރިމައްޗަށް އަރާހާ ހިތްވަރެއް މިހާދަކަށް ނުލިބުނެވެ. މިހާދަށް ހީވަނީ ޒާހިރުގެ މިލްކެއް މިހާދު ޖަހައިގަނެގެން އުޅޭ ހެންނެވެ. ޖަވާބެއް ނުދެވި މިހާދު ހުއްޓުން އަރައިފައި ހުރި ތަން ފެނުމުން ރިފާއަށް އޭގެ މާނަ ވިސްނުނެވެ.\n"އަހަރެން ފެނުނީމަ ޒާހިރަށް ތަންކޮޅެއް އުނދަގޫ ވެދާނެހެން ހީވާތީ ހައްތާ ވެސް،" މިހާދު ބަހަނާއެއް ދެއްކިއެވެ. "އެކަމަކު ރިފާ ދާންވާނެ. އަހަރެން ރިފާ ގޮވައިގެން ދާނީ ވެސް. މަޑުކުރޭ!"\nމިހާދު ގަމީސް ބަދަލުކޮށްގެން، ކާރުގައި ހޮސްޕިޓަލަށް ދިޔަ އިރު ވެސް ރިފާގެ މޫނުމަތިން ފެންނަނީ ހާސްކަމެވެ. ކާރުގައި އިންދައި ނަޝްފާ ގުޅިއެވެ.\n"މިހާރު ކާރުގަ މީނީ! ދެތިން މިނެޓު ވާނީ!" ރިފާ ކުރު ޖަވާބެއް ދީފައި ފޯނު ބޭއްވިއެވެ.\n"ރިފާ ހާސްނުވޭ!" މިހާދު ހިތްވަރުދިނެވެ. "އިރާދަކުރެއްވިއްޔާ ދެރަ ގޮތެއް ނުވާނެ."\nމިހާދު އެހެން ބުނުމުން ރިފާ ކުޑަކޮށް ހައިރާންވިއެވެ. މިހާދަށް ރިފާ ގެއްލޭނީ ޒާހިރާ ހެދިއެވެ. ޒާހިރު ދުނިޔޭގައި ހުރީތީއެވެ. ވީމާ، ޒާހިރާ މެދު މިހާދުގެ ހިތް އެހާ ހެޔޮވާނެ ހެއްޔެވެ؟ ރިފާއަށް ގަބޫލުކުރަން ދައްޗެވެ.\n"އެކްސިޑެންޓުވި ގޮތަށް އަދިވެސް އޭނަ ހެޔެއްނާރާ!" މަގަށް ބަލަހައްޓައިގެން އިނދެ މަޑުމަޑުން ރިފާ ބުންޏެވެ. "ޒާހިރަށް ކަމެއް ވެއްޖެއްޔާ ނަޝްފާ.."\nމިހާދު ވަކި އެއްޗެއް ނުބުނެއެވެ. ހޮސްޕިޓަލަށް ކާރު މަޑުކޮށްލުމާ އެކު ކާރުން ރިފާ ފޭބިއެވެ.\n"ރިފާ!" މިހާދު ގޮވައިލިއެވެ. "އެއްވެސް ކަމެއް ބޭނުން ވެއްޖެއްޔާ އަހަންނަށް ގުޅާތި! ރާއްޖެއިން ބޭރުން ބޭހެއް ބޭނުން ވިޔަސް، ބޭރަށް ފޮނުވަން ޖެހުނަސް، ބޭރުން ޑޮކްޓަރެއް ގެންނަން ޖެހުނަސް ވަރިހަމަ. ލާރިޔަކަށް ބަލާނެ ކަމެއް ނެތް. އަހަރެން މިހިރީނު. ރިފާ ނުޖެހޭނެ ހާސްވާކަށް."\nއުފަލުން ގޮސް ރިފާއަށް ރޮވުނެވެ. ބޯޖަހައިލިއެވެ. ހޮސްޕިޓަލަށް ވަދެގެން ދިޔަ އިރު ވެސް ރިފާގެ ހިތް، އަޑުން އަޑު ނަގައިފައި ރުޔެވެ. ހިތަށްއެރިއެވެ. މިހާދަކީ ހާދަ ހިތްހެޔޮ، ރަނގަޅު މީހެކެވެ. މިހާދު ކޮށްދިން ހުރިހާ ކަމެއްގެ ބަދަލުގައި އެ ލޯބީގައި ކޮޅުފައިން ޖަހައިފައި ރިފާ ޖެހޭނީ ދާށެވެ. ލޯބިވަމޭ ބުނުން ފިޔަވައި ރިފާއަށް ދެވޭނެ އެއްވެސް އެއްޗެއް ނެތެވެ. އެއީ ވެސް ރިފާއަށް ދެވުނު އިތުރު އަނިޔާއެކެވެ. ހެޔޮކަމުގެ ބަދަލު ދޭ ގޮތަކީ އެއީ ހެއްޔެވެ؟ އިހުސާންތެރިކަމުގެ އަގު ވަޒަންކުރާ ގޮތަކީ އެއީ ހެއްޔެވެ؟ އަމިއްލަ ހިތާ ސުވާލުކުރަމުން އިމަޖެންސީ ރޫމް ކައިރިއަށް ރިފާ ދިޔަ އިރު، މަންމައާއި ނަޝްފާ ދޮރު ކައިރީގައި ތިއްބެވެ. އޭރު ވެސް ޒާހިރު ހެޔެއްނާރައެވެ. ރިފާ ފެންނަ އިރަށް، ބޭއިހުތިޔާރުގައި ނަޝްފާ އައިސް ރިފާ ގައިގައި ބައްދައިގަތެވެ.\n"ބައްޕަ އަދިވެސް ހެޔެއްނާރާ!" ނަޝްފާ ބުންޏެވެ.\n"ހުއްޓާލާ ދަރިފުޅާ!" ރިފާ ހިތްވަރުދިނެވެ. "އިރާދަކުރެއްވިއްޔާ ދެރަ ގޮތެއް ނުވާނެ."\n"ރިފާތަ ތިހެން ތި ބުނަނީ؟" ރިފާގެ މަންމަ އަޒީޒާ މަޑުމަޑުން ބުންޏެވެ. "އަހަންނަކަށް ހިޔެއްނުވޭ ޒާހިރަށް ދެރަ ގޮތެއް ވާން ރިފާ ބޭނުން ނުވާހެނެއް. ރިފާއަށް ރަނގަޅު ވާނީ ޒާހިރު މަރުވި ނަމަ."\n"މަންމާ!" ރިފާ މަޑުމަޑުން ބުނެލިއެވެ.\n"ކޮން މަންމާއެއް ކިޔާކަށް؟" އަޒީޒާ ވާހަކަދެއްކީ އަޑު ކޮންޓުރޯލު ކުރަމުންނެވެ. "އަހަރެން އެހެން ބުނީމަ ދޯ ގޯސްވީ. ރިފާ މި ތަނަށް އަންނާނެކަމެއް ވެސް ނެތް."\nތިރީހަކަށް މިނެޓު ފަހުން ޒާހިރު ހޭއެރިއެވެ. އެ ކަމަށް ޓަކައި އާއިލާ ޝުކުރުކުރިއެވެ. އެކަމަކު ލިބުނު ހިތްދަތިކަން ވަކި ކުޑައެއް ނޫނެވެ. ޒާހިރު ފައިގެ ކަށިމަތިން ބިންދައިގެންދިޔައެވެ. ޑަކުޓަރު ބުނި ގޮތުގައި އެ ތަން ރަނގަޅުވެ، ކުރިން އުޅުނު ގޮތަށް ޒާހިރަށް އުޅެވޭނީ ވަރަށް ދުވަހުންނެވެ. ޒާހިރު ވަރަށް ހިތްވަރުކުރަން ޖެހޭނެއެވެ. ފަހުން ހިނގާ އިރު އައިބެއް ހުރުން ވަރަށް ގާތެވެ. އެކްސިޑެންޓުވި މަންޒަރު ލޮލުން ދުށް މީހަކާ ހަވާލާދީ ނޫހުގައި ލިޔެފައިވާ ގޮތުން، ޒާހިރު އައީ އެއްކޮޅަށް ދުއްވާ މަގެއްގެ ނުބައި ކޮޅުންނެވެ. އެކުސިޑެންޓުވި އަނެއް ސައިކަލުގައި އިން މީހާ ވެސް ވެއްޓުނެވެ. އެކަމަކު އޭނަ އަލުން ސައިކަލަށް އަރައިގެން ފިލީއެވެ. އެ މީހާ ލައިގެން ހުރީ ހުދު ގަމީހެއް ނުވަތަ ހުދު ޓީޝާޓެކެވެ.\n"އެ ވާނީ ރިފާގެ ފިރިމީހާ ކަމަށް." އެއްވެސް ޖެހިލުމެއް ނެތި އަޒީޒާ ބުނެލިއެވެ.\nރިފާ ހައިރާންވީ މަންމަ އެހެން ބުނީމަކާ ނޫނެވެ. އެ ކަމާ ދެކޮޅަށް ނަޝްފާ އެއްޗެއް ނުބުނީމައެވެ. ހީވާ ކަހަލައެވެ. ނަޝްފާ ވެސް އެ ވާހަކަ ގަބޫލުކުރެއެވެ. މިހާދު އެ ކަހަލަ ކަމެއް ނުކުރާނެކަން ރިފާއަށް ޔަގީނެވެ. އެކަމަކު ހިތުގައި ކުޑަކުޑަ ޝައްކެއް އުފެދުނެވެ. މިހާދު ގެއަށް އައީ އަނިޔާވެގެންނެވެ. މިހާދު ލައިގެން ހުރީ ހުދު ގަމީހެކެވެ. ރިފާގެ ނަޒަރުގައި އެއީ އިއްތިފާގެކެވެ.\nޒާހިރު ކޮޓަރިއަށް ބަދަލުކުރިއެވެ. ހޮސްޕިޓަލުގައި ހުރި އެންމެ ފެންވަރު ރަނގަޅު ކޮޓަރިތަކުގެ ތެރެއިން ކޮޓަރިއަކަށެވެ. ނަޝްފާ އިސްކޫލަށް ދާން ޖެހޭނެތީ އަޒީޒާޔާ އެކުގައި ނަޝްފާ ގެއަށް ފޮނުވައިފައި ޒާހިރު ގާތުގައި އިނީ ރިފާއެވެ. ޒާހިރަށް ޓަކައި ރިފާގެ ލޮލުގައި ވަނީ ލޯތްބެވެ. އެކަމަކު އެ ލޯބިން ބައެއް އުނިހެން ޒާހިރަށް ވަރަށް ހީވެއެވެ.\n"މި ކޮޓަރި ހާދަ އަގު ބޮޑު ވާނޭ!" ރިފާއާ ހަތަރުކަޅި ހަމަކޮށްފައި އެންމެ ފުރަތަމަ ވެސް ޒާހިރު ކުރީ ޝަކުވާއެކެވެ. "އަހަރެން ވޯޑުގަ ބޭއްވި ނަމަ."\nރިފާއަށް އެއްޗެއް ނުބުނެވިގެން އުޅެނިކޮށް މިހާދު ގުޅިއެވެ. ރިފާ ފޯނަށް ބަލައިލައިފައި ޒާހިރަށް ބަލައިލިއެވެ. އެއީ ކާކުގެ ކޯލެއްކަން ބުނެދިނީ ރިފާގެ މޫނެވެ. ރިފާ އުޅުނީ ފޯނު ހިފައިގެން ތަންކޮޅެއް ދުރަށް ދާށެވެ.\n"މި ތާ ހުރެގެން ވާހަކައެއް ނުދެއްކޭނެ؟" ޝަކުވާގެ ރާގަކަށް ޒާހިރު އެހިއެވެ.\nރިފާ ވިސްނައިލައިފައި ފޯނު ނެގިއެވެ. އެއީ މިހާދު ގުޅި ހަތްވަނަ ފަހަރެވެ.\n"ކިހިނެއް ހުރިހާ ކަމެއް؟" މިހާދު ސުވާލުކުރިއެވެ.\n"ރަނގަޅު. މިހާދު ކައިފިން؟" ރިފާ އެހިއެވެ.\n"އެނގޭނެ ރިފާޔާ ނުލާ އަހަރެން ނުކާނެކަން،" މިހާދު ބުންޏެވެ. "ހިނގާ އެއްޗެއް ކާލަން. ދަންތަ ބަލާ؟ ރިފާ ނުފެންނަތާ މާ ގިނަ އިރު ވީމާ ވަރަށް ދެކިލާ ހިތް ވޭ!"\nއެއީ ތެދުވެރި ލޯބި ނޫން ނަމަ ތެދުވެރި ލޯތްބަކީ ކޮބައި ކަމެއް ރިފާއަކަށް ނޭނގެއެވެ.\n"މި ވަގުތު މި ކޮޅުގަ މީހަކު ވެސް ނެތް!" ރިފާ ތަންކޮޅެއް މަޑުން ބުންޏެވެ.\n"އިރުކޮޅަކުން ތި ކޮޅަށް ނަރުހެއް ފޮނުވާނަން. ޒާހިރު ދޫކޮށްލަންދެން އަބަދުވެސް ޒާހިރަށް ހާއްސަ ނަރުހެން ދެން ހުންނާނެ،" ވަރަށް ޔަގީންކަމާ އެކުގައި މިހާދު ބުންޏެވެ. "ރިފާ ތި ތަނަށް ދާން އަހަރެން އެއްބަސްވީ ހަމަ އެކަނި ރިފާގެ ހިތްހަމަޖެހުމަކަށް. ކަންކަން ކުރަން ތިބޭނެ ނަރުހުން."\nމިހާދު ފޯނު ބޭއްވިއެވެ. ރިފާ ހުރީ ބުނާނެ އެއްޗެއް ނޭނގިފައެވެ. ދުރުގައި ހުރި މީހާ ރިފާ ދެކޭ ހިތުން މޮޔަ ވަނީއެވެ. ކައިރީގައި އޮތް މީހާ އޮތީ ފުސްމޫނު ހަދައިގެންނެވެ.\n"މިހާދު ކައިފިން ހޭ؟" ހިތްހަމަނުޖެހިފައި ޒާހިރު ބުނެލިއެވެ. "އެއީ ރިފާ ބަލަން ޖެހޭ ކަމެއްތަ؟"\n"ޒާހިރު!" ރިފާ ވާހަކަދެއްކީ ކެތްތެރިކަމާ އެކުގައެވެ. "އަހަރެންނަކީ މިހާދުގެ އަންހެނުންނޭ!"\n"ވަގުތީ!" ތަންކޮޅެއް ބާރަށް ޒާހިރު ބުންޏެވެ. "އެހެން ބުނޭ! ތީ ވަގުތީ އަންބެއް! ތީ އޭނަޔާ އިނދެފަ ވަރިވެގެން އައިސް އަހަންނާ އިންނަން ހަތް ހުވާ ކޮށްފަ ދިޔަ މީހެއް. ހަނދާންނެތުނީ؟ އަހަރެން ހިޔެއްނުކުރަން ލާރިޔާ ހެދި ރިފާ ތިހާ ހޭބަލިވާނެ ކަމަކަށް. އަހަރެން ފަގީރުވުމަކީ އަހަރެންގެ ކުށެއް؟ އޭނ؟ މީހުން ހާދަހާ މަލާމާތެއް ކުރެޔޭ! ރިފާއަށް އެނގޭތަ އެ ކަން؟ މި ވަރުން ކިހިނެއް އަހަރެން ދުނިޔޭގަ އުޅޭނީ؟ ރިފާޔާ ހެދި އަހަރެން އެކްސިޑެންޓު ވެސް ވީ. ރިފާ ޖެހޭނެ ޒިންމާވާން."\nރިފާގެ އަނގަ ބަންދުވިއެވެ.


މިނިސްޓަރ އޮފް ހޯމްއެފެއާޒްގެ ނާއިބު ކަމުގެ މަގާމަށާއި، ކައުންސިލަރުންގެ މަގާމަށް ރައީސުލްޖުމްހޫރިއްޔާ ބޭފުޅުން އިސްކުރައްވައި، ސްޓޭޓް ޓްރޭޑިންގ އޯގަނައިޒޭޝަނާއި، އެމް.ޓީ.ސީ.ސީ.ގެ މެނެޖިންގ ޑިރެކްޓަރ ކަމުގެ މަގާމަށް ބޭފުޅުން ހަމަޖައްސަވައިފި - The President's Office\nމިނިސްޓަރ އޮފް ހޯމްއެފެއާޒްގެ ނާއިބު ކަމުގެ މަގާމަށާއި، ކައުންސިލަރުންގެ މަގާމަށް ރައީސުލްޖުމްހޫރިއްޔާ ބޭފުޅުން އިސްކުރައްވައި، ސްޓޭޓް ޓްރޭޑިންގ އޯގަނައިޒޭޝަނާއި، އެމް.ޓީ.ސީ.ސީ.ގެ މެނެޖިންގ ޑިރެކްޓަރ ކަމުގެ މަގާމަށް ބޭފުޅުން ހަމަޖައްސަވައިފި\n7 ޖަނަވަރީ 2009، ރިފަރެންސް: 2009-17\nރައީސުލްޖުމްހޫރިއްޔާ، މިނިސްޓަރ އޮފް ހޯމްއެފެއާޒްގެ ނާއިބު ކަމުގެ މަގާމަށް މައްޗަންގޮޅީ ދޭދަރުގޭ އަލްފާޟިލް މުޙަންމަދު ފިރާޤު އިސްކުރައްވައިފިއެވެ. އަދި ފެލިދެއަތޮޅު ކައުންސިލަރުގެ މަގާމަށް ފެލިދެއަތޮޅު ކެޔޮދޫ ވައިލެޓްވިލާ އަލްފާޟިލް މުޙަންމަދު ޙަސަނާއި، ފާދިއްޕޮޅު ނައިފަރު ކައުންސިލަރުގެ މަގާމަށް ނައިފަރު ދިލްޝާދުގޭ އަލްފާޟިލް ޝާހިދު ޢަބްދުއްރައްޒާޤު އިސްކުރައްވައިފިއެވެ. މީގެއިތުރުން، ސްޓޭޓް ޓްރޭޑިންގ އޯގަނައިޒޭޝަން ޕަބްލިކް ލިމިޓެޑުގެ މެނެޖިންގ ޑިރެކްޓަރ ކަމުގެ މަގާމަށް މާފަންނު ސަން ޝައިން އަލްފާޟިލް ޝާހިދު ޢަލީ އަދި މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކަމްޕެނީގެ މެނެޖިންގ ޑިރެކްޓަރ ކަމުގެ މަގާމަށް މާފަންނު ސްނޯ ޑައުން އަލްފާޟިލް މުޙަންމަދު ނަސީމް އިބްރާހީމް ހަމަޖައްސަވައިފިއެވެ.


އެޗްއާރްސީއެމްގެ މެންބަރުންގެ މަޤާމަށް ޢައްޔަންކުރުމަށް ނަން ފޮނުއްވި ފަރާތްތަކާމެދު ޚިޔާލު ހޯދުމަށް ފުރުސަތު ހުޅުވާލައިފި – DhiDaily\nއެޗްއާރްސީއެމްގެ މެންބަރުންގެ މަޤާމަށް ޢައްޔަންކުރުމަށް ނަން ފޮނުއްވި ފަރާތްތަކާމެދު ޚިޔާލު ހޯދުމަށް ފުރުސަތު ހުޅުވާލައިފި\nހިޔުމަން ރައިޓްސް ކޮމިޝަން އޮފް ދަ މޯލްޑިވްސް(އެޗްއާރްސީއެމް) ގެ ހުސްވެފައިވާ މެންބަރުންގެ މަޤާމަށް ރައީސުލްޖުމްހޫރިޔާ އިބްރާހިމް މުޙައްމަދު ޞާލިޙް ނަން ފޮނުއްވާފައިވާ ފަރާތްތަކާއި ގުޅޭގޮތުން ޢާންމުންގެ ޚިޔާލު ހޯދުމަށް ރައްޔިތުންގެ މަޖިލީހުގެ އިދާރާއިން ފުރުސަތު ހުޅުވާލައިފިއެވެ.\nއެޗްއާރްސީއެމްގެ މެންބަރުންގެ މަޤާމު ހުސްވެފައިވާތީ މެންބަރަކު ޢައްޔަންކުރެެއްވުމަށް ރައީސް ޞާލިޙް ރައްޔިތުންގެ މަޖިލީހަށް ފޮނުއްވާފައިވާ ފަރާތްތަކުގެ\nނަންތައް ދިރާސާކޮށް ގޮތެއް ނިންމުމަށްޓަކައި ރައްޔިތުން މަޖިލީހުގައި އިއްޔެ ބޭއްވި ހިޔުމަން ރައިޓްސް އެންޑް ޖެންޑަރ ކޮމިޓީއަށް އެ މައްސަލަ ފޮނުއްވައި އެކަންވަނީ އިޢުލާނުކޮށްފައެވެ.\nއެޗްއާރްސީއެމްގެ ހުސްވެފައިވާ މެންބަރުންގެ މަޤާމަށް ޢައްޔަންކުރެއްވުމަށް ރައީސް ޞާލިޙް ފޮނުއްވާފައިވަނީ މަރްޔަމް މުނާ(މ. ބާރަނާގެ) އާއި އަޙްމަދު ސަމީނު (ފިނިވާގެ/އއ. ތޮއްޑޫ)އާއި ފާޠިމަތު މަހީރާ މުޙައްމަދު (ހިޔާވަހި/ޅ. ހިންނަވަރު) ގެ ނަމެވެ.\nއެގޮތުން މި ތިން ބޭފުޅުންނާއި މެދު އެއްވެސް ޝަކުވާއެއްވާނަމަ މި މަހުގެ 13 ވާ އަންގާރަ ދުވަހުގެ މެންދުރު 00:12 ގެ ކުރިން ޝަކުވާ ހުށަހަޅާ ފަރާތުގެ ފުރިހަމަ ނަމާއި ދާއިމީ އެޑްރެހާއި ގުޅޭނެ ފޯނު ނަންބަރު އެނގޭނެ ގޮތަށް އެ ޝަކުވާއެއް ކޮމިޓީގެ އީމެއިލް އެޑްރެހަށް ނުވަތަ ރައްޔިތުންގެ މަޖިލީހުގެ އިދާރާއަށް ލިޔުމުން ފޮނުއްވައި ދެއްވުމަށް ވަނީ އެދިފައެވެ.


PSIP ge Dhashun GDh. Thinadhoogai Kuni Manage Kurumah Soikohfi - AO News\nމިނިސްޓްރީ އޮފް އެންވަޔަރަންމަންޓްގެ 2021 ވަނަ އަހަރުގެ ބަޖެޓްގެ ޕަބްލިކް ސެކްޓަރ އިންވެސްޓްމަންޓް ޕްރޮގްރާމް (ޕީ.އެސް.އައި.ޕީ)ގެ ބަޖެޓުން ގދ. ތިނަދޫގައި ކުނި މެނޭޖުކުރާ މަރުކަޒު ތަރައްޤީކުރުމަށް ހުވަދުއަތޮޅު ދެކުނުބުރީ ތިނަދޫ ކައުންސިލާއި މިނިސްޓްރީ އޮފް އެންވަޔަރަންމަންޓާއި އެކު ސޮއިކޮށްފިއެވެ.\nމިއަދު އެންވަޔަރަމަންޓް މިނިސްޓްރީގައި ބޭއްވި ޙާއްސަ ރަސްމިއްޔާތެއްގައި ގދ. ތިނަދޫ ކައުންސިލުގެ އިތުރުން މިނިސްޓްރީއާއި ރާއްޖޭގެ 09 ކައުންސިލަކާއި ދެމެދު ވަނީ ކުނި މެނޭޖްކުރުމާއި ގުޅޭ އެއްބަސްވުމުގައި ސޮއި ކޮށްފައެވެ. ހުވަދުއަތޮޅު ދެކުނުބުރީ ތިނަދޫ ކައުންސިލުގެ ފަރާތުން މި އެއްބަސްވުމުގައި ސޮއި ކުރެއްވީ ތިނަދޫ ކައުންސިލުގެ ރައީސް އަލީ އަމްޖަދެވެ.\nމި މަޝްރޫޢާއި ބެހޭގޮތުން ވާހަކަފުޅު ދައްކަވަމުން ތިނަދޫ ކައުންސިލުގެ ރައީސް އަލީ އަމްޖަދު ވިދާޅުވީ މި މަޝްރޫއުގެ ދަށުން ގދ. ތިނަދޫއަށް ލިބިގެންދަނީ 1.8 މިލިއަން ރުފިޔާގެ ޕްރޮޖެކްޓެއް ކަމަށާއި މި ޕްރޮޖެކްޓުގައި މިނިސްޓްރީގެ ފަންނީ ލަފައާއި އިރުޝާދާއި އެއްގޮތަށް ޓެންޑަރިންގ މަސައްކަތް ކުރުމަށް ހަމަޖެހިފައިވަނީ ކައުންސިލްގެ ފަރާތުން ކަމަށެވެ.\nމީގެއިތުރުން ގޭބިސީތަކުން ކުނި އުކާލާ ހިސާބުން ފެށިގެން ފަރުދީ ޒިންމާތައް އަދާކޮށްގެން މެނުވީ މިފަދަ ބޮޑު އާބާދީއެއްގައި ކުނި ރަނގަޅުގޮތުގައި މެނޭޖް ނުކުރެވޭނެ ކަން ފާހަގަކޮށް ވަރަށް އަވަހަށް ކުނި ނައްތާލާނެ ހަރުދަނާ އުސޫލުތަކެއް ކަނޑައަޅާ އެ އުސޫލުތައް އާންމުކުރާނެ ކަމަށްވެސް އަމްޖަދު ވިދާޅުވިއެވެ.\nގދ. އަތޮޅުގދ. ތިނަދޫ ކައުންސިލް،ގދ.ތިނަދޫ


ޓްރަމްޕުގެ ބޫޓުގައި "ޓޮއިލެޓް ޕޭޕަރު"\nއެމެރިކާގެ ރައީސް ޑޮނަލްޑް ޓްރަމްޕަށް ސޯޝަލް މީޑިއާގައި ޖޯކުޖަހާ މީހުންނަށް އަނެއްކާވެސް އާ ކަމެއް ލިބުނީ އެވެ. މިފަހަރު މިކަން ފެށުނީ ޓްރަމްޕް މަތިންދާބޯޓަށް އަރާވަޑައިގެން އިރު ބޫޓުގައި "ޓޮއިލެޓް ޕޭޕަރެއް" ތަތްވެފައި އޮތުމުންނެވެ.\nOctober 06, 2018 5\nޓްރަމްޕާއެކު މަސައްކަތްކުރަން ލޯބިކުރަން: ބިން ސަލްމާން\nރިޔާޒް (އޮކްޓޯބަރު 6) - އެމެރިކާގެ މިހާރުގެ ސަރުކާރާ އެކު އޮތީ ވަރަށް ގާތް ގުޅުމެއް ކަމަށާއި ރައީސް ޑޮނަލްޑް ޓްރަމްޕާ އެކު މަސައްކަތް ކުރަން ލޯބި ކުރާ ކަމަށް ސައުދީ ވަލީ އަހުދު މުހައްމަދު ބިން ސަލްމާން ވިދާޅުވެއްޖެ އެވެ.\nތެހެރާން (ސެޕްޓެމްބަރު 22) - އީރާނާ ޖައްސާލައިގެން އުޅޭ ނަމަ އެމެރިކާގެ ރައީސް ޑޮނަލްޑް ޓްރަމްޕަށް ވެސް ޖެހޭނީ އިރާގުގެ ކުރީގެ ރައީސް ސައްދާމް ހުސައިނަށް ޖެހުނު ހާލު ކަމަށް އީރާނުގެ...\nވޮޝިންޓަން (ސެޕްޓެމްބަރު 22) - ގާނޫނު އަސާސީގެ މާއްދާއެއްގެ ދަށުން ރައީސް ޑޮނަލްޑް ޓްރަމްޕް މަގާމުން ދުރުކުރެވިދާނެ ކަމަށް ބުނެ އެކަމުގެ މަޝްވަރާތައް ކޮށްފައިވާ ކަމަށް ހާމަކުރި...\nޓްރަމްޕާ އެކު އާ ސަމިޓަކަށް ކިމް ހުށަހަޅުއްވައިފި\nޕިއޮންޔަން (ސެޕްޓެމްބަރު 11) - އިތުރު ސަމިޓެއް ބޭއްވުމަށް އެދި އެމެރިކާގެ ރައީސް ޑޮނަލްޑް ޓްރަމްޕަށް ނޯތު ކޮރެއާގެ ލީޑަރު ކިމް ޖޮން-އުން ސިޓީއެއް ފޮނުވައިފި އެވެ.\nއަސަދު އަވަހާރަކޮށްލަން އުޅުނު ވާހަކަ ޓްރަމްޕް ދޮގުކޮށްފި\nވޮޝިންޓަން (ސެޕްޓެމްބަރު 6) - ސީރިއާގެ ރައީސް ބައްޝާރުލް އަސަދު އަވަހާރަކޮށްލަން ދިފާއީ އޮފިޝަލުންނަށް އަމުރި ކުރި ކަމަށް ބުނާ ވާހަކަތައް ރައީސް ޑޮނަލްޑް ޓްރަމްޕް ދޮގު ކުރައްވައިފި އެވެ.\nކެމިކަލް ހަމަލާ އަށް ފަހު ޓްރަމްޕް ބޭނުންވީ އަސަދު އަވަހާރަކޮށްލަން\nވޮޝިންޓަން (ސެޕްޓެމްބަރު 5) - މިދިޔަ އަހަރުގެ އެޕްރީލް މަހު ސީރިއާ ސަރުކާރުން ދިން ކަމަށް ބުނާ ކެމިކަލް ހަމަލާ އަށް ފަހު ރައީސް ޑޮނަލްޑް ޓްރަމްޕް ބޭނުންވީ ސީރިއާގެ ރައީސް ބައްޝާރުލް އަސަދު އަވަހާރަކޮށްލުން ކަމަށް މަޝްހޫރު ނޫސްވެރިޔާ ބޮބް ވުޑްވާޑުގެ ފަހުގެ ފޮތުގައި ބުނެފި އެވެ.\nޑަބްލިއުޓީއޯއިން ވަކިވެދާނެކަމުގެ އިންޒާރު ޓްރަމްޕް ދީފި\nވޮޝިންޓަން (އޮގަސްޓް 31) - އެމެރިކާއާ މެދު އިންސާފުން ކަންތައް ނުކުރާ ކަމަށް ވިދާޅުވެ ދުނިޔޭގެ ވިޔަފާރި ޖަމިއްޔާ (ޑަބްލިއުޓީއޯ) އިން ވަކިވެދާނެ ކަމުގެ އިންޒާރު ރައީސް ޑޮނަލްޑް ޓްރަމްޕް ދެއްވައިފި އެވެ.\nތެހެރާން (އޮގަސްޓް 14) - އެމެރިކާގެ ރައީސް ޑޮނަލްޑް ޓްރަމްޕުގެ ސަރުކާރާ މަޝްވަރާ ކުރާނެ އެއްވެސް ގޮތެއް ނެތް ކަމަށް އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.\nއަންކަރާ (އޮގަސްޓް 12) - ތުރުކީން ހައްޔަރުކޮށްފައިވާ އެމެރިކާގެ ފާދިރީއެއްގެ މައްސަލާގައި އެމެރިކާ އިން ކޮންމެ ފިޔަވަޅެއް އެޅި ނަމަވެސް ފަހަތަށް ނުޖެހޭނެ ކަމަށް ރައީސް ރަޖަބް ތައްޔިބު އުރުދުޣާން ވިދާޅުވެއްޖެ އެވެ.\n"ދަތިކުރުމުގެ ފިޔަވަޅު އަޅައިގެން ކުރާނެ މަޝްވަރާއެއް ނެތް"\nAugust 07, 2018 6\n"އީރާނާ އެއްވެސް ގައުމަކުން ވިޔަފާރި ކޮށްގެން ނުވާނެ"\nވޮޝިންޓަން (އޮގަސްޓް 7) - އީރާނާ ދެކޮޅަށް މިއަދު އަޅާފައި ވަނީ އެންމެ ވޭންދެނިވި ދަތިކުރުމުގެ ފިޔަވަޅުތައް ކަމަށާއި އެ ގައުމާ އެކު އެއްވެސް ގައުމަކުން ވިޔަފާރި ނުކުރަން އެމެރިކާގެ...\nޓްރަމްޕަކީ އިތުބާރު ނުކުރެވޭ މީހެއް، މަޝްވަރާ ކުރުން ބޭކާރު: އީރާން\nއީރާންގެ ރައީސްއާ ބައްދަލު ކުރަން ތައްޔާރު: ޓްރަމްޕް\nވޮޝިންޓަން (ޖުލައި 31) - އެއްވެސް ޝަރުތެއް ނެތި އީރާނުގެ ވެރިންނާ ބައްދަލު ކުރަން ތައްޔާރަށް ހުންނެވި ކަމަށް އެމެރިކާގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nޓްރަމްޕަށް ތުހުމަތު ކުރާ ކޮރަޕްޝަނުގެ މައްސަލަ ބެލޭނެ


vnews - Kaarehge kuda kuda bayakun kaaru dheneganefi\nކާރެއްގެ ކުޑަކުޑަ ބަޔަކުން ކާރު ދެނެގަނެފި\n21 އޯގަސްޓް 2018\nބައެއް ފަހަރަށް މައްސަލަތައް ނިންމުމުގައި ފުލުހުންނަށް ދަތިތަކާ ކުރިމަތިވެއެވެ. އެފަދަ ހާލަތްތަކުގައި އާއްމުންގެ އެހީއަށް ފުލުހުން އެދެއެވެ. މިފަހަރު ވެސް މިއޮތީ އެފަދަ ހާދިސާއެކެވެ. ނަމަވެސް މިހާދިސާ ޚާއްސަވަނީ ފުލުހުންނަށް އެހީ ލިބުނު ގޮތުންނެވެ.\nއެމެރިކާގެ ވޮޝިންޓަން ސްޓޭޓް ޕޮލިހުގެ ޖޯނާ ބަޓީސްޓް ކާރެއްގެ ބައެއްގެ ފޮޓޯ ޓްވިޓާގައި އާއްމުކުރީ އެއާގުޅޭ މައުލޫމާތެއް އާއްމުންގެ ފަރާތުން ލިބޭތޯ ބަލާށެވެ. އެކާރުގެ ބަޔަކީ ބައިސްކަލެއްގައި ޖައްސައި ބައިސްކަލް ދުއްވަންއިން މީހާ މަރުވި ހާދިސާއެއްގައި ބޭނުންކޮށްފައިވާ ކާރެއްގެ ބައެކެވެ. ޖޯނާ ވަނީ އެކްސިޑެންޓުވި ބައިސްކަލުގެ ފޮޓޯއެއް ވެސް ޖަހާފައެވެ. ފޮޓޯއިން ފެންނަ ގޮތުގައި އެ ބައިސްކަލަށްވަނީ ބޮޑެތި ގެއްލުންތަކެއް ވެފައެވެ.\nމިޓްވީޓްވަނީ އެންމެ ފަހުން ރެޑިޓާ ހަމައަށްވެސް ގޮސްފައެވެ. ރެޑިޓުގައި އެތައްހާސް ބަޔަކު ވަނީ އެބަޔަކީ ކޮން ކަހަލަ ކާރެއްގެ ކޮން ބަޔެއްތޯ ދެނެގަތުމަށް ގިނަ މަސައްކަތްތަކެއް ކޮށްފައެވެ. އެގޮތުން، އެއް ބަޔަކު ވަނީ އެއީ 1986 ޝެވީ ކޭ-10 ޓްރަކެއްގެ ބައެއް ކަމަށް ބުނެފައެވެ.\nނަމަވެސް، އެމެރިކާގެ މެރިލެންޑުގެ ކުރީގެ ސްޓޭޓް އިންސްޕެކްޓަރެއް އަދި ރެޑިޓު ޔޫޒަރެއް ކަމަށްވާ ޖެފްސްނަޓްސް ރެޑިޓުގައި ބުނީ ޖޯނާގެ ފޮޓޯގައިވަނީ 1988 ޝެވްރޮލޭ ސިލްވަރާޑޯ އެއްގެ ކުރީ ބޮތްކެއްގެ ވަށައިގެންވާ ދާރަކަމަށެވެ. އޭގެ ދުވަސްކޮޅެއް ފަހުން ޖޯނާ ޓްވިޓާގައިވަނީ އެމައްސަލައާ ގުޅިގެން މީހަކު ހައްޔަރުކޮށްފިކަން އިއުލާނުކޮށްފައެވެ.\nމިވާހަކަ އިވުމުން ގިނަ މީހުންނަށް އެކަން ގަބޫލެއް ނުކުރެވުނެވެ. ޖެފްނަޓްސްއަށް އެންމެ ފޮޓޯއަކުން މުޅި މައްސަލަ ނިންމާލެވޭ ވަރުގެ މައުލޫމާތު ހޯދުނު ގޮތެއް އެމީހުންނަކަށް ނުވިސްނުނެވެ.\n"ކޮންމެ ގޮތެއް ވިއަސް، އަހަންނަށް ވަރަށް ގިނައިން ކުރީބޮކި ހެދުމުގެ މަސައްކަތްކޮށްފިން. އެހެންވީމަ ފޮޓޯ ފެންނައިރަށް އަހަންނަށް އެނގިއްޖެ ޕްލާސްޓިކު ކޮޅުގައި އެއިން އަޑިކޮޅުގެ ބޭނުމަކީ ކޮބައިކަން. އަހަރެން ފުރަތަމަ ބެލީ 1988 ރޭމް ޓްރަކްތައް. ނަސީބަކުން އޭގެތެރޭގައި 80ގެ މެދުތެރޭގެ ޝެވީ ޓްރަކެއްގެ ފޮޓޯއިން. އަވަހަށް ގޫގްލްއިން ކާރު ބައިތައް ބަލައިލައި [ފެނުނު މައުލޫމާތު] ކޮޕީ އެންޑް ޕޭސްޓް ކޮށްލީ" ރެޑިޓުގައި ޖެފްނަޓްސް ބުނެފައިވެއެވެ.


FA cup hulhuvaidheynee TC aai Club Eydhafushi | Mihaaru\n02 މާޗް 2020 - 10:277comments\nނޮކްއައުޓް އުސޫލުން ކުޅޭ މި މުބާރާތުގައި ބައިވެރިވުމުގެ ފުރުސަތު އެފްއޭއެމްގައި ރަޖިސްޓްރީވެފައިވާ ހުރިހާ ކްލަބަކަށް ހުޅުވާލި އެވެ. އެ ފުރުސަތުގައި ބައވެރިވީ އެންމެ އަށް ޓީމުކަމުން މުބާރާތް ފަށާނީ ކުއާޓާ ފައިނަލް ބުރުންނެވެ.\nކުއާޓާ ފައިނަލުގެ ފުރަތަމަ މެޗުގައި ބުރާސްފަތި ދުވަހު ހަވީރު ޓީސީ އާއި އޭދަފުށި ކުޅުމަށް ފަހު އެރޭ އޮންނާނީ މާޒިޔާ އާއި ކްލަބް ގްރީންސްޓްރީޓްސްގެ މެޗެވެ. އަދި ހުކުރު ދުވަހު ހަވީރު ފޯކައިދޫ އާއި ދަ ގްރާންޑޭ ކުޅުމަށް ފަހު އެރޭ އޮންނާނީ އީގަލްސް އާއި ވިލިމާލެ ޔުނައިޓެޑުގެ މެޗެވެ.\nމުބާރާތުގެ ފުރަތަމަ ސެމީ ފައިނަލުގައި މި މަހުގެ 16 ވަނަ ދުވަހު ހަވީރު ވާދަކުރާނީ މާޒިޔާ/ ގްރީން އިން މޮޅުވާ ޓީމާއި ފޯކައިދޫ/ ދަ ގްރާންޑޭ މެޗުން މޮޅުވާ ޓީމެކެވެ. އެރޭ އޮންނަ ދެ ވަނަ ސެމީން ފުރުސަތު ލިބޭނީ ޓީސީ/ އޭދަފުށި މެޗުން މޮޅުވާ ޓީމަށާއި އީގަލްސް/ވިލިމާލެ މެޗުން މޮޅުވާ ޓީމަކަށެވެ. ޗެމްޕިއަން ޓީމަށް އޭއެފްސީ ކަޕުން ފުރުސަތު ލިބޭ މި މުބާރާތުގެ ފައިނަލް މެޗު އޮންނާނީ މި މަހުގެ 19 ވަނަ ދުވަހުގެރޭ އެވެ.\nމި ފަހަރު ވާދަކުރާ އަށް ޓީމުގެ ތެރެއިން މާޒިޔާ، އީގަލްސް، ދަ ގްރާންޑޭ، ޓީސީ، ފޯކައިދޫ އަދި ގްރީންސްޓްރީޓްސް އަކީ ދިރާގު ދިވެހި ޕްރިމިއާ ލީގުގައި ވާދަކުރި ޓީމުތަކެވެ. މީގެ ތެރެއިން މުބާރާތުގެ ފޭވަރިޓަކީ މާޒިޔާ އެވެ. ލީގު ކާމިޔާބުކުރުމުގެ އިތުރުން އެ ޓީމުން ވަނީ ދާދި ފަހުން އޭއެފްސީ ކަޕުގެ ޕްލޭއޮފުން އިންޑިއާގެ ސުޕަ ލީގުގެ ޗެމްޕިއަން ބެންގަލޫރު ކަޓުވާލައި ގްރޫޕް ސްޓޭޖުން ފުރުސަތު ހޯދައިފަ އެވެ. އަނެއްކޮޅުން ލީގުގެ ދެ ވަނަ ހޯދި އީގަލްސް ވެސް ފަހުން އޮތީ ރަނގަޅު ފޯމެއްގައި ކަމުން އެ ޓީމު ވެސް ތަށްޓެއްގައި އަތްލުމަށް މި މުބާރާތުގައި ރަނގަޅު ވާދައެއް ކުރާނެ ކަމަށް ބެލެވެ އެވެ. ޓީސީ ވެސް އޮތީ އޭއެފްސީ ކަޕުގެ ގްރޫޕް ސްޓޭޖަށް ތައްޔާރުވުމަށް ގަތަރުގައި ތަމްރީން ކޭމްޕެއް ފުރިހަމަކޮށް ރަނގަޅު ހާލަތެއްގަ އެވެ.\nމުބާރާތުގައި ދެން ވާދަކުރާ ކްލަބް އޭދަފުށްޓާއި ވިލިމާލެ ޔުނައިޓެޑަކީ ފުރަތަމަ ޑިވިޝަނަށް އާ ޓީމުތަކެވެ. މީގެ ތެރެއިން އޭދަފުށީގެ ޓީމު ކުރިން ރާއްޖޭގެ ފުރަތަމަ ވަނަ ޑިވިޝަނުގައި ވާދަކުރި ނަމަވެސް ކްލަބް އޭދަފުށްޓަކީ ވަރަށް ފަހުން ރަޖިސްޓްރީކުރީ އެ ރަށަށް ނިސްބަތްވާ އާ ކްލަބެކެވެ. ވިލިމާލެ ޔުނައިޓެޑް ނިސްބަތްވާ ވިލިނގިލީ ވިޔަންސާ ވަނީ ކުރިން ފުރަތަމަ ޑިވިޝަނުގައި ރަނގަޅު ވާދައެއްކޮށްފަ އެވެ.\nއެފްއޭ ކަޕަކީ ރާއްޖޭގެ ފުޓްބޯޅަ އަށް 1988 ވަނަ އަހަރު ތައާރަފްވި މުބާރާތެކެވެ. ގަވާއިދުން ބޭއްވުމަށް ފަހު މެދުކެނޑުނީ 2015 ވަނަ އަހަރެވެ. އެއީ އެ އަހަރުގެ މިނިވަން ދުވަހުގެ ހަރަކާތްތަކުގެ ތެރެއިން ގަލޮޅު ދަނޑުގެ ވިނަގަނޑު ހަލާކުވުމުގެ ސަބަބުން ޝެޑިއުލަށް ބަދަލު ގެންނަން ޖެހުމުންނެވެ. އޭގެ ފަހުން ދެ އަހަރު ބޭއްވުމަށް ފަހު 2018 އާއި 2019 ވަނަ އަހަރު ދިޔައީ އަނެއްކާ ވެސް ނުބޭއްވި އެވެ. ދެ ފަހަރު ވެސް ދިމާވީ ޝެޑިއުލްގެ މައްސަލަ އެވެ.\nމިހާތަނަށް 29 ފަހަރު މުބާރާތް ބާއްވާފައިވާއިރު އެންމެ ކާމިޔާބީ 12 ފަހަރު ތަށި ހޯދި ނިއު ރޭޑިއަންޓެވެ. އެ ޓީމުން މި މުބާރާތް 1998 އަދި 2007 ގައި މިލްކުކުރި އެވެ. ދެން އެންމެ ކާމިޔާބީ ފަސް ފަހަރު ތަށި ހޯދި ކްލަބް ވެލެންސިއާ އާއި ހަތަރު ފަހަރު ތަށި އުފުލާލި ވިކްޓްރީ އެވެ. މާޒިޔާ، އައިއެފްސީ، ވީބީ އައްޑޫ އެފްސީ އަދި ކްލަބް ލެގޫންސްގެ ތެރެއިން ކޮންމެ ޓީމަކުން ދެ ފަހަރު ތަށި ހޯދި އެވެ.\nއިތުރު ލިޔުންތައް އެފްއޭ ކަޕް


Gadha Vissaara Aai Gulhigen Lanka Gai Red Alert Nerefi - Vaguthu\nގަދަ ވިއްސާރަ އާއި ގުޅިގެން ލަންކާގައި ރެޑް އެލާޓް ނެރެފި\nދެކުނު އޭޝިއާއަށް މިހާރު ކުރަމުންދާ ވިއްސާރައިގައި ލަންކާއަށް ވަރަށް ބޮޑަށް މޫސުން ގޯސްވެ ނުރައްކާތެރި ހާލަތަކަށް ގޮސްފައިވާތީ އެޤައުމުގެ ޑިޒާސްޓަރ މެނޭޖްމަންޓު ސެންޓަރު (ޑީއެމްސީ) އިން ބައެއް ސަރަޙައްދުތަކަށް ރެޑް އެލާޓް ނެރެފިއެވެ.\nއެ އިދާރާއިން، "ލެވެލް3- ރެޑް އެލާޓް" ނެރެފައިވަނީ، ލަންކާގެ ބަދުއްލާ އާއި ކަލުތަރަ އާއި ގޯލްގެ އިތުރުން ކޭގޯލްއަށެވެ. މިއީ މިހާރު ކުރަމުންދާ ވިއްސާރައިގެ އެންމެ ބޮޑަށް އަސަރު ކުރަމުންދާ ހިސާބުތަކެވެ. މި ވިއްސާރައިގެ ސަބަބުން މިހާތަނަށް ލަންކާއިން މަރުވި މީހުންގެ ޢަދަދު ވަނީ 8 އަށް އަރާފައެވެ. އަދި 11 މީހުން ގެއްލިގެން ހޯދުމުގެ މަސައްކަތް ދަނީ ކުރަމުންނެވެ.\nލަންކާގެ ޑިޒާސްޓަރ މެނޭޖްމަންޓު ސެންޓަރާއި ހަވާލާދީ ނޫސްތަކުގައި ބުނީ، މިހާރު ކުރަމުންދާ ވިއްސާރައިގެ އަސަރު 30000 އެއްހައި މީހުންނަށް ވަނީ ކޮށްފައެވެ. މީގެ ތެރެއިން ބައެއް މީހުން ގެދޮރު ދޫކޮށް ރައްކާތެރި ސަރަޙައްދުތަކަށް ބަދަލުކުރެވިފައިވާއިރު، ގެތަކާއި އިމާރާތްތަކުގެ އިތުރުން އާންމުންގެ މުދަލަށް ބޮޑެތި ގެއްލުންތަކެއް ލިބިފައިވާ ކަމަށް ޑީއެމްސީން ބުނެއެވެ.\nލެވެލް3ރެޑް އެލާޓްގެ އިތުރުން، މި އެލާޓް ނެރެފައިވާ ސަރަޙައްދުތަކާއި ކައިރީގައިވާ އަވަށްތަކަށްވެސް ވަނީ އެކި މިންގަނޑުތަކަށް ރެޑް އެލާޓް ނެރެފައެވެ. އަދި ކުރިއަށް އޮތް ވަގުތުތަކުގައި އާދަޔާއި ޚިލާފަށް ބޯކޮށް ވާރޭވެހި، ފެންބޮޑުވެ ކޯރުތައް ބަންޑުންވުމުގެ ހާދިސާތައް ހިނގުމުގެ ނުރައްކާ އޮތްކަމަށް ޑީއެމްސީން ބުނެފައި ވެއެވެ.\nލަންކާގެ އިތުރުން ރާއްޖެ އާއި އިންޑިއާ ހިމެނޭގޮތަށް މި ސަރަޙައްދުގެ ޤައުމުތަކަށް މިހާރު ކުރަމުންދަނީ އަރަބި ކަނޑުގައި އުދެފިފައިވާ ކޮޅިގަނޑެއް ތޫފާނަކަށް ބަދަލުވުމުގެ ސަބަބުންނެވެ. ކުރިއަށް އޮތް ދުވަސްތަކުގައި މި ތޫފާނުގެ ބާރު އިތުރުވާނެ ކަމަށް ބެލެވިފައިވާއިރު، ޤައުމުތަކަށް ތޫފާނުގެ ނުރައްކާ ވަނީ ބޮޑުވެފައެވެ.


Raees Yaamin Councilor Kamah Kurimathiliyas Dhen Nuhoveyne - Jabir - Vaguthu\nކޮވިޑް-19 އަށް އެއްއަހަރު! - 14 ގަޑިއިރު ކުރިން\nޔާމީން ކައުންސިލަރު ކަމަށް ކުރިމަތިލިޔަސް ދެން ނުހޮވޭނެ - ޖާބިރު\n1 އަހަރު ކުރިން ( އޮގަސްޓް 7, 2019 )\nކުރީގެ ރައީސް އަބްދުﷲ ޔާމީން ރަށެއްގެ ކައުންސިލަރަކު ކަމަށް ކުރިމަތިލެއްވިޔަސް ދެން އިންތިހާބު ނުވާނެ ކަމަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު ވިދާޅުވެއްޖެއެވެ.\nމިއަދު މޫކައި ހޮޓެލްގައި ޑީއާރުޕީން ބޭއްވި ނޫސްވެރިންގެ ބައްދަލުވުމެއްގައި ޖާބިރު ވިދާޅުވީ އިދިކޮޅުގައި އޮތް ޕީޕީއެމްގެ ލީޑަރު ކަމުގައި ހުންނެވި ޔާމީން ވެސް ހުންނެވީ ބަނގުރޫޓޫ ވެފައި ކަމަށެވެ.\n"ބަނގުރޫޓުވެފައިވާ ކުންފުނިތަކެއް ހިނގާ ގޮތަށް ޕީޕީއެމް އެހިގަނީ ލީޑަރު ކަމުގައި ހުންނެވި ޔާމީން މިދިޔަ އިންތިހާބުގައި ޔާމީން އެ ހުންނެވީ ފެއިލްވެފައި" ޖާބިރު ވިދާޅުވިއެވެ.\nއިދިކޮޅު ލީޑު ކުރަމުން އަދި ސަރުކާރު ޖަވާބުދާރީ ކުރުވުމުގެ މަސައްކަތް މިހާރު ކުރަމުންދަނީ ޑީއާރްޕީން ކަމަށާއި މި ރާއްޖޭގެ ރައްޔިތުން ކުރިމަތީގައި ދެން ޔާމީން ކައުންސިލަރަކަށް ލިޔަސް އެ ބޭފުޅާ ނުހޮވޭނެ ކަމަށާއި ރާއްޖޭގެ ރައްޔިތުންނަށް ހުރިހާ ކަމެއް އެނގޭ ކަމަށް ޖާބިރު ވިދާޅުވިއެވެ.\n"މިހާރުވެސް މަޖިލީހުގެ ތެރެއިން ސަރުކާރު ޖަވާބުދާރީ ކުރުވަން ގިނަ ކަންތައްތަކެއް ކުރަމުންދާއިރު ސަރުކާރު ޖަވާބުދާރީ ކުރުވަން 100 މީހުން ބޭނުމެއް ނުވޭ. ކޮންމެ ޓީމެއްގައި ވެސް ހުންނާނީ އެންމެ މެސީއެއް، އެންމެ ފެޑެރާއެއް. 11 މެސީއެއް ނުތިބޭނެ" ޖާބިރު ފާހަގަކުރެއްވިއެވެ.\nމުޒާހަރާ ކުރަން ޖެހިއްޖެނަމަ އެކަންވެސް އެ ޕާޓީން ކުރާނެ ކަމަށް ވިދާޅުވެ ޖާބިރު ވަނީ ރައްޔިތުންނަށް ބޭނުންވާ ކަންކަން ސަރުކާރުން ކޮށްނުދޭނަމަ އެކަމާ ޑީއާރްޕީން އަޑުއުފުލާނެ ކަމަށްވެސް ވިދާޅުވެފައެވެ.\nއައްޑޫ ކައުންސިލަރު ފައިސަލް: ޔާމީންގެ ސަރުކާރާއި މިސަރުކާރު އެއްވަރު\nމި ސަރުކާރުން ބަލަނީ ރައީސް ޔާމީންގެ ތަރައްގީ އަށް: ޖަމީލް\nކެމްޕޭން ގައިޑްލައިނުން އިދިކޮޅަށް ވެސް ކެމްޕޭން ކުރަން ޖާގަ ދޭނެ: އަލީ ނިޔާޒު\nއޮގަސްޓް 7, 2019 18:05\nޖާބިރު މީހުން ހޮވާގޮތައް ހަމަ ޖެހުނީބާ އަނެންކާ\nއޮގަސްޓް 7, 2019 19:10\nރައީސް ޔާމީނަށް މާހެޔޮއެދޭ ބަޔަކަށްވެގެން ރައީސް ޔާމީނަށް ސަޕޯޓުކޮށްފަ ކޮންމެހެން ކޮމެންޓު ކުރާނެކަމެއްނެތް ތިއިން އެކަކުވެސް. ރައީސް ޔާމީނު މިހާރު މިހުރި ހާލަތައް ވައްޓާލީ އޭރު އަތްޖަހަންތިބި ޕީޕީއެމް ގެ މެންބަރުންކަމާމެދު އެއްވެސް ސައްކެއްނެތް. މިކަންތަށްތަށް ނިމޭނީ އަހުމަދު އަދީބާ ހަމަޔަކުންނެއްނޫން މިކަންތަށްތަށް ނިމޭނީ ޕީޕީއެމް ގެ އާމުމެން ބަރުންނާހަމާން. މިކަންތަށްތަށް ނިމޭނީ ރައީސް ޔާމީނާ ހަމައއިން. ރައީސް ޔާމީނަށް ތިހާ ހެޔޮއެދޭ ބަޔެއްނަމަ ރައީސް ޔާމީނުގެ ސަޕޯޓަރުން ކިޔެއްވެގެންތޯ މަގުމައްޗަށް ނުނުކުމެ މިޔަދު މިތިބެނީ.???????????\nއޮގަސްޓް 8, 2019 08:21\nމަގުމައްޗަކީ ކަންކަން ނިންމާ ތަނެއްނޫންވެފާ، މަގުމައްޗަކީ ހުރުމަތްތެރިވެގެންވާ ތަނަކަށްވާތީ ރައީސްޔާމީނުގެ ސަޕޯޓަރުން މަގުމައްޗަށްނުނިކުމެ މިތިބެނީ.\nއޮގަސްޓް 8, 2019 15:53\nއެމްޑީޕީ މީހުންހެން މަގުމައްޗަށް ނިކުންނަން ނުޖެހޭ ކޮންމެހެން ސަޕޯޓްކުރާކަށް. ޔާމީނަށް ހެޔޮދުއާކުރުމަކީވެސް ކުރެވިދާނެ ކަމެއް. މަގުމަތިން ފެންނަ މަންޒަރެއްގައި އޮންނަހާ މީހުންގެ ބާރެއް ނޫން ހަގީގީ ބާރަކީ. ރައީސް ޔާމީން އެ ހާލަތަށް ވެއްޓުމުގައި އަމިއްލަ ޒިންމާވެސް އެބައޮތް. އެކަމު ތާއީދުކުރާ މީހުން އެންމެ ފަހުވަގުތާ ޖެހެންދެން ސަޕޯޓްކުރުމުގައި ތިބޭނެ މަގުމަތިން ނުފެނުނަކަސް. ލިބުނު ވޯޓުންވެސް އެނގޭނެ މަގުމަތިންނޫންކަން ޔާމީނަށް އޮތް ތާއީދު ފެންނާނީ.\nއޮގަސްޓް 7, 2019 18:12\nޖާ ކޭ ހަނުހުރެބަލަ. ބޭކާރު އަގަނުތަޅާ\nއޮގަސްޓް 8, 2019 05:45\nޖާބިރު ތިހެން ބުނެފިތަ؟ ތީގެ ހަގީގަތް އޮންނާނީ ސީދާ އިދިކޮޅަށް. މިހެން މިބުނީ ހަމަ އޭނައެއްނުން ބުނީ ރަލެއް ނޭގެއޭ، ކެސީނޯއެއްވެސް ނުދަންނަމޭ...\nއޮގަސްޓް 7, 2019 18:14\nލޮލީ މަހަށް ދޭބަލަ. ތިހިރީ ހަމައިގެތަ؟\nއޮގަސްޓް 7, 2019 18:17\nޖާބިރު ތިބާ އަދި އިތުރު ކޯޓެއްލިޔަސް ދިވެހި ރައްޔިތުންގެ ތާއީދެއްނުލިބޭނެ، ތިބާ މުއްސަފިވެ ފަފީރުވެ ދަރާ، މިހެން އެބުރޭ ވަހުތާނަހެން ތިޔަ އުޅުއްވަނީ، ބަލަ، ބުރާތިވެފަތަ ތިހުރީ، ރާއްޖޭގައި ބޭއްވުނު ރިޔާސީ އިންތިޚާބުގަ ލައްކަހެއްހާ ވޯޓް ހޯއްދެއްވީ ރައްޔިތުންގެ ލޯބިން، ފައިސާޔަކަށް ވޯޓް ނުގަނޭ، ޑީއާރޕީ އާރޯނުވާނެ، ހިނދޭނީ.\nއޮގަސްޓް 7, 2019 18:19\nމިއަކީ އައިބުގައިވާ ކަންތައްތައް ވެސް އިނގޭ މީހެއްތަ؟\nއޮގަސްޓް 7, 2019 18:21\nއޮގަސްޓް 7, 2019 18:38\nޢިދިކޮޅު މީހުން ބައިބައިކުރާނަމޭ ހިތާ އެމްޑީޕީން ފޮނުވި އަނެއް ފަނި. ކާށިދޫ ވޯޓުކޮޅު ކަލޭ ކޭބަލްކާރުގެ ދަޅަ ދައްކައިގެން ގަތަސް ރޢްޖޭގެ މީހުންނަށް ކަލޭ އެނގޭ. ޠާމީނާ ނުބެހި އެމްޑީޕީ މީހުންނަށް ފޮޑިއެއްވެސް ނުޖެހެނީތަ؟\nއޮގަސްޓް 7, 2019 18:45\nޖާބިރުވެސް މައިތިރިވެ ވަޑައި ގަންނަވާށެވެ\nމަނިކުފާނުގެ މައްސަލތައްވެސް ހައްލުކޮށްދެއްވޭނީ\nހަމަ ޔާމީނަށެވެ ދަރަނިތައްވެސް ހިމެނޭ ގޮތުގައެވެ\nއަދި އެހެންނޫނަސް ޖާބިރަކީ ތިންލައްކަ ވޯޓެއް\nނޫނެވެ އެހެންވީމާ ތިބުނާހެން ހަމަ ހިލާ ނުވާނެ\nއޮގަސްޓް 7, 2019 18:47\nކަލޭތީ އެއްވެސް އެއްޗެއް އިނގޭ މީހެއް ނޫން ބޭކާރު ވާހަކަ ނުދައްކާ ހުރެވޭތޯ ބަލާބަލަ..\nކަލޭ ކާށިދޫ ކަނޑުގަ ފޮޅިއަޅާ ބަލަ ޖާނޫ، މީނާ ދައްކާނީ ހުސް ހޮޅިވާހަކަ، ތިބޮލުރޮދި ކެނޑިފައި ހުރި ގުޑިއެއް ދައްކާ ވާހަކައެއް އަޑުއަހާނެ މީހަކު މިހާރަކުނެތް\nއޮގަސްޓް 7, 2019 19:45\nމީނަ އިދިކޮޅުވެގެން ނުކުމެ މިއުޅެނީ ރޔާމީނާ. މީނަމީ ސަރުކާރުގެ އެއް ހިއްސާދާރު. ކާށިދޫގަ އަޅަމުންދާ ޔުނިވާސިޓީތަކާ ޔޮޓްމެރީނާތަކާ ކޭބަލް ކާރުތަކާ ފުލެޓްތަކުގެ އުދަގުލާހެދި މަތިންވެސް ކަނޑުންވެސް އަޑިންވެސް ދަތުރެނުކުވޭ. އެހެންވެ ކައުންސިލް އިންތިހާބުގަ ޖާބިރު ދެއްކިމީހަކަށް ވޯޓުލާން މިތިބީ. ކަލެއާ ދިޔާނާއާ ދެމީހުން ކީކޭބާ ހިތަންއަރައިގެން ތިތެޅެނީ. ރޔާމީނާ ކަލޭ ދިމާކުރަން ތީކާކު.. ކަލޭ ލާރި ބަހައިގެން ގެނައި ސަރުކާރުން ރައްޔިތަކަށް ކޮއްދެވޭކަމެނެތް.. ސޯލިހަށް ލަފާދީބަލަ ކަލެއަށް ހަމަޖެހުމެ ލިބޭވަރަށް ކަލެއަށް ގޮތެވޭތޯ. ދައުލަތަށް ދައްކަންހުރި ފައިސާ ދައްކަބަލަ.\nއޮގަސްޓް 7, 2019 20:29\nކަލޭ ލޮލީ ވިއްކަންނުކުތަސް މިހާރު ގަންނާނެ މީހަކު ނުވާނެ ތަނެއް އޮތިއްޔާ އިދަޖަށްސާލަން ވަންނަ ހިބަރެއް ދާދި އަވަހަށް ތިޕާޓީ ހުލިވެދާނެ އާމީން\nއޮގަސްޓް 7, 2019 20:54\nޖާބިރު ގަދަބަސްނުބުނޭ ޖާބިރު ކާށިދޫ ދާއިރާއަށް ހޮވާފައިތިހުރީ ޖަބިރުވެގެނެއްނޫން އެމްޑީޕީއާއި އެއްމެދުރު މީހަކަށް ކުރިމަތިލާފަހުރި މީހަކަށް ޖާބިރުވީމަ އެކަން އޮންނާނީ މީގެކުރިން ޖަބިރުއަށް ވ ރަގަޅަށް ދައްކަދީފަ ހީނުކުރާތި ކާށިދޫ ދާއިރާގެ ރަޢިއްޔަތުން ޖާބިރުހޮވީ ހަމަ ޖާބިރުވެގެނެއްނޫން އެމްޑީޕީ އޮތްފަޅިއަކުން ޖާބިރުކުރިމަތިލިއަށް މި ކާށިދޫ ދާއިރާއިން ޖާބިރު ނުހޮވޭނެ މިދާއިރާގެ މެޖޯރިޓީ ރަޢިއްޔަތުންނަކީ އެމްޑީޕީއާއި ދިމާއިދިކޮޅު ފިކުރު\nއޮގަސްޓް 8, 2019 09:05\nގަމާރު ނުކިޔަވާ ބަޔަކު ގިނަ ރަށެއްކަން ވަރަށް ރަނގަޅައް އެނގޭ\nއޮގަސްޓް 7, 2019 21:35\nކަލޯ ޖާބިރާ! ކަލޭތަ މަޤާމް ތަކަށް މީހުން ހޮވަނީ....؟ ހީކުރާގޮތް އުތަ. ކޮސްނުގޮވާ ޑީއާރޕީ މެންބަރުންނާއިގެން ގޮސް ހޮނޑައިދޫ ބީޗްގަ ވެރިކަންކުރަން އިނިއްޔާ މާތާހިރުވާނެ. ދޮންވެލިން ފުށްޖަހައިގެން\nއޮގަސްޓް 7, 2019 22:09\nޑީއާރޕީ ތިނިމުމަކަށް އައީ\nޖަބަރޭ އަކީ ބޮލު ރޮދި ކެނޑިފަ ހުރި ރޯނާ އެއް.\nއޮގަސްޓް 7, 2019 22:53\nލޮލް.. މިއީ ވވވ ފާޑެއްގެ ދަގަނޑު ފިރިހެނެއް.އަދި ހަމަ ކަނޑައެޅިގެން ބޯހަނަނުޖެހޭ މީހެއް.މިގޮލާ އަވަހަށް ގުރާދޫއަށް ފޮނުވާލާ!ކާށިދޫ މީހުންނަށް ހަމަ އައްސަރިބަހާއި ސާބަސް މިކަހަލަ މީހަކު މަޖިލީހަށް ހޮއްވެވީތީ.ހެހެހެހޭ.\nއޮގަސްޓް 7, 2019 23:42\nކޮންމެ ބަޔަކުވެސް މި އުޅެނީ ޔާމީނާ އަޅައިގަނެގެން. މައްސަލަ ވަަރަށް ސާފު. މި އެންމެންވެސް ޔާމީނާ އެއް ހަމައަކަށް އަންނަން އަސްލު ބޭނުންވަނީ. ޢެކަމަކު ނާދެވޭނެތީ އަންނަ ރުޅިން ޔާމީނަށް ހުރިހާ ފޯރިއެއް މި ބާލަނީ.\nޖާބެ ވެސް ކޭބަލް ކާރު ނޭޅުނީމަ ބުނާނީ އެއީ ރޔ ގެ ސަބަބުންނޭ ކަންނޭނގެ ?\nޢަދި ބުނަން ވާހަކައެއް. ޖާބެ މެން ހޮވޭ ގޮތަށް ޔާމިން ނުހޮވޭނެ. އެއީ އޭނަ އަކީ ލާރި އަށް ވޯޓު ގަންނަ މީހެއް ނޫން ވީމަ. ޔާމިން ހޮވެންޏާ ހޮވޭނީ ރީތި ގޮތުގަ. ވަރަށް ވާހަކަ.\nއޮގަސްޓް 8, 2019 09:06\nޔާނު އަކީ ހާދަ ބޮޑު ފޭލިޔަރެކޭ\nއޮގަސްޓް 8, 2019 00:57\nކަލެއަށް ހީވާ އެއްޗެއްތީ .ހުޅުމާލެއާ މާލެއާ ދެމެދު ތިއޮތް ބުރިޖް އޮތްހާ ހިނދަކު ޔާމީންގެ ޒިކްރާ މި ދީބުން ފޮހެލުމަކީ ލާހިކު ކުޅަދާނަ ކަމެއް ނޫން . އަދި އޮތީ އަންނަން އޮތް ބައި ޖާބިރު ކަލޭ ތިބުނި ބަސް ކަލޭގެ އަނގަޔަށް ވައްދާފަ ހުއްޓާލާނީ އަހަރުމެން . މި ކޮމެންޓް ނުޖެހިޔަސް އޯކޭ މި ކަލޭގެ މި ބުނި އެއްޗަކުން އަހުރެން ރުޅިއައިއްސަ ހުރި ވަރު މި ކޮމެންޓް ކީ މީހަކަށް އެނގޭނެ . ޔާމީނަކީ ތިކަލަ މީހެއް ނޫން . ކެސިނޯ ތިހިރީ އެޅިފަ . ll\nއޮގަސްޓް 8, 2019 09:08\nކާކުބާ ބުރިޖުނަ ޒިކުރާ އާ ކުރަނީ.ތިގޮތަށް ޒިކުރާ އާ ކުރާނަމަ ނަސީދުގެ ޒިކުރާ މާފުށި މީހުން ކުރާނެ\nއޮގަސްޓް 8, 2019 09:50\nމަ ޔާމީނުގެ ޒިކުޜާ އާ ކުރަން. ބްރިޖާ ތަންތަން ފެންނަ ކޮންމެ ފަހަރަކު ޔާމިން މަތިން ހަނދާން ވޭ. ކަލެއަށް ކީއް؟\nއޮގަސްޓް 8, 2019 07:00\nއަވަސް ރިޔާސީ އިންތިޚާބެއް ބާއްވާ މިހާރު މިއަދު ވޯޓެއްނެގިޔަސް 70 ޕަސެންޓް ވޯޓުން ރައީސް ޔާމީން އިންތިޚާބު ކާމިޔާބު ކުރައްވާނެ! 2018 ގެ ވޯޓުންވެސް ޙާޤީޤަތުގައި ހޮވުނީ ރައީސް ޔާމީން. ވޯޓު ފޭރިގެން ސަރީފްގެ ސޮއްޑުދަށުން ދިޔަވޯޓުވެސް އުޅެނީ 96000 ގައި! ދެން ލަލަލާ! ކަލެޔަށް ކާށިދޫ ދައިރާއިން ލިބޭނީ6ވޯޓު! ސްޕީޑް ލޯންޗްފަހަރާ ، ރަށުޕިކަޕްތަކާ އެޔަރކޯންތަކާ ހާހުން ބަހައިގެންވެސް ކިރިޔަކިރިޔާ ތިހުރީ ހޮވިފަ! ބޭކާރު އަގަ ނުތަޅާ ކާށިދޫއާ ގާފަރު މަތިންނާ ތިރިން ގުޅާލަންއުޅޭ!\nއޮގަސްޓް 8, 2019 08:07\nކަލެޔަށް ތިޔަ އޮތީ ޑީއާރުޕީ ހިންގިފަ. ދެން ބޮލިހޮވަންދޭ. ސިޔާސީގޮތުން ފާޑުކިޔަން ނޭނގިގެން އަބަދު ޔާމީނަށް ދިމާކުރާނަމަ ކަލެޔާއި ޑީއާރުޕީ އޮޔާލާނަން. މަ ހީކުރީ ކަލޭތީ ރަނގަޅު މަސައްކަތެއްކުރާނެ މީހެއްކަމަށް. އެކަމަކު އިނގިއްޖެ ކަލޭގެ ހަސަދު ޔާމީނަށް ދިމާކޮށްގެން ފިލުވަން އުޅެނީކަން. މަ ނުހުންނާނަށް ތިޔަ ޑީއާރުޕީއަކު.\nއޮގަސްޓް 8, 2019 08:10\nކަލޭ ސިކުނޑީގެ މައްސަލައެއް އުޅޭކަމަށް ފެންނަނީ، މުޅިންވެސް ތިދައްކަނީ ދެއުޅި އެއްނުވާ ވާހަކަ\nއޮގަސްޓް 8, 2019 08:17\nރައީސް ޔާމީން ކުރިމަތި ލައްވާނީ ކައުންސިލް ކަމަކަށް ނޫން ދިވެހިރާއްޖޭގެ އިއްޒަތްތެރި ރައީސުލް ޖުމްހޫރިއްޔާކަމަށް އިންޝާﷲ މާތްﷲގެ ވާގިފުޅާއެކު އެމަނިފާނު ދެންއަންނަ ދައުރުގެ ރައީސުލް ޖުމްހޫރިއްޔާއަކީ .އަހަރުމެން ރައީސް ޔާމީނަށް ތާއިދު ކުރާ މީހުން ބޭނުމެއްނޫން ޖާބިރު ކަހަލަ މީހަކާ ރައީސް ޔާމީނާއި ގުޅުވައިގެން އެއްވެސް ވާހަކައެއް ދައްކާކަށް\nއޮގަސްޓް 8, 2019 08:30\nރައީސުލްޖުމްހޫރިއްޔާ އަލްއުސްތަނަކުން ޢަބްދުﷲ ޖާބިރު ކިޔާނެ ދުވަހެއް މިގައުމަކަށް ނާންނާނެ. ވަރަށް ޔާގީން ކަމާއެކު މިބުނީ. މައުމޫނަށް ވަރިކަމަށް އާދެވުނަސް ޖާބިރަކަށް ނާދެވޭނެ\nއޮގަސްޓް 8, 2019 08:38\nއަހަންނަކީއަބަދުވެސް ޖާބިރުދައްކާވާހަކައަށް ޖޯކުޖަހާ ކޮމެންޓުލިޔާމީހެއް ... އެހެންނަމެސް ޖާބިރު މިފަހަރުތިބުނިވާހަކައަށް ވަރަށް ތާއީދުކޮށްފިން ... އެކަމަކުވެސް އެއްކަލަ ކޭބަލްކާރުގެކަންތައްމަތިން އަދިވެސްހަނދާންވޭ އިނގޭ !!\nއޮގަސްޓް 8, 2019 09:16\nލޮލީ ޖާބިރު ކަމަކީ ބޮއެގެންހުރެ ބޭކާރު ވާހަކަ ދެއްކުން. ކަލެއަށް ދުވަހަކުވެސް ރައީސުލްޖުމްހޫރިއްޔާގެ މަގާމު ލިބުނުތަ؟ ކުރިމަތި ލިއަސް ނުހޮވޭނެ އިން ޝާ ﷲ.\nއޮގަސްޓް 8, 2019 10:11\nމިކަލޭގެ ދެން ކިޔާނެ އެއްޗެއް ނޭނގިގެންތަ މިއުޅެނީ. ރައީސް ޔާމީނާ ނުބެހެއްޗޭ އިނގޭ!!!\nއޮގަސްޓް 8, 2019 10:12\nހޮނޑާދޫ އެއީ ކޮން ރަށެއް ކަމެއް، ރަލަކީ ކިހިނެއް އެއްޗެއްކަން ނޭނގޭ!!! ބަލާބަލަ ގުރައިދޫ މަރުކަޒުގަ ހުސް ޖާގައެއް ހުރިތޯ.\nއޮގަސްޓް 8, 2019 10:15\nނާ ހަމަތެދެއް. ދެން ރައީސް ޔާމީނަށް، ކައުސިލަރުކަން ނުލިބުނިއްޔޯ!!! ދެން ދިވެހި ރައްޔިތުންނަށް، ކަލޭމެން ކީއްކޮށްދޭނީ؟؟ 32 ބިލިއަން ރުފިޔާގެ ބަޖެޓު7މަހުން ކައި ހުސްކޮށް ރީ ނިމިއްޖެ. ރައްޔިތަކަށް ވީ ފަސޭހައެއްނެތް.. އިންފްރާސްޓްރަކްޗަރ އެއްވެސް ޕްރޮޖެކްޓެއް ނުހިންގުންތާ، ހަދާފަހުރި ތަންތަނުން ހަލާކުވާ ތަންތަން މަރާމާތު ކޮށްނުލެވޭ. ރަސްފަންނުގެ ކުޑަތައް ހަލާކުވެ އެދިޔައީ. ރައީސް ޔާމީން އައިސް ކުޑަދަށުގަ އިންނާނެތީތަ އެތަން ނުހަދަން އެހުރީ. އެހެނެއްނޫން އެވަނީ. ދިވެހި ރައްޔިތުންނަށް މިސަރުކާރުން ކުރާ ޖެއްސުމާއި، ޖައްސާ އުނދަގުލާ ދިވެހި ރައްޔިތުންގެ ހައްޤު މިންވަރަކީ، މުންޑާ، ލިބާހާ ކަނއްކާ، ގަންޖުފޮރާހަށްވާތީ ރައްޔިތަކަށް ކަމެއް ކޮށްނުދެނީ.\nއޮގަސްޓް 8, 2019 10:16\nހިއްޕަވާ، ކަލޭ ދެން ޔާމީން ދެކެ ހާދަބިރެކޭ ދޯ ތިގަންނަނީ.. ކެކެކެކެ\nއޮގަސްޓް 8, 2019 15:56\nޖާބިރު ތިހެން ހީކުރިއަސް ޔާމީނަށް އަދިވެސް ޖާބިރަށްވުރެ ގިނަ ވޯޓް ލިބޭނެ މާތްﷲގެ އިރާދަފުޅާއެކު. ޔާމީން ކައުންސިލަރުކަމަށް ކުރިމަތިލާ ވަރަށްވުރެ މާ ހިންގުމުގެ ކެޕޭސިޓީ ހައި ބޭފުޅެއް އެއީ. ކައުންސިލަރުކަމަށް ހޮވިގެން ޓެލެންޓް ބޭކާރު ކުރުމުގެ ބޭނުމެއް ޔާމީނަކަށް ނެތް.\nއޮގަސްޓް 19, 2019 09:15\nހޮޑައިދޫ ކަތީބު މިކަޔަނީ ކީކޭތަ\nއޮގަސްޓް 19, 2019 10:37\nޖާބިރުގެ މިވެއެވެނި އެއްޗެކޭ ކިޔާބަލަ މަޖިލީހުގައި ވާހަކަ ދައްކާއިރުވެސް ހުސްދޮގުހަދަނީ ރަލަކީ ކޮންއެއްޗެއްކަން އެގޭނީ ރާބޯމީހުންނަށޭ މިހިރަ ހުފިލަޑަޔާ ނުބުނަންތަ! ހޮޑައިދޫ ގޮޑުދޮށުގައި ރާބޮއިގެން ނެށިހަދާން ނެތުނީތަ! ހަޔާތްކުޑަޔަސް ތިވަރުބޮޑު\nފައުޒާންގެ މައިންބަފައިންނަށް "ވަގުތު" އިން ކޮންމެ މަހަކު 5،000 ރުފިޔާގެ އެހީއެއް


Haiti Ah Ai Baarugadha Binhelumugai Maruvi Meehunge Adhadhu 724 Ah Araifi - Vaguthu\nހެއިޓީއަށް އައި ބިންހެލުމުގައި މަރުވި މީހުންގެ އަދަދު 724 އަށް އަރައިފި\n2 މަސް ކުރިން ( އޮގަސްޓް 15, 2021 )\nކެރީބިއަންގެ ގައުމެއް ކަމަށްވާ ހެއިޓީއަށް ރޭ އައި ބާރުގަދަ ބިންހެލުމުގެ ސަބަބުން މަރުވި މީހުންގެ އަދަދު 724 އަށް އަރައިފި ކަމަށް އެގައުމުގެ ސަރުކާރުން ބުނެފިއެވެ.\nބިންހެލުމުގެ ސަބަބުން އެތައް އިމާރާތެއް ވަނީ ވެއްޓިފައެވެ. އެހެންކަމުން ބިންހެލުމުގައި މަރުވި މީހުންގެ އަދަދު އަދިވެސް އިތުރުވާނެ ކަމަށް ލަފާކުރެވެއެވެ. ބިންހެލުމާއިއެކު ވެއްޓުނު އިމާރާތްތަކުގެ ދަށުވެގެން އަނިޔާވި އެތައް ސަތޭކަ މީހުންނަކަށް މިހާރުވެސް އަންނަނީ ފަރުވާ ދެމުންނެވެ.\n7.2 މެގްނެޓިއުޑްގައި އައި ބާރުގަދަ ބިންހެލުމުގެ ސަބަބުން ހެއިޓީގެ ބައެއް އަވަށްތައް ވަނީ އެއްކޮށް ސުންނާފަތިވެފައެވެ. އިމާރާތްތައް ވެއްޓި ގިނަ މަގުތައް ވެސް ވަނީ ބަންދުވެފައެވެ.\nހެއިޓީ ސަރުކާރުން އާއްމުކުރި ނޫސްބަޔާނެއްގައި ބުނީ ބިންހެލުމުގެ ސަބަބުން ހެއިޓީގެ އެންމެ ދެކުނުން 500 މީހުން މަރުވެފައިވާ ކަމަށެވެ. 100 މީހުން ވަނީ ގްރާންޑް އަންސާ އަވަށުން މަރުވެފައެވެ. ނިޕްލްސް އަވަށުން 122 މީހުން ވަނީ މަރުވެފައެވެ. ގްރާންޑް އަންސާ އާއި ނިޕްލްސް އަަވަށަކީ އެންމެ އުތުރުގައި އޮންނަ ދެއަވަށެވެ. މިހާތަނަށް ލިބުނު މައުލޫމާތައް ބަލާއިރު ބިންހެލުމުގެ ސަބަބުން 2800 މީހަކަށް އެކިވަރުގެ އަނިޔާތައް ވެފައިވެއެވެ.\nރޭ އައި ބާރުގަދަ ބިންހެލުމަށް ފަހު މިއަދު ވެސް ހެއިޓީއަށް ވަނީ އާފްޓާޝޮކްތަކެއް އައިސްފައެވެ. އެބިންހެލުންތަކުގެ ސަބަބުން ވެސް ކޮންމެވެސް ވަރެއްގެ ގެއްލުންތަކެއް ވަނީ ލިބިފައެވެ.\nބިންހެލުމުގެ ސަބަބުން ހާލުގައި ޖެހިފައިވާ ފަރާތްތަކަށް އެހީތެރިކަން ފޯރުކޮށްދިނުމުގެ މަސައްކަތް ފަށާފައިވާ ކަމަށް އެމެރިކާ އިން ވަނީ ބުނެފައެވެ. ހެއިޓީއަށް އެހީތެރިކަން ފޯރުކޮށްދިނުމުގެ ކަންކަން ގާތުން ބެއްލެވުމަށް އެމެރިކާގެ ރައީސް ޖޯ ބައިޑެން ވަނީ ޔޫއެސްއެއިޑްގެ އެޑްމިނިސްޓްރޭޓާ ސަމަންތާ ޕަވާ އަރިހުން އެދިވަޑައިގެންފައެވެ.\nބާރުގަދަ ބިންހެލުމާއިއެކު އެތައް ބަޔަކު ހާލުގައި ޖެހިފައި ވާއިރު ހެއިޓީ ކައިރިން ތޫފާނެއް އުފެދި، ހެއިޓީއަށް ވެސް ތޫފާނުގެ އަސަރު ކޮށްފާނެ ކަމަށް މޫސުމާއި ބެހޭ އިދާރާތަކުން މިއަދު ވަނީ ބުނެފައެވެ.\nބާރުގަދަ ބިންހެލުމެއްގެ އަސަރު ހަތަރު ގައުމަކަށް!\nބާލީ އަށް ބިންހެލުމެއް،3މީހަކު މަރުވެއްޖެ


Nainaa | Vaahaka ނައިނާ – Vaahaka\n2k 13 0\tAugust 1, 2021\nގަސްތަކުގެ ތެރެއިން ފުރޭނެމުން އައި ދޯދިތަކުން ހެނދުނުގެ ހިތްގައިމުކަން ހިތަށް ވެރިކުރުވިއަސް އެ މާހައުލުގައި އެއްވެސް ދިރުމެއް ނެތެވެ. ވަށައިގެން ނަޒަރު ހިންގާލެވުނެވެ. އެވަގުތު ލޮލުގައި އަޅައިގަތީ ތަންކޮޅެއްދުރުގައި ބަތްޕޮޅިއެއް ހިފަހައްޓައިގެން ހުރި ކުއްޖެކެވެ. އޭނަ ލައިގެން ހުރި ހެދުމުގައިވަނީ ބާކޮޅުކޮޅު ހެދިފައެވެ. އޭނަގެ މޫނު ކިތައްމެ ރީތި ނަމަވެސް އޭނަ ބަރުދާސްތު ކުރަމުންދާ ހިތްދަތިކަން އެ މޫނުން ވަރަށް ރަނގަޅަށް ހާމަވެއެވެ.\nވަގުތުން އަހަރެންގެ ޝައުޤުވެރިކަން އެ ޒުވާން އަންހެން ކުއްޖާއަށް ހުސްކޮށްލެވުނެވެ. ފަޤީރު އާއިލާއަކަށް އުފަންވެފައި ވުމުން، ދުވާލުގެ ވަގުތު މަސައްކަތުގައި ބުރަކޮށް އުޅުމަށް ފަހު، އަހަރެންނަށް ގިނަ ރޭރޭ ނިދެނީ ރަށުގެ ކޮންމެވެސް ދިމާލެއްގައި ހުންނަ ހޮޅުއަށްޓެއްގައެވެ. ރޭގައިވެސް ނިދިފައި އޮތީ ރަށުގެ ވަލާވީ ދިމާލުގައި ހަދައިފައި ހުންނަ ހޮޅުއަށީގައި ކަމުން އެ އަންހެން ކުއްޖާ ކުރަމުން ދިޔަ މަސައްކަތް އަހަރެންނަށް ސާފުކޮށް ފެނެއެވެ. ހަލުވިކަމާއި ފަރިތަކަމާއި އެކު އެ ލޫޅާފަތި ހަށިގަނޑުގެ ވެރި ޒުވާނާ މަސައްކަތް ކުރަމުން ދިޔައިރު އޭނާގެ މޫނުމަތިން އެއްވެސް އުޖާލާ ކަމެއް ނުފެނުނެވެ.\nއަހަރެން އެދިމާލަށް މިސްރާބު ޖެހީމެވެ. އޭނާގެ ލޮލުގައި ފަރުދާވެފައި އެވާ ހިތާމަތައް އެނގެން އަހަރެން ބޭނުންވިއެވެ. އޭނާއާ މާދުރުނޫން ހިސާބެއްގައި ހުރި ގަހެއް ކައިރީގައި މަޑުކޮއްލީމެވެ. އޭނާއަށްވެސް އެކަން ފާހަގަ ވިކަން ޔަގީނެވެ. އަތްމަތި އަވަސް ކޮއްލީ އަހަރެން އައުމުން ކަން އެމަންޒަރު ފެނުން އެންމެންނަށް ވެސް އެނގޭނެއެވެ. "ކޮން ކުއްޖެއް؟" ލުއި ހިނިތުން ވުމަކާއި އެކު އަހަރެން އަހާލީމެވެ. ޖަވާބެއްގެ އިންތިޒާރުގައި އަހަރެން މަޑު ކޮއްލީ ސީދާ އޭނާގެ ކުރިމައްޗަށް ވާގޮތައް ހުރި ގަހުގައި ލެނގިލައިގެން ހުރެއެވެ. އޭނާ އަހަރެންނާއި ދިމާލަށް ބަލައިލިއެވެ. ހަތަރު ކަޅި ހަމަވި އިރު އަހަރެންގެ ގައިން ހީބިހި ނަގައިގެން ދިޔައެވެ. މައުސޫމު ހިނިތުން ވުމެއް އަހަރެންނަށް ރައްދު ކޮއްލާފައި އަނެއްކާވެސް އޭނާގެ މަސްއްކަތައިގެން ކުރިއަށް ދިޔައެވެ. އެކަމުގައި އެއްވެސް މައްސަލައެއް އަހަރެންނަކަށް ނެތެވެ. ތަނަކުން އަދި އަލަށް ދިމާވާ ކޮންމެ ކޮންމެ މީހަކަށް މީހާގެ ވަނަވަރު ހަމަ އަހައިލާއިރަކަށް ނުލިބޭނެކަން އަހަރެންވެސް ދަންނަމެވެ.\n"އަހަރެންނަކީ ރަފްހާން އަލީ." އަހަރެންގެ ކުޑަ ތަޢާރަފެއް ދިނުމަށް ގަސްތުކޮށް ފެށީމެވެ. "އިނގޭ... ރަފްހާންގެ މަންމައާއި ބައްޕަ ދުނިޔެއަށް އަަލްވަދާއު ކިޔާފައިވާ ކަންވެސް އިނގޭ. މިހާރު އުޅެނީ ވަރަށް ހާލުގަ ކަންވެސް އިނގޭ." އެ އަންހެން ކުއްޖާ އަހަރެންގެ ވާހަކަ ހުއްޓުވާ ވަރަށް ސާދާކަމާއެކު ބުންޏެވެ. އެ އަޑުގައި މަޑުމޮޅިކަމެއް ހުއްޓެވެ. އަހަރެން ހައިރާންވި ނަމަވެސް އަހަރެންގެ މަަޤްސަދު ޙާޞިލް ކުރުމަށް އަނެއްކާވެސް އަހާލީމެވެ. "އެހެންވިއްޔާ ތީ ކޮންކުއްޖެއްކަން ބުނެދިނިއްޔާ ވަރަށް ރަނގަޅު.." އަހަރެންވެސް ވާހަކަ ދެއްކީ މަޑު މައިތިރިކަމާއި އޯގާތެރި ކަމާއި އެކުގައެވެ. ހަޤީޤަތް ނޭނގުން ނަމަވެސް އަހަރެންގެ ހިތުގެ ކަނެއްގައި އެ ޖިންސުއްލަޠީފަށް ހަމްދަރުދީ އުފެދިއްޖެއެވެ. "ނައިނާ. އަހަރެންވެސް މީ ހަމަ ރަފްހާން ހެން ވަރަށް ފަޤީރުކޮށް އުޅޭ ކުއްޖެއް. ކިރިޔާ ބަނޑަށް ލާނެ އެއްޗެއް ލިބެނީ މިހާ ވަރަށް މަސައްކަތް ކޮއްގެން." އަނގަވެސް ގަދަ ކުއްޖެއްތާއޭ އަހަރެންގެ ހިތައް އެރިއެވެ. "ކީތް ކުރާނީ ދޯ؟ ތަޤްދީރު ނިޔާ ކުރެއްވި ގޮތް.." އަހަރެންވެސް އެއްބަސް ވަމުން ބައިވެރި ވެލީމެވެ.\nއެއީ އަހަރެންނާއި ނައިނާ ފުރަތަމަ ދިމާވި ދުވަހެވެ. އެ ދުވަހު އަހަރެން ނޯކަރީ ކުރުމަށް ހަމަ ޖެހިފައިވާ ގެއަށް ނުގޮސް ނައިނާއާއި ވާހަކަ ދެއްކުމުގައި ވަގުތުތައް ހޭދަ ކުރީމެވެ. އޭގެ ފަހުންވެސް ދެމީހުން އެކަކު އަނެކަކާއި ގިނަ ގިނައިން ދިމާވިއެވެ. އެކުވެރިކަމުގެ ބާރު ގޮށެއް ދެމީހުންގެ މެދުގައި ޖަހައިލެވުނެވެ. ދެމީހުންނަށް އެކަކު އަނެކަކު ދަސްވާން ގިނަ ދުވަހެއް ނުނެގި ނަމަވެސް ނައިނާގެ މާޒީގައިވާ ބަނަކަން އަހަރެންނަށް އެނގޭ ގޮތެއް ނުވިއެވެ.\nފިނި ވައިރޯޅި ޖެހެމުން ދިޔަ އިރު އަހަރެންނާއި ނައިނާ ދުވަހުގެ ވަރުބަލިކަން ފިލުވާލުމަށް އަތިރިމަތީގައި ތިބީމެވެ. އެއީ މިހާރު އަހަރެންގެ އެންމެ ގާތް އެކުވެރިޔާއެވެ. ހިތުގައި ލޯބީގެ ހުޅުކޮޅެއްވެސް އަނދަމުން ދިޔައެވެ. ނަމަވެސް ރަނގަޅު ދަނޑިވަޅަކަށް އަހަރެން މަޑު ކުރީއެވެ. "ރަފްހާން؟" ނައިނާ މަޑުމަޑުން އަހަރެންނަށް ގޮވާލިއެވެ. އަހަރެން އޭނާއާ ދިމާލަށް ބަލާލީމެވެ. އޭނާގެ ރީތިކަން މިރޭ އާދަޔާ ޙިލާފަށް އަހަރެންނަށް ފާހަގަ ވަމުން ދިޔައެވެ. އަހަރެންނާއި ދާދި ކައިރީގައި އިށީނދެ އިންއިރު އެ ތޫނު ކަޅިރަވާއި ހަތަރު ކަޅި ހަމަވާ ކޮންމެ ފަހަރަކު އަހަރެންގެ ހިތަށް އަސަރު ކުރެއެވެ. އެ ރީތި ރާނީ އަހަރެންގެ މިލްކަކަށް ހެދުމަށް މިރޭ އަހަރެންގެ ހިތް އާދޭސް ކުރިއެވެ. "އަހަރެމެން ދެން އަބަދުވެސް މިހެންތަ ތިބޭނީ؟" ނައިނާ އަހަރެންގެ ގާތުގައި އަހައިލިއެވެ. އަހަރެން ދުރު ބަލައިލީމެވެ. ކަނޑުން ނަގަމުން ދިޔަ ރާޅުތަކަށެވެ. "ތިބުނީ..؟" އަހަރެން ކުޑަ އިރުކޮޅަކު ވިސްނަން އިނުމަށް ފަހު ބުނީމެވެ. "މި ބުނީ އެކުވެރިންގެ ގޮތުގަ މިހެން ތިއްބަ ވަކިވާން ޖެހިއްޖެއްޔާ ޔޯ؟" އެ އަޑުގައި އަނެއްކާވެސް އެ މަޑުމޮޅިކަން ވިއެވެ. އަހަރެންގެ ހިތަކަށް ކެތެއް ނުވިޔެއެވެ. "އިރާދަ ކުރެއްވިއްޔާ އެހެންނެއް ނުވާނެ...ނައިނާ..؟" އަހަރެން ނައިނާގެ އަތުގައި ހިފައި ކޮޅަށް ނެގީމެވެ. އެ ހަމަހިމޭންކަން ފަޅުފިލުވަމުން ދިޔަ ރާޅުތަކާއި ގަސްތަކުގެ ލަވަތަކާއި އެކު ޖެހެމުން ދިޔަ ފިނި ވައިރޯޅިތަކުން އަހަރެންގެ މުޅިގައި ހީބިހިނަގަމުން ދިޔައެވެ. "ނައިނާ އަހަރެންނާ އިންނަންވީ ނުން؟" އޭނާގެ އެއްލޯމައްޗަށް ވެއްޓިފައިވާ ފަން އިސްތަށިކޮޅު ކަންފަތް ދަށަށް ލައިދެމުން އަހަރެން ވަރަށް ލޯބިން އަހަރެންގެ އެދުން ހާމަކޮއްލީމެވެ. އެ މޫނު އަލިވެގެން ދިޔައެވެ. އަހަރެންގެ ގައިގައި އުފަލުން ބައްދައިގަތެވެ. "އާން..ލަސް ކުރާނެ ކަމެއް ނެތް" ނައިނާ އެއްބަސް ވެލިއެވެ.\nޖެހިގެން އައި ދުވަހު އަހަރެމެންގެ ކައިވެނި ކުރެވުނެވެ. ނައިނާގެ އާއިލާގެ އެއްވެސް މީހަކު ނެތުމުން ވަލީ ދިނީ ގާޟީއެވެ. ދެމީހުންގެވެސް ކައިވެންޏާއެކު ފެށުނީ ދިރިއުޅުމުގެ އާ ބާބެކެވެ. ޙަޔާތުގެ އައު ޞަފްޙާ ތަކެކެވެ. އަހަރެންވެސް މަސައްކަތް ކުރީ މިދިޔަ އަހަރު ތަކުގައި ކުރި ބުރަ މަސައްކަތުން އެއްކުރެވިފައި ހުރި ލާރިންނާއި މިހާރުވެސް ކުރަމުންދާ މަސައްކަތުން ނައިނާގެ އުފާވެރިކަން ދެމެހެއްޓުމަށެވެ. ނައިނާގެވެސް ޚިޔާލު ހުރީ އަހަރެމެންގެ ކުރިމަގު އުޖާލާކޮށް ބިނާކޮށް، އަހަރެމެންގެ ދަރިންނަށްވެސް ރަނގަޅު ކުރިމަގެއް އަލިކޮށްދިނުމަށް ބުރަ މަސައްކަތް ކުރުމަށެވެ.\nއަހަރެންނަށް ކުއްލިއަކަށް ހޭލެވުނީ ބިރުވެރި ހުވަފެނަކުންނެވެ. މުޅިމީހާ ހުރީ ދާހިތްލާ ފޯވެފައެވެ. ކައިރީގައި ނައިނާ ނިދައިފައި އޮތެވެ. އެ މޫނުގައި ވަނީ ހަމަހިމޭން ކަމެވެ. އެއް ހުވަފެނެއް ފެންނަތާ މީ ތިން ވަނަ ރެޔެވެ. ފެންނަނީ ނައިނާއެވެ. ރީތި ރަތް ހެދުމެއްގައެވެ. އުނގުގައި ކުޑަ ދަރިފުޅެއް އޮވެއެވެ. އަހަރެން ހުންނަނީ ހިލިހިލާ ޖަހައިފައެވެ. ނައިނާގެ މޫނުން ފެންނަމުން ދަނީ އެންމެ ފުރަތަމަ އޭނާއާއި ދިމާވި ދުވަހެކޭ އެއްފަދައިން، ހިތްދަތިކަމެވެ. ދެންފެންނަނީ ކުއްލިއަކަށް ނައިނާ ގެއްލޭ ތަނެވެ. އޭރު އަހަރެން ހުންނަނީ އެ ކުޑަ ކުއްޖާ އުރައިގެންނެވެ. ނައިނާ ރޯ އަޑު އިވެއެވެ. އެކަމަކު އޭނާއެއް ނުފެނެއެވެ. ދެން ކުއްލިއަކަށް އެ ހުވަފެނުން ހޭލެވެނީ އެޙާލުގައި އުޅެނިކޮށެވެ.\nއަހަރެމެންގެ ކައިވެންޏަށް މިހާރު އަހަރެއް ވީއިރު ދެމީހުންގެ ބުރަ މަސައްކަތުން ރަށުން ރަނގަޅު ގޯއްޗެއް ލިބި އާންމު ބޭނުންތައް ފުއްދާލައި އަދި ރައްކާ ކުރެވޭ ވަރަށް އާމްދަނީ ހޯދޭވަރުވެއެވެ. އަހަރެން އަނެއްކާވެސް ނައިނާއަށް ބަލައިލީމެވެ. ކޮލަށް ބޮހެއް ދިނުމުން ސިއްސައިގެން ގޮސް އޭނާއަށް ހޭލެވުނެވެ. "ސޮރީ..ބިރުވެރި ހުވަފެނެއް ފެނިގެން ހޭލެވުނީ" އަހަރެން މަޑުމަޑުން ބުނަމުން އޮށޯތީމެވެ. ނައިނާވެސް ހީލަމުން ލޯމަރާލިއެވެ.\nހެނދުނު ހޭލެވުނު އިރު އަހަރެންގެ ގާތަކު ނައިނާއެއް ނެތެވެ. އަވަސް އަވަހަށް ތެދުވި ތަނާހެން މީހަކު ހޮޑުލާ އަޑު އިވުނެވެ. އެއީ ނައިނާކަން ޔަޤީނެވެ. ލަސް ނުކޮށް އަހަރެން ފެންތައްޓެއް ހިފައިގެން ފާޚަނައަށް ވަނީމެވެ. ނައިނާ ހަމައަކަށް އެޅުމުން އަހަރެން ވީގޮތް އެހީމެވެ. "ހޭލި އިރު ކުދަކޮއް ބޯ އަނބުރާފަ ހޮޑު ލަވައިގަތީ" އަދިވެސް އެއްކޮށް ރަނގަޅު ނުވާތީވެ ކުރުކޮށް ނައިނާ ބުނެލިއެވެ. މާ ބޮޑުވަރު ވާން ފެށުމުން އެންމެ ފަހުން ޑަކުޓަރަކަށް ދެއްކުމަށް އަހަރެން ނައިނާ ގޮވައިގެން ނުކުތީމެވެ.\n"މަރްޙަބާ! ނައިނާ އިނީ ބަލިވެ!" އުފާވެރި ކަމާއެކު ޑަކުޓަރު ޓެސްޓުގެ ނަތީޖާތައް ޙަވާލުކޮއްލަމުން ބުންޏެވެ. އަހަރެންވެސް އުފަލުން ފޮޅިފައި ނައިނާއާއި ދިމާލަށް ހީލީމެވެ. އޭނާގެ މޫނުން ވެސް ފެންނަމުން ދިޔައީ އުޖާލާކަމެވެ. ގެއަށް އައިސް އެކަމުގެ އުފަލުގައި ދެމީހުން އެތަކެއް ސަކަރާތެއް ޖެހީމެވެ. ނައިނާ ދެން ހުންނާނީ ދުވަސްކޮޅަކުން މިހެންނޭ ކިޔާ ޓީޝާރޓު ދަށަށް ބާލިހެއް ލައިގެން ހިނގަންވެސް ހިނގީމެވެ. ދަރިފުޅުގެ ކޮޓަރި އާއި ހަރަދު ބަރަދު ހަމަޖެއްސުމަށް އަހަރެން އިތުރު މަސައްކަތެއް ހޯދުމަށް ދެތިން ރައްޓެއްސަކަށް ވެސް ގުޅީމެވެ. ހަލަބޮލި ރެޔަކަށް ފަހު ދެމީހުންވެސް ނިދަން އޮށޯވެވުނު އިރު މެންދަމު އެކެއް ޖަހަނިއްޏެވެ.\n"ރަފަޙާން. އަހަރެން ރީތިތަ؟ މިހެދުން ލީމަ ވަރަށް ފަލަދޯ؟ ކުޑަ ސިއްރެއް ބުނަންތަ؟ އަހަރެންމީ އިންސާނެއް ނޫނޭ ރަފްޙާން.." އަހަރެންގެ ކުރިމަތީ ދިގު ރަތް ހެދުމެއް ލައިގެން ހުރެ ނައިނާ ވާހަކަ ދައްކަމުން ދިޔައެވެ. "ބިރު ނުގަންނައްޗޭ އިނގޭ" "ނައިނާ މަށާ ސަމާސާ ނުކޮއްބަ. އިނގޭނުން ތިކަހަލަ ވާހަކަ ދެއްކީމަ މަ ބިރުގަންނަ ކަން" އަހަރެން ބުނެލީމެވެ. ކުއްލިއަކަށް ނައިނާ ގެއްލުނެވެ. ބިރުން ހުރެ އަހަރެން ވަށައިގެން ހޯދާލީމެވެ. "އަހަރެންތަ ތި ހޯދަނީ؟" އޭރު އަހަރެންގެ ކުރިމަތީގައި ހުރީ ނައިނާ އެންމެ ފުރަތަމަ ދިމާވި ދުވަހު ލައިގެން ހުރި ބާކޮޅުކޮޅު ހެދިފައިވާ ހެދުމެވެ. އަތުގައި ބަތްޕޮޅިވެސް އޮތެވެ. "ނައިނާ...ކިހިނެއްތަ މި ވަނީ؟" އަހަރެން ބިރުން ހުރެ އަހާލީމެވެ. "ބުނެފީމެއްނުން އަހަރެން މީ އިނަސާނެއް ނޫނޭ.. ލޯބި ވެވުނީ ރަފްހާންދެކެ. އެދުވަހުގެ ކުރިންވެސް އަހަރެން ރަފްހާންގެ ހުރިހާ ކަމެއްވެސް ބަލަން. އަހަރެމެންގެ މަންމަމެންނަކީ ކުރިން ވަރަށް ގާތް އެކުވެރިން. އަބަދުވެސް އުޅޭނީ އެއްކޮއް. އަހަރެންނަށް އެންމެ ތިން އަހަރުގަ މަންމަ ވަކިވެ ދިޔައީ މަންމަ އަކީ އިންސާނެއް ނޫންކަން އެނގުން ދުވަހު. ރަށުގެ ކޮންމެވެސް ފަންޑިތަ ހަދާމީހެއް ލައްވާ ގެއަށް ސިހުރެއް ހަދައިގެން މަންމަ އާއި ބައްޕަ މަރާލިއިރު އެގޭގަ ރަފްހާން މަންމަ އާއި ބައްޕަ ތިބީމަ އެ ދެމީހުންވެސް ވަކިވެ ދިޔައީ. އަހަރެން ސަލާމަތް ވީނަމަވެސް އަހަރެންނަށް އެއްވެސް އުފަލެއް ނެތް. ބޮޑުވަމުން އައި އިރު އަބަދުވެސް ރަފްހާންއަށް ހާއްސަކެމެއް ދެވިފަ އޮވޭ." އަހަރެންނަށް ނައިނާގެ މާޒީގައި ފަސްދާނުލެވިފައިވާ ކަޅު ޞަފަޙާތްއް ކިޔާދިނެވެ. "އެކަމަކު...އަހަރެން ދެން ރަފްހާންއަށް ނުފެނުނަސް ދެރަ ނުވާތި. ދަރިފުޅަށް ރަނގަޅަކަށް މިބުނީ..އަހަރެންގެ މާމަމެންގެ ގާތަށް އަހަރެން މިރޭ ދާނަން. ހިތްވަރު ކުރާތި." އަހަރެންގެ ގައިގައި ބައްދާލައިފައި ފަހަތަށް ފަހަތަށް ގޮސް ނައިނާ ހަމަ ގެއްލުމާއެކު އަހަރެންނަށް ފުންމައިގެން ހޭލެވުނެވެ. އޭރު ހެދުނު ހަތެއް ޖަހައިފިއެވެ. ކައިރިއަކު ނައިނާއެއް ނެތެވެ. އަހަރެންގެ ހިތް ހީވަނީ މޭ ފަޅާލައިފައި ނުކުމެދާނެ ހެނެވެ.\nމުޅި ރަށް ކުޑަ ކުރެވިއްޖެއެވެ. ނައިނާއެއް ނުފެނުނެވެ. އަހަރެންގެ ހިތުގައި ވަރުގަދި ރިހުމެއް ވިއެވެ. ލޮލުން ކަރުނަ ނުހިކޭތާވެސް ކިތަންމެ އިރެކެވެ. އަހަރެންގެ ލޯބިވާ ނައިނާއެވެ. ދެމީހުންގެ ލޯބީގެ ނިޝާން ކަމުގައިވާ ފުރަތަމަ ދަރިފުޅެވެ. ކުޑަ ހިނދުކޮޅަކުން ބީވެ ދިޔައީއެވެ. އަހަރެން އިށީނދެލީ އަހަރެން ނައިނާގާތު ކައިވެނި ކުރުމަށް އެހިރޭ ތިބި ތަނުގައެވެ. މޫސުމީ ގޮތުންނާއި މާޙައުލުގައި އެއްގޮތް ކަމެއް ހުރި ނަމަވެސް މިރޭ އަހަރެން އިނީ އެކަންޏެވެ. ހުރިހާވެސް އެއްޗަކީ ނައިނާގެ ހަނދާންތަކެވެ. ކައިރީގައި ހަދަމުން ދިޔަ ގެސްޓު ހައުސްގައި ޖަހައިފައި ހުރި ލަވަ އަހަރެންގެ ކަންފަތުގައި ގުގުމަމުން ދިޔައެވެ. އަހަރެންގެ ހިތުގެ އާދޭސްތައް ލަވައެއްގެ ގޮތުގައި އިވެމުން ދިޔައިރު އަހަރެންގެ ލޮލުން ދިލަ ނަގަން ފެށިއެވެ.\nއާދޭ އުނގުގައި ނިދާލަން\nދޭނަން ހުރިހާ އުފާތައް\nއިޓްސް މީ August 1, 2021\nވަރަށް ތަފާތު. ވަރަށް ރީތި.\nMrs jimin August 2, 2021\nAashiya August 2, 2021\nޝުކުރިއްޔާ! އިންޝާﷲ އުންމީދަކީ ކުރިއަށް އޮތް ތަނުގަވެސް މިކަހަލަ ވާހަކަތައް އަޕްލޯޑު ކުރުން.\nމިރުޒާ August 2, 2021\nމާޝާﷲ ވަރަށް ރީތި ވާހަކައެެއް!! އާޝިޔާގެ އިތުރު ވާހަކަތަކެއް ކިޔާލުމުގެ ފުރުޞަތު ކައިރި މުސްތަޤްބަލެއްގައި ލިބޭނެ ކަމަށް އުންމީދު ކުރަން! 🥰\nމާޝާﷲ ވަރަށް ރީތި ވާހަކައެެއް!! އާޝިޔާގެ އިތުރު ވާހަކަތަކެއް ކިޔާލުމުގެ ފުރުޞަތު ކައިރި މުސްތަޤްބަލެއްގައި ކަމަށް އުންމީދު ކުރަން! 🥰\nAashiya August 5, 2021\nޝުކުރިއްޔާ މިރުޒާ! އިންޝާﷲ ޔެސް! 😘❣\nކުއީން August 4, 2021\nމިރޫ August 4, 2021\nމާޝާﷲ ވަރަށް ރީތި ވާހަކައެއް! ކައިރި މުސްތަޤްބަލެއްގައި އާޝިޔާގެ އިތުރު ވާހަކަތަކެއް ކިޔާލަން ލިބޭނެ ކަމަށް އުންމީދު ކުރަން. 🥰\nYuna September 16, 2021\nAashiya October 4, 2021


ޔާމީން ރާއްޖެއަށް ތަރައްގީ ގެނެސްދިން، ސިޔާސީގޮތުން ހެދީ ގޯސް: އުމަރު ނަސީރު\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ސަރުކާރުގައި ރާއްޖޭގެ އިގުތިސާދު ހަރުދަނާ ކުރެއްވި ކަމަށާއި ނަމަވެސް ސިޔާސީ ގޮތުން އެމަނިކުފާނު ހެއްދެވީ ގޯސް ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެއެވެ.\nސީއެންއެމްގެ "އިތުރު ކާފު'' ޕްރޮގުރާމްގައި ރޭ ވާހަކަދައްކަވަމުން އުމަރު ވިދާޅުވީ މި ސަރުކާރަށް ކުރިއަށް އޮތް ފަސް އަހަރުވެސް އިގުތިސާދު އަނބުރާލެވިދާނެ ފަދަ މަންޒަރެއް ނުފެންނަ ކަމަށެވެ.\nމި ސަރުކާރާ ހިލާފަށް ރައީސް ޔާމީންގެ ސަރުކާރުގައި ވަރަށް ވަރުގަދައަށް އިގުތިސާދު "ޑްރައިވް" ކުރި ކަމަށާއި ނަމަވެސް ރައީސް ޔާމީންގެ ސަރުކާރުން ސިޔާސީ ގޮތުން މީހުން ހައްޔަރު ކުރި ކަމަށް އުމަރު ވިދާޅުވިއެވެ. އަދި އިންތިހާބުން ރައީސް ޔާމީނަށް ނާކާމިޔާބީއާ ކުރިމަތިލައްވަން ޖެހިވަޑައިގެންނެވީ އެ ސަބަބާ ހުރެ ކަމަށް އުމަރު ވިދާޅުވިއެވެ.\n"އަޅުގަނޑުމެނަކަށް ނުފެނޭ ރައީސް އިބްރާހިމް މުހައްމަދު ސޯލިހަށް ކުރިއަށް އޮތް ފަސް އަހަރުވެސް މި ރާއްޖޭގެ އިގުތިސާދު އަނބުރާލެވިދާނެ މަންޒަރެއް. އެއާ ހިލާފަށް ރައީސް ޔާމީންގެ ސަރުކާރުގައި ވަރަށް ވަރުގަދަ އިގުތިސާދެއް ޑްރައިވް ކުރި. އެކަމަކު ޕޮލިޓިކަލީ ވަރަށް ބޮޑަށް މިސް މެނޭޖްކުރި. މީހުން ޖަލަށްލައި ހެދި، ވަރަށް ގޯސް ކަމެއް އެއީ. އެކަމާ ހުރެ އިންތިހާބުން ބަލިވީވެސް،" އުމަރު ވިދާޅުވިއެވެ.\nއުމަރު ވިދާޅުވީ ނިމިދިޔަ ސަރުކާރުގެ އިގުތިސާދީ ސިޔާސަތުތަކާ މި ސަރުކާރަށް ކައިރިވެސް ނުކުރެވޭނެ ކަމަށާއި ކުރީ ސަރުކާރުގެ ސިޔާސަތުތަކަކީ ވަރުގަދަ ސިޔާސަތުތަކެއް ކަމަށެވެ. މި ސަރުކާރުގެ ފުރަތަމަ އަހަރުވީމާ އަދި އެއްޗެއް ބުނެވެން ނެތް ކަމަށާއި ނަމަވެސް ދެވަނަ އަހަރުވެސް މިގޮތަށް ތަކުރާރުވާ ކަމަށްވާ ނަމަ އެއީ އެކަން ކުރަން ނޭނގެނީ ކަމަށް ނިންމިދާނެ ކަމަށް އޭނާ ވިދާޅުވިއެވެ.\nއަރުޝީފަށް ނެގީ 30/12/2019 09:19\nއެންމެފަހުން އަޕްޑޭޓްކުރީ 30/12/2019 09:19


ދިވެހި ބަސް Archives - AO News\nކެޓަގަރީ: ދިވެހި ބަސް\tHomeއެހެނިހެންދިވެހި ބަސް ބައިނަލް އަޤްވާމީ މާދަރީބަހުގެ ދުވަސް އަތުވެއްޖެ\tފެބްރުއަރީ 20, 2017ފެބްރުއަރީ 20, 2017 | ހަސަން ލަބީބް\tދެހާސް ސަތާރަ، ފެބުރުއަރީ މަހުގެ 21 ވަނަ ދުވަހަކީ ބައިނަލްއަޤްވާމީ ގޮތުން ފާހަގަކުރާ ދުނިޔޭގެ މާދަރީ ބަހުގެ ދުވަހެވެ. މިފަދަ ދުވަހެއް ދުނިޔޭގެ ފެންވަރުގައި ފާހަގަ ކުރަމުން ދަނީ ބަސްބަހާބެހި ރައްކާތެރިކޮށް ބަލަހައްޓައި ބަސް އޭގެ ތަރޯތާޒާކަންމަތީ ދެމެހެއްޓުމުގެ މަތިވެރި ނިޔަތުގައެވެ. ބަހަށް ލިބިދާނެ ގެއްލުންތަކުން ބަސް ސަލާމަތްކޮށް ޙިމާޔަތް ކުރުމުގެ ހެޔޮ ނިޔަތުގައެވެ. އަޅުގަނޑުމެން މޮށެއުޅޭ ދިވެހިބަހަކީ ވެސް ދުނިޔޭގެ ބަސްބަހާބެހީގެ ތެރޭގައިހިމެނޭ ބަހެކެވެ. މިބަހަކީ ކިތަންމެ ކުޑަބަހެއްކަމުގައި […]\nޕޯސްޓު ކޮށްފައިވަނީ ރާއްޖެ, ދިވެހި ބަސް, ޚަބަރުޓެގް , ދިވެހި ބަސްހިޔާލު ފާލުކުރައްވާ\t“ފައްސަތޭކަ” ރުފިޔާގެ ރީތި ނޫޓަށް ބޮޑު ހުތުރެއް\tނޮވެމްބަރ 3, 2015ނޮވެމްބަރ 3, 2015 | ޟަމްރަތު އަޙުމަދު\tރަން ދިހަ ފަހެއްގެ ނަމުގައި ދިވެހި ރުފިޔާގެ އާ ސީރީޒެއް ތައާރަފް ކޮށްފިއެވެ. ހަމައެއާއެކު އެއިން ބޮޑުވެގެން އިމްލާ ކުށެއް ނުކުމެ ސޯޝަލް މީޑިއާގައި ފެތުރެން ފެށިއެވެ. ފަތުއަޑު ކިޔާފައި އެވާހަކަ ފެތުރެން ފެށުމުން އެމްއެމްއޭއިން އެކަން ދިފާއު ކުރިއެވެ. އެމްއެމްއޭގެ ގަވަރުނަރު އާޒިމާ އާދަމް ވަނީ “ފައްސަތޭކަ” ލިޔެވިފައިވަނީ ކުށަކުން ނޫންކަމަށް ވިދާޅުވެ ޓްވީޓް ކުރައްވާފައެވެ. އެހެން ކަމަށްވާނަމަ މާނައަކީ އެކަން ކޮށްފައިވަނީ އެނގިވަޑައިގެން ތިއްބަވައިގެން ގަސްތުގައެވެ. އާޒިމާ […]\nޕޯސްޓު ކޮށްފައިވަނީ ރާއްޖެ, ރިޕޯޓް, އިތުރު ލިޔުން, ދިވެހި ބަސް, ޚަބަރުޓެގް , ރަން ދިހަ ފަހެއްހިޔާލު ފާލުކުރައްވާ\tއަފިރިންގެ “އައްޑޫ ބަސް” ދޫނިކެރަމާ\tމޭއި 31, 2015މޭއި 31, 2015 | ޒުހައިރު\tއަފިރިންގަ ބަހަކީ އަފިރިން ވާހަކަ ދައްކާ ބަސް. އޭ އައްޑޫ ބަސް. މި ލިޔުމާ މަ މިލިޔޭތޯ މިބަލަނީ އައްޑޫ ބަހުން. ކުށް ފަހަރަކި ހިށެފޭހައް. މާފު ކެރާހައްތިޔަވާ! މިޔާގަ އަސްލު ބޭނުމަކީ އައްޑޫ ބަސް ކުރި އަރުވާއް. އަފިރިން މިބަސް ކުރި ނިއަރުވާފެހޭ މިކަން ކެރާނަ އެހެން ބާކިޔަ ނިތިބޭށިޔަދީ! އެހެންމެއި ހިނގައު މިކަން ވޭތޯބަލާ. އިލްމީ މީހުން ބެނާށީ ބަހަކީ އެބާކިންގަ ވަތަނީ ތަނބަކަމަށް. އެދި އެބާކިންގަ […]\nޕޯސްޓު ކޮށްފައިވަނީ ރިޕޯޓް, ދިވެހި ބަސް, ޚަބަރު2 Comments\tދިވެހި ލިއުންތެރިކަން ތަރައްޤީވަމުން އައިގޮތް\tޖުލާ 26, 2014 | އަޙްމަދު ނާސިޙް\tއަޅުގަނޑުމެން ދިވެހިންނަކީ ކުޑަކުޑަތަނެއްގައި އުޅޭ މަދު މީސްކޮޅަކަށްވެފައި، ލިޔެކިއުމާ ފޮތްތެރިކަމުގެ ގޮތުން ތިޔާގިކަންކުޑަ ބައެއް ނަމަވެސް އެކިދުވަސްވަރު އެކި މިންވަރަށް ދިވެހި އަދަބީ މަސައްކަތް ކުރެއްވި އަދީބުން ދިވެހި ޤައުމުން ފެނި ގެއްްލި ގޮސްފައި ވާކަން ދިވެހިތާރީޚުން އެނގެއެވެ. އެހެންނަމަވެސް ދިވެހިރާއްޖެ އިސްލާމްވުމުގެ ކުރީގެ ލިއުންތެރިކަމާބެހޭ މަޢުލޫމާތު އެނގެން އޮތީ ވަރަށް މަދު މިންވަރަކަށެވެ. ދިވެހިރާއްޖެއިން ފެންނާންހުރި އެންމެ ޤަދީމީ ލިއުންތަކަކީ ރާއްޖޭގެ ބައެއް ސަރަޙައްދުތަކުން ކޮނެގެން ނެގިފައިވާ ހިރިގާފަދަ […]\nޕޯސްޓު ކޮށްފައިވަނީ ދިވެހި ބަސްހިޔާލު ފާލުކުރައްވާ\tއަންނައަހަރުގެ އާ ޤައުމީ މަންހަޖުގައި ދިވެހިބަހަށް ހާއްސަ ސަމާލުކަމެއް\tޖުލާ 10, 2014 | އައިޝާ އަހްމަދު\tދެހާސް ފަނަރަވަނަ އަހަރު ތަޢާރަފު ކުރާ އާ ޤައުމީ މަންހަޖުގައި ދިވެހި ބަހާ ގުޅުންހުރި ކަންތައްތައް ކިޔަވައިދިނުމަށް އިތުރު ވަގުތު ދީ، ދިވެއްސަށް ހާއްސަ ސަމާލުކަމެއް ދޭނެކަމަށް އެޑިއުކޭޝަން މިނިސްޓްރީގެ ސްޓޭޓް މިނިސްޓަރ އާދަމް ޝަރީފް ޢުމަރު ވިދާޅުވެއްޖެއެވެ. ދިވެހި ރާއްޖޭގެ ލިޔުންތެރިންގެ ދުވަސް ފާހަގަ ކުރުމަށް ބޭއްވި ރަސްމީ ޖަލްސާ ޝަރަފުވެރިކޮށްދެއްވައި ވާހަކަފުޅު ދައްކަވަމުން، އާދަމް ޝަރީފް ޢުމަރު ވިދާޅުވީ ކިޔަވާ ކުދިންގެ މެދުގައި ދިވެހި ބަހަށް ޝައުޤުވެރިކަން […]\nޕޯސްޓު ކޮށްފައިވަނީ ރާއްޖެ, ދިވެހި ބަސް, ޚަބަރުހިޔާލު ފާލުކުރައްވާ\tމަތީސާނަވީގައި ކިޔަވާދަރިވަރުންނަށް ޚާއްޞަ ދިވެހި ފޮތެއް ނެރެފި\tއޭޕްރީލް 9, 2014 | ޝިމްލާ އަހްމަދު\t“އެޗްއެސްސީ ދިވެހި”ގެ ނަމުގައި މަތީސާނަވީ އަށް ކިޔަވާ ދަރިވަރުންނާއި މުދައްރިސުންނަށް ހާއްސަ ދިވެހި ފޮތެއް ދިވެހި ބަހުގެ އެކަޑަމީން ނެރެފިއެވެ. ރޭ ކުއްލިއްޔާގެ ޖަލްސާކުރާ މާލަމްގައި އޮތް ރަސްމިއްޔާތެއްގައި މި ފޮތް ނެރެދެއްވީ ކުރީގެ ރައީސް މައުމޫން އަބްދުލް ގައްޔޫމެވެ. ހަބީބް ޒާހިރު ލިޔުއްވާފައިވާ އެ ފޮތުގައި މަޒުމޫނު އަދި ވާހަކައިގެ ބައިތަކާއި އެ ލިޔުމަށް ބޭނުންކުރާނެ ހަމަތަކާއި ޅެން ޝަރަހަކޮށް ރައިވަރު މާނަކޮށް ހަދާނެ ފަސޭހަގޮތްތަށް މިސާލާ އެކު […]\nޕޯސްޓު ކޮށްފައިވަނީ ރާއްޖެ, ދިވެހި ބަސް, ޚަބަރު1 Comment\tހުރަވީ ދުވަހުގެ ބަޠަލް – ދޮންބަންޑާރައިން\tއޭޕްރީލް 3, 2014އޭޕްރީލް 3, 2014 | އަޙްމަދު\tމިނިވަންކަމަކީ އަޅުގަނޑުމެންގެ ކާބަފައިންގެ ފަރާތުންވާރުތަވެފައިވާ ވަރަށްވެސް އަގުހުރި ތަރިކައެކެވެ.މިފަދަ ޖައްވަކަށް ނޭވާލުމުގެ ފުރުސަތުދިވެހިންނަށް ހޯދައިދެއްވުމަށްޓަކައި އަޅުގަނޑުމެންގެ ކާބަފައިން ވެވަޑައިގެންފައިވާ ޤުރުބާނީތައް ވަރަށް ވެސް މަތިވެރިއެވެ.އެހާމެ އަގުބޮޑެވެ.އާދެ! އޭގެ ތެރެއިން އެއްބޭފުޅަކީ މިއަދު އަޅުގަނޑުމެން ފާހަގަކުރަމުން މިދާ ހުރަވީ ދުވަސް އެބޭފުޅަކަށް ނިސްބަތްވާ އައްސުލްތާން ޣާޒީ ހަސަން އިއްޒުއްދީނުލް ހުރަވީއެވެ.އާދެ! މަޝްހޫރު ދޮންބަންޑާރައިންނެވެ.ހަސަން މަނިކުފާނަކީ މާލެ އަތޮޅު ހުރާ އަލްވަޒީރު ހުސެން ދަހަރާ ތަކުރުފާނުންގެ އަލްވަޒީރު މުހައްމަދު ފާމުލަދޭރި މަނިކުފާނުންގެ ދޮން […]\nޕޯސްޓު ކޮށްފައިވަނީ ދިވެހި ބަސް1 Comment\tPosts navigation


ވަކާލާތުކުރުމުގެ ހުއްދަލިބިފައިވާ ވަކީލުން\n6 ޛުލްޙިއްޖާ 1440\n8 އޮގަސްޓު 2019\n27 ޖޫން 2019 ގައި ޤާނޫނު ނަންބަރު 2019/5 (ދިވެހިރާއްޖޭގެ ޤާނޫނީ ފަންނުގެ ޤާނޫނު) އަށް ޢަމަލުކުރަން ފެށުމާއެކު، ޝަރުޢީ ކޯޓުތަކާއި ޓްރައިބިއުނަލްތަކުގައި ވަކާލާތުކުރުމުގެ ޙައްޤު ލިބިގެންވާ ވަކީލުން ގިންތި ކުރުމުގެ ބާރު ހިމެނޭގޮތުން، ޤާނޫނީ ވަކީލުންނާގުޅޭ އެންމެހައި ކަންކަން ބެލެހެއްޓުމުގެ ޒިންމާ ދިވެހިރާއްޖޭގެ ބާ ކައުންސިލްއާ މަތިކޮށްފައިވީހިނދު، 23 ޖުލައި 2019 ގައި ބޭއްވުނު ދިވެހިރާއްޖޭގެ ބާ ކައުންސިލްގެ އެގްޒެކެޓިވް ކޮމިޓީގެ3ވަނަ ބައްދަލުވުމުގައި، ދިވެހިރާއްޖޭގެ ކޯޓުތަކާއި ޓްރައިބިއުނަލްތަކުގައި ވަކާލާތު ކުރުމާގުޅޭ ގޮތުން ނިންމާފައިވާ ތިރީގައިވާ ނިންމުންތައް ޢާންމުކޮށް އަންގާ އިޢުލާންކުރަމެވެ.\nދަށު ކޯޓުތަކާއި ޓްރައިބިއުނަލްތަކުގައި ވަކާލާތުކުރުން\nދިވެހިރާއްޖޭގެ ޤާނޫނީ ފަންނުގެ ޤާނޫނުގެ 66 ވަނަ މާއްދާގެ (ހ) ގައި، އެ ޤާނޫނަށް ޢަމަލުކުރަން ފެށިއިރު، ދިވެހިރާއްޖޭގައި ވަކާލާތު ކުރުމުގެ ހުއްދަ ލިބިފައިވާ މީހުންނަކީ، އެ ޤާނޫނުގެ ދަށުން ޤާނޫނީ ވަކީލުކަމުގެ ހުއްދަ ލިބިފައިވާ ޤާނޫނީ ވަކީލުން ކަމުގައި ބަލަންޖެހޭނޭކަމަށް ބަޔާންކޮށްފައި ވީހިނދު، އެ ޤާނޫނުގެ 35 ވަނަ މާއްދާގެ (ހ) ގައި އިސްތިސްނާކޮށްފައިވާ، ފަނޑިޔާރުންގެ މަޤާމަށް ޢައްޔަންކޮށްފައިވާ ޤާނޫނީ ވަކީލުން ފިޔަވައި، އެ ޤާނޫނަށް ޢަމަލުކުރަން ފެށިއިރު، ދިވެހިރާއްޖޭގައި ވަކާލާތު ކުރުމުގެ ހުއްދަ ލިބިފައިވާ އެންމެހައި ޤާނޫނީ ވަކީލުންނަކީ، އިތުރު ހުއްދައެއް ނެގުމަކާއި ނުލައި ދަށު ކޯޓުތަކާއި ޓްރައިބިއުނަލްތަކުގައި ޤާނޫނީ ވަކީލެއްގެ ގޮތުގައި ވަކާލާތު ކުރުމުގެ ހުއްދަ ލިބިފައިވާ ޤާނޫނީ ވަކީލުން ކަމުގައި ނިންމުނެވެ.\nއެހެންކަމުން، އިސްވެ ދެންނެވުނު ގޮތުގެމަތިން، މި ސަރކިއުލަރއާއެކު ހިމަނާފައިވާ ލިސްޓުގައި ހިމެނޭ އެންމެހައި ވަކީލުންނަށް، އިތުރު އެހެން ހުއްދައެއް ހޯދުމަކާއި ނުލައި، ދަށު ކޯޓުތަކާއި ޓްރައިބިއުނަލްތަކުގައި ވަކާލާތު ކުރުމުގެ ހުއްދަ ލިބިގެންވާކަމުގައި ދަންނަވަމެވެ.\nހަމަ އެހެންމެ، މި ސަރކިއުލަރ އާއެކު ހިމަނާފައިވާ ލިސްޓުގައި ހިމެނޭ އެންމެހައި ވަކީލުންނަށް، ޤާނޫނީ ވަކީލުންގެ ގޮތުގައި ދިވެހިރާއްޖޭގެ އެންމެހައި ތަޙްޤީޤީ އިދާރާތަކަށާއި އެހެނިހެން މުއައްސަސާތަކަށް ޙާޟިރުވުމުގެ ހުއްދަ ލިބިގެންވާ ކަމުގައި ދަންނަވަމެވެ.\nދިވެހިރާއްޖޭގެ ހައިކޯޓާއި ސުޕްރީމް ކޯޓުގައި ވަކާލާތުކުރުން\nހަމަމިއާއެކު، މަތީ މަރްޙަލާގެ ކޯޓުތައް ކަމުގައިވާ، ދިވެހިރާއްޖޭގެ ހައިކޯޓާއި ދިވެހިރާއްޖޭގެ ސުޕްރީމް ކޯޓުގައި ވަކާލާތު ކުރުމުގެ ފުރުޞަޠު ލިބިގެންވާނީ، ދިވެހިރާއްޖޭގެ ޤާނޫނީ ފަންނުގެ ޤާނޫނަށް ޢަމަލުކުރަން ފެށިއިރު، އެހާތަނަށް އެ ކޯޓުތަކުގައި ވަކާލާތު ކުރުމުގެ ހުއްދަ ލިބިގެން، އެ ކޯޓުތަކުގައިވާ ވަކީލުންގެ ދަފްތަރުގައި ހިމެނޭ ފަރާތްތަކަށް ކަމުގައި ދަންނަވަމެވެ. އަދި ދިވެހިރާއްޖޭގެ ހައިކޯޓާއި ދިވެހިރާއްޖޭގެ ސުޕްރީމް ކޯޓުގައި ވަކާލާތު ކުރުމުގެ ހުއްދައަށް އަލަށް އެދޭ ފަރާތްތަކަށް، ދިވެހިރާއްޖޭގެ ޤާނޫނީ ފަންނުގެ ޤާނޫނުގެ 29 ވަނަ މާއްދާގެ (ރ) އިން ބާރުލިބިގެން ބާ ކައުންސިލްއިން އެކުލަވާލާ ޤަވާޢިދުގެ ދަށުން ހުއްދަ ދޫކުރެވޭނޭ ކަމުގައިވެސް ދަންނަވަމެވެ.\nނަންބަރު: ސަރކިއުލަރ 1/2019\n- vakaalaathukurumuge buddha libifaivaa vakeelun